ഇത് പാർവതിയുടെ അതിജീവനഗാഥ.. പറന്നുയരും "ഉയരെ" - റിവ്യൂ വായിക്കാം. - M Today Online\nBy Vyshanavi Menon\t Last updated Apr 26, 2019\nഉയരെ റിവ്യൂ: പ്രിയ തെക്കേടത്\nപല്ലവി പറന്നുയർന്നു…… വെറുപ്പുകൊണ്ടല്ല പല മനുഷ്യരും ക്രൂരനാവുന്നത് .. സ്നേഹം കൊണ്ടാണ്. ശത്രു എന്നെ ഉപദ്രവിച്ചാൽ ഞാൻ പോട്ടെയെന്ന് വെക്കും പക്ഷെ സ്നേഹിച്ച ഒരാൾ എന്നെ ഇപ്രാവിച്ചാൽ അതിനെ മറക്കാനോ ക്ഷമിക്കാനോ കഴിയില്ല- പല്ലവി.\nനവാഗതനായ മനു അശോകൻ ഒരുക്കിയ “ഉയരെ” തിയേറ്ററിൽ മികച്ച പ്രതികരണങ്ങളോടെ പറന്നുയുരുകയാണ്. ഒരു ഇടവേളയ്ക്ക് ശേഷം പാർവതി മലയാള സിനിമയിലേയ്ക്ക് മടങ്ങി വരുന്ന ചിത്രമാണ് ഉയരെ. മികച്ച ഒരു പിടി കഥാപാത്രങ്ങളെ മലയാള സിനിമയ്ക്ക് സമ്മാനിച്ച പാർവതിയുടെ രണ്ടാം വരവ് പ്രേക്ഷകർ ആകാംക്ഷയോടെയാണ് കാത്തിരുന്നത് . 2018ൽ പ്രദർശനത്തിനെത്തിയ അ‍ഞ്ജലി മേനോൻ ചിത്രമായ കൂടെയ്ക്ക് ശേഷം ഉയരെയിലൂടെയാണ് പാർവതി ക്യാമറയ്ക്ക് മുന്നിൽ എത്തുന്നത്. ഉയരെ എന്ന ചിത്രത്തിൽ പാർവതിയുടെ അഭിനയ മികവും , ബോബി -സഞ്ജയ് കൂട്ടുക്കെട്ടുമാണ് ഉയർന്നു നിൽക്കുന്നത് .\nപതിനെട്ടു വയസുമുതൽ പറക്കാൻ ആഗ്രഹിച്ച പല്ലവിയുടെ സ്വപ്ങ്ങളിലൂടെയാണ് ചിത്രം മുന്നേറുന്നത്. വൈകാരിക പ്രണയത്തിന്റെ നീറുന്ന വേദനെയാണ് ചിത്രത്തിന്റെ ആദ്യപകുതിയെങ്കിൽ ആത്മവിശ്വാസത്തിന്റെ ,അതീജീവത്തിന്റെ കഥയാണ് രനാദം പകുതിയിൽ പറയുന്നത്. ആസിഡ് ആക്രമണത്തിന് ഇരയായ പല്ലവിയായി പാർവതി എത്തുമ്പോൾ തിയേറ്ററിൽ നിറഞ്ഞ കൈയടിയാണ് നടിക്ക് ലഭിച്ചത്. ‘ടേക്ക് ഓഫ്’നു ശേഷം പാർവതിയുടെ അഭിനയ ജീവിതത്തിലെ ഏറ്റവും മികച്ച വേഷം എന്ന് നിസംശയം പറയാവുന്ന പ്രകടനമായിരുന്നു ചിത്രത്തിലേത്. പ്രണയവും അതിലെ സ്വാതന്ത്ര്യങ്ങളും ജീവിതത്തിലെ വീഴ്ചകളും ഉയർത്തെഴുന്നേൽപ്പും ഇത്ര മനോഹരമായി തുറന്നു കാട്ടുന്നുണ്ട്.\nകരുത്തുറ്റ തിരക്കഥയാണ് ഉയരെയുടെ ചിറകുകള്. സഞ്ജയ് ബോബിയുടെ കഥയും മനുവിന്റെ സംവിധാനവും ചിത്രത്തെ മികവുറ്റതാക്കി. മുകേഷ് മുരളീധരനാണ് ഛായാഗ്രഹണം. സംഗീതം നിര്‍വഹിച്ചിരിക്കുന്നത് ഗോപി സുന്ദര്. ഉദ്വേഗജനകമായ മുഹൂര്‍ത്തങ്ങളിലൂടെ തുടക്കം മുതല് അവസാനം വരെ മികച്ച ആസ്വാദനമാണ് ഉയരെ സമ്മാനിക്കുന്നത്.\nപാർവതിയെ കൂടാതെ വൻ താരനിരയാണ് ചിത്രത്തിൽ അണിനിരക്കുന്നത്. നായികാകേന്ദ്രീകൃതമായ ഉയരെയിൽ യുവതാരങ്ങളായ ടൊവിനോ തോമസ്, ആസിഫ് അലി എന്നിവരാണ് നായകന്മാരായി എത്തുന്നത്. ശക്തമായ കഥാപാത്രത്തെയാണ് ഇരുവരും അവതരിപ്പിക്കുന്നത്. പാർവതിയുടെ അച്ഛനായി എത്തുന്നത് സിദീഖ് മികച്ച പ്രകടനം കാഴ്ച വച്ചു. പ്രതാപ് പോത്തൻ, പ്രേം പ്രകാശ്, സുയുക്ത മേനോൻ എന്നിവരും ചിത്രത്തിൽ പ്രധാനകഥാപാത്രങ്ങളെ അവതരിപ്പിക്കുന്നുണ്ട്.\nപ്രസിദ്ധ നിര്‍മാതാവ് പി വി ഗംഗാധരന്റെ മക്കളായ ശേണുക, ശേഘ്ന, ശേര്‍ഖ എന്നിവരൊന്നിക്കുന്ന എസ് ക്യൂബ് ഫിലിംസ് പ്രൊഡക്ഷന്‍സിന്റെ ആദ്യ നിര്‍മാണസംരംഭം കൂടിയാണഇ് ‘ഉയരെ’. പാര്‍വതിയുടെ തന്നെ ഹിറ്റ് ചിത്രമായ ടേക്ക് ഓഫിന്റെ സംവിധായകന് മഹേഷ് നാരായണ് ആണ് ചിത്രത്തിന്റെ എഡിറ്റര്. തട്ടുപൊളിപ്പൻ ചിത്രങ്ങളെ മറന്ന് മികച്ച ഒരു ‘മലയാള സിനിമ’ കാണാൻ ആഗ്രഹിക്കുന്നവർക്ക് ‘ഉയരെ’ തീർച്ചയായും തിരഞ്ഞെടുക്കാം.


കുന്തിപ്പുഴ സഫീർ വധം : അന്വേഷണ ഉദ്യോഗസ്ഥനെ മാറ്റി. പുതിയ ചുമതല ജില്ലാ ക്രൈം ബ്രാഞ്ച് ഡിവൈഎസ്പി ശശികുമാറിന്.\n11 Oct 18 05:09 PM\nകുന്തിപ്പുഴ സഫീർ വധം. അന്വേഷണ ഉദ്യോഗസ്ഥനെ മാറ്റി. ഷൊർണ്ണൂർ ഡിവൈഎസ്പി മുരളീധരനെയാണ് സഫീർ വധക്കേസന്വേഷണത്തിൽ നിന്ന് മാറ്റിയത്. ഇത് സംബന്ധിച്ച് വ്യാഴാഴ്ചയാണ് ഉത്തരവിറങ്ങിയത്. ജില്ലാ ക്രൈം ബ്രാഞ്ച് ഡിവൈഎസ്പി ശശികുമാറിനാണ് പുതിയ ചുമതല. ഫെബ്രുവരി 25-നാണ് കുന്തിപ്പുഴ സ്വദേശിയും, നഗരസഭ കൗൺസിലർ സിറാജുദ്ദീന്റെ മകനുമായ സഫീർ കൊല്ലപ്പെട്ടത്. തുടർന്ന് അന്വേഷണം ആരംഭിച്ച അന്നത്തെ മണ്ണാർക്കാട് സി ഐ ഹിദായത്തുള്ള മാമ്പ്രയുടെ നേതൃത്വത്തിലുള്ള പോലീസ് സംഘം മണിക്കൂറുകൾക്കുള്ളിൽ തന്നെ പ്രധാന പ്രതികളെ പിടികൂടി. എന്നാൽ ഭിന്നാഭിപ്രായങ്ങൾ ഉടലെടുത്തതിനെ തുടർന്ന് ഹിദായത്തുള്ള മാമ്പ്രയെ മാറ്റി പകരം ഷൊർണ്ണൂർ ഡിവൈഎസ്പി മുരളീധരന് അന്വേഷണ ചുമതല\nനൽകി. തുടർന്നുള്ള അന്വേഷണത്തിന് ശേഷം പതിനൊന്ന് വ്യക്തികളെ പ്രതിചേർത്ത് കുറ്റപത്രം സമയബന്ധിതമായി സമർപ്പിക്കപ്പെട്ടു. എന്നാൽ ഗൂഢാലോചന പ്രതികളെ ഉൾപ്പെടുത്തിയില്ലെന്ന ആരോപണം ശക്തമായതിനെ തുടർന്ന് കുന്തിപ്പുഴ നമ്പിയത്ത് വീട്ടിൽ നാസറിനും, നിസാറിനുമെതിരെയും കുറ്റപത്രം സമർപ്പിച്ചു. ഇതിന് ശേഷം ഗൂഢാലോചന കുറ്റം ചുമത്തിയ പ്രതികൾക്ക് സുരക്ഷിത താവളമൊരുക്കിയെന്ന കേസിൽ എ ഐ വൈ എഫ് നേതാവ് പി.നൗഷാദിനെയും പ്രതിചേർത്തെങ്കിലും സാങ്കേതിക അപാകതകൾ കാരണം ഇത് കോടതി സ്വീകരിച്ചില്ല. ക്രിയാത്മകമായ അന്വേഷണം നടത്തി കുറ്റപത്രം സമർപ്പിച്ച് വിചാരണ ആരംഭിക്കാനിരിക്കുന്ന കേസിന്റെ അന്വേഷണ ഉദ്യോഗസ്ഥനെ മാറ്റിയത് അപൂർവ്വമാണ്. ഇതിൽ പോലീസിന് മേലുള്ള രാഷ്ട്രീയ സമ്മർദ്ദം വ്യക്തമാവുന്നു.\n17 Sep 19 06:40 PM\nകോട്ടോപ്പാടത്ത് വില്ലേജ് ഓഫീസറെ മർദ്ദിച്ച സംഭവം : ഔദ്യോഗിക യോഗം വില്ലേജ് ഓഫീസർമാർ ബഹിഷ്ക്കരിച്ചു.\n17 Sep 19 05:42 PM\nകുടുംബത്തെ ഉപേക്ഷിച്ച് കാമുകിക്കൊപ്പം ഒളിച്ചോടിയ യുവാവിനെ പോലീസ് അറസ്റ്റ് ചെയ്തു.\n17 Sep 19 05:37 PM\nകുമരംപുത്തൂർ അലി മുസ്ലിയാരുടെ അനുസ്മരണ പരിപാടികള് നാളെ മുതല്. 20 ന് സമാപന സമ്മേളനം കാന്തപുരം ഉദ്ഘാടനം ചെയ്യും.\n17 Sep 19 05:32 PM\nപെരിന്തൽമണ്ണ കിംസ് അൽശിഫയിൽ ലോക രോഗി സുരക്ഷാ ദിനാചരണം നടന്നു.\n17 Sep 19 05:26 PM\nഅന്താരാഷ്ട്ര ഖുർആൻ പാരായണ മത്സരത്തിൽ ഇന്ത്യയെ പ്രതിനിധീകരിച്ച് പങ്കെടുത്ത ഷഹീൻ ഹംസക്ക് ജന്മനാട്ടിൽ വരവേൽപ്പ്.\n17 Sep 19 05:17 PM\nകാരാകുർശി ഗ്രാമപഞ്ചായത്തിൽ സ്ത്രീ രോഗ ക്ലിനിക് ജനങ്ങൾക്കായി പ്രവർത്തനമാരംഭിച്ചു.


ആ സർപ്രൈസുമായി നിക് ജോനാസ് എത്തി; ഇതു ഗംഭീരമെന്ന് ആരാധകർ|Jonas Brothers Cool Video\nആ സർപ്രൈസുമായി നിക് ജോനാസ് എത്തി; ഇതു ഗംഭീരമെന്ന് ആരാധകർ\nമനോരമ ലേഖകൻ April 08, 2019 11:36 AM IST\nബോളിവുഡ് താരം പ്രിയങ്കാ ചോപ്രയെ വിവാഹം ചെയ്തതിലൂടെ നിക് ജോനാസിന് ഇന്ത്യയിലും ആരാധകരേറെയായി. ലോകമെമ്പാടും ആരാധകരുള്ള ഗായകരാണ് ജോനാസ് ബ്രദേഴ്സ്. മൂവരും വർഷങ്ങൾക്കു ശേഷം ഒരുമിച്ചത് ഏറ്റവും പുതിയ മ്യൂസിക് വിഡിയോയായ ‘സക്കറി’ലൂടെയാണ്. ഇപ്പോൾ ഏറ്റവും പുതിയ മ്യൂസിക് വിഡിയോയുമായി എത്തുകയാണ് നിക് ജോനാസും സഹോദരൻമാരും.\nഭാവനയെ കാണാതിരിക്കാനാകില്ല; അതിസുന്ദരിയായി തിരിച്ചു വരവ്; തൃഷയെ കടത്തിവെട്ടുമോ?\nസമൂഹമാധ്യമങ്ങളിൽ മികച്ച പ്രതികരണം നേടി മുന്നേറുകയാണു ജോനാസ് ബ്രദേഴ്സിന്റെ കൂൾ. എങ്ങനെയൊക്കെ കൂളായി കാര്യങ്ങളെ നേരിടാം. അത്രയും ജീവിതം മനോഹരമായിരിക്കുമെന്നാണ് വിഡിയോ പറയുന്നത്. ഏതാനും ദിവസങ്ങൾക്കുമുൻപ് ആ സർപ്രൈസ് ഉടൻ എത്തുമെന്ന കുറിപ്പോടെ സഹോദരനൊപ്പമുള്ള ഫോട്ടോ നിക് പങ്കുവച്ചിരുന്നു. കൂളിന്റെ ലൊക്കേഷനിലെ ഫോട്ടോയായിരുന്നു അത്. പതിമൂന്നു ലക്ഷത്തോളം ആളുകളാണ് ഗാനം യൂട്യൂബിൽ കണ്ടത്. ‘ജോനാസ് സഹോദരൻമാരുടെയും അവരുടെ പങ്കാളികളുടെയും കൂടെ ഒരു വിഡിയോയുടെ ഭാഗമാകാൻ സാധിച്ചതിൽ സന്തോഷം തോന്നുന്നു. നിക് ജോനാസ്, നിങ്ങളെ ഓർത്ത് അഭിമാനം തോന്നുന്നു എന്ന കുറിപ്പോടെയായിരുന്നു പ്രിയങ്ക ചോപ്ര മുൻപ് മ്യൂസിക് വിഡിയോ പങ്കുവച്ചത്.\nജോനാസ് സഹോദരൻമാർക്ക് അവരുടെ സ്നേഹവും സൗഹൃദവും എന്നും ഇതുപോലെ തുടരാൻ സാധിക്കട്ടെ എന്നാണ് ഗാനത്തിനു ആസ്വാദകരുടെ പ്രതികരണം. ഒന്നരക്കോടിയോളം പേരാണ് ഇതുവരെ വിഡിയോ കണ്ടത്. ഇതുപോലെ കൂടുതൽ വിഡിയോസ് ജോനാസ് സഹോദരൻമാരിൽ നിന്നു പ്രതീക്ഷിക്കുന്നു എന്നാണ് ആരാധകരുടെ കമന്റുകൾ


ജിമെയില് എന്നാല് ജിസ്പാം(Gspam); ജിമെയിലിനെ രൂക്ഷമായി കളിയാക്കുന്ന മൈക്രോസോഫ്റ്റിന്റെ പുതിയ സ്ക്രൂഗിള്‍ഡ് വീഡിയോ - TechLokam\nജിമെയില് എന്നാല് ജിസ്പാം(Gspam); ജിമെയിലിനെ രൂക്ഷമായി കളിയാക്കുന്ന മൈക്രോസോഫ്റ്റിന്റെ പുതിയ സ്ക്രൂഗിള്‍ഡ് വീഡിയോ\nAuthor TechLokam Editor | Posted on August 16, 2013 August 16, 2013\nജിമെയില് ഇന്‍ബോക്സിന്റെ പുതിയ രൂപമാറ്റം എല്ലാവരും കണ്ടിരിക്കും. വളരെ രൂക്ഷമായ വിമര്‍ശനമാണ് ഇതിനെതിരെ ഉയര്‍ന്നിരിക്കുന്നത്. യഥാര്‍ത്ഥത്തില് ഉള്ള ഇമെയില് പോലെ തോന്നിപ്പിക്കുന്ന പരസ്യങ്ങള് ഇന്‍ബോക്സില് കാണിച്ച് ഗൂഗിള് ഉപഭോക്താക്കളെ കബളിപ്പിക്കുകയാണ്. ഇങ്ങനെ ഗൂഗിള് സ്പാമിങ്ങ് നടത്തുകയാണ് എന്നാണ് മൈക്രോസോഫ്റ്റ് പറയുന്നത്. മൈക്രോസോഫ്റ്റ് അവരുടെ പുതിയ സ്ക്രൂഗിള്‍ഡ് വീഡിയോയില് ജിമെയില് എന്നാല് ജിസ്പാം(Gspam) എന്ന് പറഞ്ഞ് കണക്കിന് കളിയാക്കുന്നുണ്ട്.\nജിമെയില് ഇപ്പോള് ഇമെയിലിനെക്കാളും കൂടുതല് പ്രാധാന്യം കൊടുക്കുന്നത് പരസ്യങ്ങള്‍ക്കാണ്. ഗൂഗിള് ഉപഭോക്താക്കളുടെ ഇമെയില് സ്കാന് ചെയ്ത് അതുമായി ബന്ധപ്പെട്ട പരസ്യങ്ങള് വായിക്കാത്ത പുതിയ ഇമെയില് പോലെയാണ് ഇപ്പോള് കാണിക്കുന്നത്. ജിമെയില് നിങ്ങളുടെ ഇമെയിലിലെ ഓരോ വാക്കും വായിക്കുന്നു അങ്ങനെ അവര് ഉപഭോക്താക്കളുടെ സ്വകാര്യതക്ക് ഭംഗം വരുത്തുന്നു. തുടങ്ങി രൂക്ഷമായ വിമര്‍ശനങ്ങള് ആണ് മൈക്രോസോഫ്റ്റ് ഗൂഗിളിനെതിരെ ഈ വീഡിയോയില് ഉന്നയിച്ചിരിക്കുന്നത്.\nVideo: Watch how you get Scroogled by Gmail\nഔട്ട്‌ലുക്ക് മെയില് വളരെ വ്യത്യസ്തമാണ്, പരസ്യങ്ങള് ലക്ഷ്യം വെച്ച് ഉപഭോക്താക്കളുടെ ഇമെയില് ഞങ്ങള് സ്കാന് ചെയ്യാറില്ല, കൂടാതെ പേര്‍സണല് ഇമെയില് പോലെയുള്ള പരസ്യങ്ങള് ഉപഭോക്താക്കളുടെ ഇന്‍ബോക്സില് കാണിക്കാറില്ല എന്നൊക്കെയാണ് മൈക്രോസോഫ്റ്റ് അവകാശപെടുന്നത്.


ക്രയോണ് എന്‍വി ഇലക്ട്രിക് സ്‌കൂട്ടര് പുറത്തിറക്കി - FUTURE KERALA - Future Kerala\nby വെബ് ഡെസ്ക്\t,\t4 December 2019\nഓരോ ഇലക്ട്രിക് സ്‌കൂട്ടര് വില്‍ക്കുമ്പോഴും ഒരു വൃക്ഷത്തൈ നടും\nന്യൂഡെല്‍ഹി: ക്രയോണ് എന്‍വി ഇലക്ട്രിക് സ്‌കൂട്ടര് ഇന്ത്യന് വിപണിയില് അവതരിപ്പിച്ചു. ഉത്തരാഖണ്ഡ് ആസ്ഥാനമായ ക്രയോണ് മോട്ടോഴ്‌സാണ് നിര്‍മാതാക്കള്. മികച്ച സംഭരണ ഇടം നല്‍കുന്നതുകൂടാതെ എളുപ്പം കൈകാര്യം ചെയ്യാന് കഴിയുന്നതും കൂടുതല് റൈഡിംഗ് റേഞ്ച് ലഭിക്കുന്നതുമാണ് ക്രയോണ് എന്‍വി. ക്രയോണ് മോട്ടോഴ്‌സിന്റെ ലോ സ്പീഡ് സ്‌കൂട്ടറുകളുടെ കൂട്ടത്തിലാണ് പുതിയ മോഡലിന് സ്ഥാനം. ഏറ്റവും ഉയര്‍ന്ന വേഗത മണിക്കൂറില് 25 കിലോമീറ്ററായി പരിമിതപ്പെടുത്തിയിരിക്കുന്നു. ഇലക്ട്രിക് സ്‌കൂട്ടറിന്റെ വില വൈകാതെ പ്രഖ്യാപിക്കും.\n250 വാട്ട് ഹൈ പെര്‍ഫോമന്‍സ് ബിഎല്‍ഡിസി മോട്ടോറാണ് ക്രയോണ് എന്‍വി ഇലക്ട്രിക് സ്‌കൂട്ടറിന് കരുത്തേകുന്നത്. 48 വോള്‍ട്ട് ലെഡ് ആസിഡ് ബാറ്ററി അല്ലെങ്കില് 60 വോള്‍ട്ട് ലിഥിയം അയണ് ബാറ്ററി നല്‍കും. കീലെസ് ഇഗ്നിഷന്, ഇലക്ട്രോണിക് ബ്രേക്ക് അസിസ്റ്റ്, റിവേഴ്‌സ് അസിസ്റ്റ്, റീജനറേറ്റീവ് എനര്‍ജി, ഡിസ്‌ക് ബ്രേക്കുകള് എന്നിവ ഫീച്ചറുകളില് ചിലതാണ്. ഇരട്ട എല്‍ഇഡി ഹെഡ്‌ലാംപുകള് നല്‍കിയിരിക്കുന്നു. ഹാന്‍ഡില്‍ബാറിലാണ് ഇന്‍ഡിക്കേറ്ററുകള്. ഡിജിറ്റല് ഇന്‍സ്ട്രുമെന്റ് കണ്‍സോള്, ജിയോ ടാഗിംഗ്, സൈഡ് സ്റ്റാന്‍ഡ് സെന്‍സര്, മൊബീല് ചാര്‍ജിംഗ് എന്നിവയും സവിശേഷതകളാണ്. 10 ഇഞ്ച് അലോയ് വീലുകളിലാണ് ക്രയോണ് എന്‍വി വരുന്നത്.\nനാല് മാസത്തിനുള്ളില് ആയിരം യൂണിറ്റ് എന്‍വി ഇലക്ട്രിക് സ്‌കൂട്ടര് വില്‍ക്കാന് കഴിയുമെന്നാണ് ക്രയോണ് മോട്ടോഴ്‌സ് പ്രതീക്ഷിക്കുന്നത്. ഓരോ സ്‌കൂട്ടര് വില്‍ക്കുമ്പോഴും ഒരു വൃക്ഷത്തൈ നടാനാണ് തീരുമാനം. സീസ് എന്ന ഇലക്ട്രിക് സ്‌കൂട്ടര് കമ്പനി നേരത്തെ വിപണിയിലെത്തിച്ചിരുന്നു. സമീപ ഭാവിയില് ഹൈ സ്പീഡ് സ്‌കൂട്ടറുകളും പുറത്തിറക്കും.\n1,880 എംഎം നീളവും 710 എംഎം വീതിയും 1,120 എംഎം ഉയരവും വരുന്നതാണ് ക്രയോണ് എന്‍വി. പതിനഞ്ചോളം ബാങ്കുകളിലൂടെയും ബാങ്കിതര ധനകാര്യ സ്ഥാപനങ്ങളിലൂടെയും ഇഎംഐ രീതിയില് സ്‌കൂട്ടര് സ്വന്തമാക്കാന് അവസരമൊരുക്കുന്നതായി ക്രയോണ് മോട്ടോഴ്‌സ് ഡയറക്റ്റര് രാഹുല് ജെയ്ന് പറഞ്ഞു. അടുത്ത വര്‍ഷത്തോടെ നൂറ് ഡീലര്‍ഷിപ്പുകള് കൂടി തുറക്കുകയാണ് ലക്ഷ്യം.\nTags:\tCrayon NV Electric scooter\n‘റേസിംഗ് റെഡ്’ നിറത്തില് ബജാജ് പള്‍സര് ആര്‍എസ് 200\nമൂന്ന് ലക്ഷം വില്‍പ്പന പിന്നിട്ട് റെനോ ക്വിഡ്


ഇന്ത്യയുടെ കോൺസുലാർ സർവീസിൽ രജിസ്റ്റർ ചെയ്യേണ്ട രീതി, ആവശ്യകതകൾ\nHomepravasiഇന്ത്യയുടെ കോൺസുലാർ സർവീസിൽ രജിസ്റ്റർ ചെയ്യേണ്ട രീതി, ആവശ്യകതകൾ\nMr. Trick September 11, 2021\nഇന്ത്യക്ക് പുറത്ത് ജോലി ചെയുന്ന ഒരു പ്രവാസിയോ, പഠിക്കുന്ന വിദ്യാർത്ഥിയെ ആണ് നിങ്ങളെങ്കിൽ ഈ ലേഖനം മുഴുവനായി വായിക്കണം.\nശ്രദ്ധയോടെ ക്ഷമയോടെ മാത്രം വായിച്ചു തീർക്കുക\nനമ്മുടെ മാതൃരാജ്യത്ത് ആയിരിക്കുമ്പോൾ നിങ്ങളുടെ സംരക്ഷണത്തിനായി ഇവിടെ ഭരണഘടനയും, നിയമപുസ്തകങ്ങളും, ജുഡീഷ്യറിയും ഉണ്ട്. എന്നാൽ ഇന്ത്യക്ക് പുറത്തു ഇതൊന്നും ലഭ്യമല്ല. എങ്കിലും ഇന്ത്യയുടെ നയതന്ത്രവിഭാഗം ലോകത്തെ മിക്ക രാജ്യങ്ങളിലും പ്രവർത്തിക്കുന്നതിനാൽ നിങ്ങളുടെ പല ആവശ്യങ്ങൾക്കും രാജ്യത്തിൻറെ സഹായം ലഭ്യമാവുക, കോൺസുലേറ്റോ വഴി ആയിരിക്കും. ഇതിനായി ഇന്ത്യയുടെ കോൺസുലാർ സർവീസുകളാണ് നിങ്ങൾ ഉപയോഗപ്പെടുത്തേണ്ടത്. അതെങ്ങനെയെന്നാണ് ഈ ലേഖനത്തിൽ വിശദമാക്കുന്നത്.\nഇന്ത്യക്കാരായ ലക്ഷകണക്കിന് ആളുകൾ ഇന്ത്യക്ക് പുറത്തുണ്ടെങ്കിലും, വെറും ഒന്നര ലക്ഷത്തോളം ആളുകൾ മാത്രമാണ് ഇന്ത്യയുടെ ഔദ്യോഗിക കോൺസുലാർ സർവീസിൽ രജിസ്റ്റർ ചെയ്തിട്ടുള്ളത്. കാര്യം നിസ്സാരമായി തോന്നുമെങ്കിലും, പ്രവാസ ജീവിതത്തിന്റെ സമാസകളിലെ ഏറ്റവും ദുർഘടം പിടിച്ച ദിനങ്ങളിൽ രാജ്യത്തിൻറെ സംരക്ഷണം ലഭിക്കാൻ ഇത്തരം കോൺസുലേറ്റുകൾ മാത്രമാണ് ഒരുപക്ഷെ നിങ്ങൾക്ക് കൂട്ടിനുണ്ടാവുക. അതിനാൽ തന്നെ, ഇന്ത്യയുടെ ഔദ്യോഗിക കോൺസുലാർ സർവീസിൽ രജിസ്റ്റർ ചെയ്യേണ്ടത് അനിവാര്യമായ ഒരു ഘടകമാണെന്ന് പറയാതെ വയ്യ.\nഎന്തിനു വേണ്ടി ഇത് രജിസ്റ്റർ ചെയ്യണം?\nഇത് രജിസ്റ്റർ ചെയ്യേണ്ട ആവശ്യകതകൾ എന്തൊക്കെയാണെന്ന് മനസിലാക്കാൻ ഈ ലിങ്ക് തുറന്നു നോക്കുക.\nകോൺസുലാർ സർവീസുകളെ കേന്ദ്രീകൃതമാക്കി ഭാരത സർക്കാർ നിർമിച്ച വിഭാഗമാണ് MADAD (മദദ്). മദദിന്റെ ഔദ്യോഗിക വെബ്‌സൈറ്റ് വഴിയാണ് രജിസ്‌ട്രേഷൻ പൂർത്തിയാക്കേണ്ടത്.\nരണ്ടു തരത്തിൽ ഉള്ള രജിസ്ട്രേഷനുകൾ ഉണ്ട്. ഒന്ന് ജോലി ആവശ്യത്തിനോ മറ്റോ വിദേശത്തു പോയ പ്രവാസികളും, പഠന ആവശ്യത്തിന് പോയ വിദ്യാർത്ഥികളും. ഇവർക്ക് രണ്ടു കൂട്ടർക്കും രണ്ടു തരത്തിലുള്ള രജിസ്‌ട്രേഷൻ ഫോമുകളാണ്. രണ്ടിലേക്കുമുള്ള അപേക്ഷ പോർട്ടൽ ലിങ്ക് തൊട്ടു താഴെ കൊടുക്കുന്നു:\nപ്രവാസികൾ | വിദ്യാർത്ഥി രജിസ്‌ട്രേഷൻ\nശേഷം നിങ്ങളുടെ ഈമെയിലിലേക്ക് ഒരു ആക്ടിവേഷൻ ലിങ്ക് വരും. (ഇന്ത്യൻ ഫോൺ നമ്പർ ആണ് നൽകിയിരിക്കുന്നത് എങ്കിൽ,ഫോണിലേക്ക് ഒരു വൺ ടൈം പാസ്‌വേഡ് (OTP) വരും.)\nശേഷം ലോഗിൻ ചെയ്യുക.\nലോഗിൻ ചെയ്തു കഴിഞ്ഞാൽ :\nപ്രവാസികൾ : ഗ്രീവൻസുകളോ പരാതികളോ നൽകാൻ വേണ്ട ഓപ്‌ഷനുകൾ തിരഞ്ഞെടുക്കുക. പരാതികൾ സമർപ്പിക്കുക. ഇംഗ്ലീഷിൽ നൽകുന്നത് നല്ലതായിരിക്കും. അവിടെ തന്നെ നിങ്ങളുടെ അപേക്ഷിച്ച അപേക്ഷയുടെ നിജസ്ഥിതി അറിയാനുള്ള ഓപ്‌ഷനും ഉണ്ടായിരിക്കും. അതിനാൽ നിങ്ങൾ നൽകിയ നിവേദനത്തിന്റെ അവസ്ഥ എന്തായെന്ന് ട്രാക്ക് ചെയ്യാനും കഴിയും.\nവിദ്യാർത്ഥി : വിദ്യാർഥികൾ ആണെങ്കിൽ, നിഗ്നളുടെ വിദ്യാഭ്യാസ സ്ഥാപനങ്ങൾ, കോഴ്‌സുകൾ, കാലാവധി തുടങ്ങിയ വിവരങ്ങൾ നൽകി പ്രൊഫൈലിൽ വിവരങ്ങൾ പുതുക്കുക. അവിടെയും നിവേദനം നൽകാനുള്ള ഓപ്‌ഷൻ ഉണ്ട്. അതിനാൽ കംപൈന്റുകൾക്ക് അതുപയോഗിക്കാൻ.\nമേല്പറഞ്ഞതു ചെയ്തു കഴിഞ്ഞു എങ്കിൽ, ഇതേ സർവീസിന്റെ മദദ് ഔദ്യോഗിക ആപ്പുകൾ കൂടി ഡൌൺലോഡ് ചെയ്തു ഫോണിൽ വച്ചാൽ, യഥേഷ്ടം കാര്യങ്ങൾ നോക്കുകയും, ആരായുകയും, അപേക്ഷകൾ ട്രാക്ക് ചെയ്യുകയും ചെയ്യാം. ആൻഡ്രോയിഡിലും, ആപ്പിളിലും ആപുകൾ ലഭ്യമാണ്. അവയുടെ ഡയറക്ട് ലിങ്കുകൾ തൊട്ടു താഴെ നൽകുന്നു.\nപ്രവാസികൾ മാത്രം ചേരുക :\nബഹ്‌റൈൻ(normal-bt) ഖത്തർ(normal-bt) യുഎഇ(normal-bt)\nസൗദി(normal-bt) കുവൈത്ത്(normal-bt) ഒമാൻ(normal-bt)


ആഭ്യന്തരമായി എത്ര കയർ ഉൽപ്പാദിപ്പിച്ചാലും സംസ്ഥാന സർക്കാർ അതു സംഭരിക്കുമെന്ന് മുഖ്യമന്ത്രി പിണറായി വിജയൻ പറഞ്ഞു. വെർച്വൽ പ്ലാറ്റ്‌ഫോമിൽ സംഘടിപ്പിക്കുന്ന കയർ കേരള 2021 ന്റെ ഉദ്ഘാടനം നിർവഹിച്ച് സംസാരിക്കുകയായിരുന്നു മുഖ്യമന്ത്രി. പരമ്പരാഗത വ്യവസായമായ കയർ വ്യവസായത്തിൽ യന്ത്രവൽക്കരണവും ആധുനികീകരണം അത്യാവശ്യമാണെന്ന് എല്ലാവർക്കും ബോധ്യപ്പെട്ടിട്ടുണ്ട്. പരമ്പരാഗത തൊഴിലാളികളെ സംരക്ഷിച്ചു കൊണ്ടുള്ള യന്ത്രവൽക്കരണമാണ് സർക്കാർ കേരളത്തിൽ നടപ്പിലാക്കുക.\nപരമ്പരാഗത തൊഴിലാളികളുടെ തൊഴിലും കൂലിയും സംരക്ഷിക്കും. ഈ സർക്കാരിന്റെ കാലയളവിൽ കയർതൊഴിലാളികളുടെ ശരാശരി വാർഷിക വരുമാനം ഇരട്ടിയായി. 585 കയർ സംഘങ്ങളിൽ 385 എണ്ണം പ്രവർത്തന ലാഭത്തിലായി. കയർ മേഖല ഉൽപാദന വർധനവിന്റെ പാതയിലാണ്. രണ്ടാം കയർ പുനസംഘടന കയറിന്റെ പ്രൗഢി തിരിച്ചുകൊണ്ടുവന്നു. കയർ കേരള കോവിഡിന് ശേഷമുള്ള കയർ വ്യവസായത്തിന്റെ വളർച്ചയ്ക്കു സഹായകരമാകും. നാനൂറോളം ഉപഭോക്താക്കൾ കയർകേരള ഫെസ്റ്റിൽ പങ്കെടുക്കുന്നു. അതിൽ നൂറുപേർ വിദേശത്തു നിന്നുള്ളവരാണെന്നത് ഏറെ പ്രതീക്ഷ നൽകുന്നു.\nരാജസ്ഥാനിലെ ഫയറിംഗ് പരിശീലനത്തിൽ ഉണ്ടായ വെടിവയ്പിൽ ഒരു ബിഎസ്എഫ് ജവാൻ കൊല്ലപ്പെട്ടു, 4…\nനിയമസഭാ തിരഞ്ഞെടുപ്പ് : മാര്‍ച്ച് 10 വരെ വോട്ടര്‍പട്ടികയില് പേര് ചേര്‍ക്കാം


INDvNZ : അജാസ് വീണ്ടും, ഇന്ത്യക്ക് രണ്ട് വിക്കറ്റ് കൂടി നഷ്ടം; പ്രതിരോധിച്ച് മായങ്ക്- അക്സര് സഖ്യം | INDvNZ India lost two more wickets in Mumbai Test\nലഞ്ചിന് പിരിയുമ്പോള് ആറ് വിക്കറ്റ് നഷ്ടത്തില് 285 റണ്‍സെടുത്തിട്ടുണ്ട് ഇന്ത്യ. മായങ്ക് അഗര്‍വാള് (146), അക്‌സര് പട്ടേല് (32) എന്നിവരാണ് ക്രീസില്. ഇന്ത്യക്ക് നഷ്ടമായ ആറ് വിക്കറ്റുകളും അജാസ് പട്ടേലിനാണ്.\nMumbai, First Published Dec 4, 2021, 11:59 AM IST\nമുംബൈ: ന്യൂസിലന്‍ഡിനെതിരെ (INDvNZ) രണ്ടാം ടെസ്റ്റിന്റെ രണ്ടാംദിനം ഇന്ത്യക്ക് രണ്ട് വിക്കറ്റ് നഷ്്ടമായെങ്കിലും തിരിച്ചടിച്ച് ഇന്ത്യ. ലഞ്ചിന് പിരിയുമ്പോള് ആറ് വിക്കറ്റ് നഷ്ടത്തില് 285 റണ്‍സെടുത്തിട്ടുണ്ട് ഇന്ത്യ. മായങ്ക് അഗര്‍വാള് (146), അക്‌സര് പട്ടേല് (32) എന്നിവരാണ് ക്രീസില്. ഇന്ത്യക്ക് നഷ്ടമായ ആറ് വിക്കറ്റുകളും അജാസ് പട്ടേലിനാണ്. ഇന്ന് വൃദ്ധിമാന് സാഹ (27), ആര് അശ്വിന് (0) എന്നിവരെയാണ്് അജാസ് പുറത്താക്കിയത്.\nഅജാസ് നിര്‍ത്തിടത്ത് നിന്ന് തുടങ്ങി\nഅജാസ് പന്തെടുത്ത ആദ്യ ഓവറില് തന്നെ രണ്ട് വിക്കറ്റ് സ്വന്തമാക്കി. നാലാം പന്തില് സാഹയാണ് ആദ്യം പുറത്തായത്. തലേദിവസത്തെ സ്‌കോറിനോട് രണ്ട് റണ് മ്ാത്രമാണ് താരം ചേര്‍ത്തത്. കിവി സ്പിന്നറുടെ പന്തില് വിക്കറ്റിന് മുന്നില് കുടുങ്ങുകയായിരുന്നു താരം. തൊട്ടടുത്ത പന്തില് അശ്വിനേയും അജാസ് മടക്കി. അശ്വിന് ബൗള്‍ഡാവുകയായിരുന്നു. പിന്നാലെ മായങ്കിനൊപ്പം ഒത്തുച്ചേര്‍ന്ന അക്‌സര് കൂടുതല് നഷ്ടങ്ങളില്ലാതെ ലഞ്ച് വരെ കൊണ്ടുപോയി. ഇരുവരും ഇതുവരെ 61 റണ്‍സ് കൂട്ടിച്ചേര്‍ത്തു.\nമുന്‍നിര താരങ്ങള് നിരാശപ്പെടുത്തിയെങ്കിലും മായങ്കിന്റെ സെഞ്ചുറി ഇന്ത്യക്ക് ആശ്വാസമായത്. താരത്തിന്റെ നാലാം സെഞ്ചുറിയാണിത്. മൂന്ന് 80 എന്ന നിലയില് തകര്‍ന്ന ഇന്ത്യയെ മായങ്ക്- ശ്രേയസ് അയ്യര് (18) കൂട്ടുകെട്ടാണ് രക്ഷിച്ചത്. ഇരുവരും 80 റണ്‍സ് കൂട്ടിച്ചേര്‍ത്തു. നാല് സിക്സും 16 ഫോറും അടങ്ങുന്നതാണ് മായങ്കിന്റെ ഇന്നിംഗ്സ്. ശ്രേയസിനെ അജാസ് മടക്കിയെങ്കിലും സാഹയുമൊത്ത് ഉറച്ചുനിന്ന മായങ്ക് ആദ്യദിവസം പൂര്‍ത്തിയാക്കുകയായിരുന്നു. ഇരുവരും ഇതുവരെ 64 റണ്‍സ് ഇന്ത്യന് ടോട്ടലിനോട് ചേര്‍ത്തു.\nമുന്‍നിരയെ മടക്കി അജാസ്\nഇരു ടീമിലും മാറ്റം\nനേരത്തെ മൂന്ന് മാറ്റങ്ങളുമായിട്ടാണ് ഇന്ത്യ ഇറങ്ങുന്നതിയത്. പരിക്കേറ്റ അജിന്‍ക്യ രഹാനെ, രവീന്ദ്ര ജഡേജ, ഇശാന്ത് ശര്‍മ എന്നിവര് പുറത്തായി. രഹാനെയ്്ക്ക് പകരം വിരാട് കോലി ക്യാപ്റ്റനായി തിരിച്ചെത്തി. ജഡേജയ്ക്ക് പകരം ജയന്ത് യാദവ് കളിക്കും. ഇശാന്തിന് പകരം മുഹമ്മദ് സിറാജ് ടീമിലെത്തി. കിവീസ് ടീമിലും ഒരുമാറ്റമുണ്ട്. പരിക്കിനെ തുടര്‍ന്ന് ക്യാപ്റ്റന് കെയ്ന് വില്യംസണ് പുറത്തായി. ഡാരില് മിച്ചല് പകരമെത്തി. ടോം ലാഥമാണ് കിവീസിനെ നയിക്കുക.\nകാണ്‍പൂര് ടെസ്റ്റിന്റെ അവസാന ദിവസം ഫീല്‍ഡ് ചെയ്യുമ്പോഴാണ് രഹാനെയ്ക്ക് പരിക്കേല്‍ക്കുന്നത്. രഹാനെ പരിക്കില് നിന്ന് പൂര്‍ണമായും മോചിതനായിട്ടില്ലെന്ന് ബിസിസിഐ കുറിപ്പില് വ്യക്തമാക്കി. വലത് കയ്യിനേറ്റ പരിക്കാണ് ജഡേജയെ പുറത്താക്കിയത്. പരിശോധനയില് ഓള്‍റൗണ്ടറുടെ കയ്യിന് വീക്കമുണ്ടെന്ന് കണ്ടെത്തി. ഇടത് ചെറുവിരലിനേറ്റ പരിക്കിനെ തുടര്‍ന്നാണ് ഇശാന്തിനെ ഒഴിവാക്കിയത്. ഇടത് കൈമുട്ടിനേറ്റ പരിക്കാണ് വില്യംസണ് പുറത്തേക്കുള്ള വഴിയൊരുക്കിയത്. 2021 സീസണില് താരത്തെ ഈ പരിക്ക് വലച്ചിരുന്നു.\nഇന്ത്യ: മായങ്ക് അഗര്‍വാള്, ശുഭ്മാന് ഗില്, ചേതേശ്വര് പൂജാര, വിരാട് കോലി, ശ്രേയസ് അയ്യര്, വൃദ്ധിമാന് സാഹ, ആര് അശ്വിന്, അക്സര് പട്ടേല്, ജയന്ത് യാദവ്, ഉമേഷ് യാദവ്, മുഹമ്മദ് സിറാജ്.\nന്യൂസിലന്‍ഡ്: ടോം ലാഥം, വില് യംഗ്, ഡാരില് മിച്ചല്, റോസ് ടെയ്ലര്, ഹെന്റി നിക്കോള്‍സ്, ടോം ബ്ലണ്ടല്, രചിന് രവീന്ദ്ര, കെയ്ല് ജെയ്മിസണ്, ടിം സൗത്തി, വില്യം സോമര്‍വില്ലെ, അജാസ് പട്ടേല്.\nLast Updated Dec 4, 2021, 11:59 AM IST


പി എന് ബി തട്ടിപ്പില് നിരവ് മോഡിയെ സാമ്പത്തിക കുറ്റവാളിയായ പിടികിട്ടാപുള്ളിയായി പ്രഖ്യാപിച്ചു – EBM News Malayalam\nപി എന് ബി തട്ടിപ്പില് നിരവ് മോഡിയെ സാമ്പത്തിക കുറ്റവാളിയായ പിടികിട്ടാപുള്ളിയായി പ്രഖ്യാപിച്ചു\nന്യുഡല്‍ഹി: പി എന് ബി തട്ടിപ്പില് രാജ്യംവിട്ട വജ്ര വിവാദ വ്യാപാരി നിരവ് മോഡിയെ സാമ്പത്തിക കുറ്റവാളിയായ പിടികിട്ടാപുള്ളിയായി പ്രഖ്യാപിച്ചു. 200 കോടി ഡോളറിന്റെ ബാങ്ക് വായ്പ തട്ടിപ്പിനെ തുടര്‍ന്ന് നിരവിനെതിരെ വഞ്ചന, കള്ളപ്പണം വെളുപ്പിക്കല് എന്നി കുറ്റങ്ങളും ചുമത്തി കേസെടുത്തിരുന്നു.\nതുടര്‍ന്ന് കള്ളപ്പണം വെളുപ്പിക്കല് തടയുന്ന (പിഎംഎല്‍എ) പ്രത്യേക കോടതിയാണ് പുതിയ നിയമപ്രകാരം നിരവിനെ സാമ്പത്തിക കുറ്റവാളിയായ പിടികിട്ടാപുള്ളിയായി പ്രഖ്യാപിച്ചത്. വിജയ് മല്യയെ എഫ്ഇഒ പ്രകാരം പിടികിട്ടാപുള്ളിയായി പ്രഖ്യാപിച്ചിരുന്നു. പിന്നാലെ സാമ്പത്തിക കുറ്റകൃത്യത്തില് പെട്ട പിടികിട്ടാപ്പുള്ളിയായി (എഫ്ഇഒ) പ്രഖ്യാപിക്കപ്പെടുന്ന രണ്ടാമത്തെയാളാണ് നിരവ് മോഡി.\nബാങ്ക് വായ്പ തട്ടിപ്പ് കേസില് നിരക് മോഡിക്കും ബന്ധു മെഹുല് ചോക്സിക്കുമെതിരെ കഴിഞ്ഞ വര്‍ഷം ജനുവരിയിലാണ് സി.ബി.ഐ കേസ് രജിസ്റ്റര് ചെയ്തത്. മോഡിയെ പിടികിട്ടാപുള്ളിയായി പ്രഖ്യാപിക്കമെന്ന ആവശ്യം അന്വേഷണ സംഘം കഴിഞ്ഞ വര്‍ഷം ജൂലായില് മുന്നോട്ടുവച്ചിരുന്നുവെങ്കിലും മോഡിയുടെ അഭിഭാഷകര് എതിര്‍ക്കുകയായിരുന്നു.\nസി.ബി.ഐ കോടതിയില് ഈ മാസം 17ന് ആരംഭിക്കുന്ന കേസില് 30 ദിവസത്തിനകം ഹാജരാകണമെന്ന് ആവശ്യപ്പെട്ട് സി.ബി.ഐ നോട്ടീസ് അയച്ചതിനു പിന്നാലെയാണ് പിഎംഎല്‍എ കോടതി ഉത്തരവിട്ടത്. ഇതോടെ എന്‍ഫോഴ്സ്മെന്റിന് നിരവിന്റെ പേരില് ഇന്ത്യയിലും യു.കെയിലും യു.എ.ഇയിലുമുള്ള കണ്ടുകെട്ടേണ്ട മോഡിയുടെ സ്വത്ത് പട്ടിക സംബന്ധിച്ച വാദം ജിസംബര് 10 മുതല് കോടതി കേള്‍ക്കുന്നതാണ്.\nഅമേരിക്കയിലെ പേള് ഹാര്‍ബര് നേവല് ഷിപ്പ്യാര്‍ഡിലുണ്ടായ വെടിവയ്പ്പില് രണ്ട് സൈനികര് കൊല്ലപ്പെട്ടു\nഉന്നാവില് കൂട്ട ബലാത്സംഗത്തിന് ഇരയായ യുവതിയെ പരാതി നല്‍കിയതിന്റെ പേരില് യുവതിയെ തീകൊളുത്തി കൊല്ലാന് ശ്രമം\nകോവിഡ് പ്രതിസന്ധി : സംസ്ഥാനം റെക്കോര്‍ഡ് ധനക്കമ്മിയില്\nരാജ്യത്ത് 24 മണിക്കൂറിനിടെ 55,838 പേര്‍ക്ക് കൂടി കൊവിഡ് ; 702 പേര് കൂടി മരിച്ചു\nസ്ത്രീ സുരക്ഷ ഉറപ്പാക്കാന് രാജ്യം ഒറ്റക്കെട്ടായി നില്ക്കണമെന്ന് പ്രധാനമന്ത്രി…\nസംസ്ഥാനത്തെ നയിക്കാന് അദ്ദേഹത്തിന് സാധിക്കില്ല ; ബീഹാര് മുഖ്യമന്ത്രി നിതീഷ്…


പത്തനംതിട്ടയില് എന്‍സിപിയില് പിളര്‍പ്പ് ; കാപ്പന് പിന്തുണയുമായി ഒരുവിഭാഗം ; നാളെ ഐശ്വര്യ കേരള യാത്രക്ക് സ്വീകരണം – Jaihind TV\nപത്തനംതിട്ടയില് എന്‍സിപിയില് പിളര്‍പ്പ് ; കാപ്പന് പിന്തുണയുമായി ഒരുവിഭാഗം ; നാളെ ഐശ്വര്യ കേരള യാത്രക്ക് സ്വീകരണം\nപത്തനംതിട്ട : പത്തനംതിട്ടയില് എന്‍സിപിയില് പിളര്‍പ്പ്. ഇടതുമുന്നണി എൻസിപിയോടും മാണി സി കാപ്പനോടും കാട്ടിയ അവഗണയിൽ പ്രതിഷേധിച്ച് ജില്ലയിലെ ഒരു വിഭാഗം മാണി സി കാപ്പന് പിന്തുണ പ്രഖ്യാപിച്ച് പാര്‍ട്ടിയില് നിന്നും രാജിവെച്ചു. നന്ദികേട് കാണിച്ചവരോട് ഇനി സന്ധിയില്ലെന്നും മാണി സി.കാപ്പന് പാലായില് ചരിത്ര വിജയം നേടുമെന്നും കിസാൻ സഭ സംസ്ഥാന ജനറൽ സെക്രട്ടറി സുബിൻ തോമസ് പറഞ്ഞു.\nകിസാൻ സഭ സംസ്ഥാന ജനറൽ സെക്രട്ടറി സുബിൻ തോമസ്, പാർട്ടി ജില്ലാ ഉപാധ്യക്ഷൻ അനീഷ് ജോസഫ് , ജില്ലാ സെക്രട്ടറി പത്മ ഗിരീഷ്, എന്നിവരുടെ നേത്യത്വത്തിലുള്ള പ്രവർത്തകരാണ് എൻ.സി.പിയിൽ നിന്നും രാജിവെച്ചത്. കത്ത് സംസ്ഥാന പ്രസിഡന്‍റ് ടി പി പീതാമ്പരന് കൈമാറിയതായി ഇവർ അറിയിച്ചു. രമേശ് ചെന്നിത്തല നയിക്കുന്ന ഐശ്വര്യ കേരള യാത്രക്ക് നാളെ പത്തനംതിട്ടയില് സ്വീകരണം നൽകുമെന്നും നേതാക്കള് അറിയിച്ചു.\nഇടതുമുന്നണിയുടെ ഭാഗമായിരിക്കെ മുന്നണിയിൽ ചർച്ച ചെയ്യാതെ ഒരു പുതിയ കക്ഷിയുമായി ഉടമ്പടി ഉണ്ടാക്കുകയും അത് മറ്റുള്ളവരുടെമേല് അടിച്ചേല്‍പ്പിക്കുകയും ചെയ്യുന്ന ഏകാധിപത്യ നടപടിയെ ആത്മാഭിമാനമുള്ള ഒരു എന്.സി.പി പ്രവര്‍ത്തകനും അംഗീകരിക്കില്ല. ജില്ലയിലെ പ്രവര്‍ത്തകരില് ബഹുഭൂരിപക്ഷവും തങ്ങളുടെ കൂടെയുണ്ടെന്നും മാണി സി.കാപ്പന്റെ പിന്നില് അടിയുറച്ചു നില്‍ക്കുമെന്നും നേതാക്കള് പറഞ്ഞു.\nഇടതുപക്ഷ മുന്നണിയുടെ സീറ്റ് വിഭജനം പൂർത്തിയാകുന്നതോടെ എൻ.സി.പി കേരള ഘടകം ഒന്നാകെ എൽഡിഎഫ് വിടുന്ന സാഹചര്യം ഉണ്ടാകുമെന്നും അടുത്തയാഴ്ച പത്തനംതിട്ടയിൽ മാണി.സി. കാപ്പന്റെ നേത്രുത്വത്തില് പ്രവര്‍ത്തക യോഗം ചേരുമെന്നും പുതിയ ജില്ലാ കമ്മറ്റിയെഅന്ന് തെരഞ്ഞെടുക്കുമെന്നും സുബിൻ തോമസ് പറഞ്ഞു.


ഞാനും ബ്രണ്ണനിലെ പൂര്‍വ്വ വിദ്യാര്‍ത്ഥി; കേന്ദ്ര മന്ത്രി വി മുരളീധരന് : News truth\nതിരുവനന്തപുരം: കെപിസിസി പ്രസിഡന്റും മുഖ്യമന്ത്രിയും ഗുണ്ടകളാണെന്ന് പരോക്ഷമായി ഏറ്റു പറഞ്ഞിരിക്കുകയാണ് വിവാദങ്ങളിലൂടെയെന്ന് കേന്ദ്രമന്ത്രിയും ബിജെപി നേതാവുമായ വി മുരളീധരന്.\nബ്രണ്ണന് കോളേജ് മഹത്തായ പാരമ്പര്യമുള്ളൊരു കോളേജാണ്. ചരിത്രത്തെ തന്നെ വക്രീകരിച്ചു കോളേജിനെ ഗുണ്ടാ കേന്ദ്രമാക്കി ചിത്രീകരിക്കരുതെന്നും വി മുരളീധരൻ ആവശ്യപ്പെട്ടു. താനും ബ്രണ്ണനിലെ പൂര്‍വ്വ വിദ്യാര്‍ത്ഥിയായിരുന്നതായു. മുരളീധരന പ്രതികരിച്ചു.\nമുഖ്യമന്ത്രി പിണറായി വിജയന്റെ വാര്‍ത്താ സമ്മേളനം ആസൂത്രിതമാണ്. മരം മുറി അടക്കമുള്ള സംഭവങ്ങളിലെ വീഴ്ച്ചചൾ മറയ്ക്കാനാണ് ഇതിലൂടെ മുഖ്യമന്ത്രി ശ്രമിച്ചത്. കേരളം നേരിടുന്ന പ്രശ്നങ്ങളെ കുറിച്ചാണ് ഈ സമയം ചർച്ച നടത്തേണ്ടതെന്നും മന്ത്രി മുരളീധരൻ പറഞ്ഞു\nBIGstory V Muraleedharan


ഡിംപിൾ കപാഡിയയുടെ പുതിയ ചിത്രം ഉറ്റു നോക്കി സിനിമാ വ്യവസായം: ദിശാസൂചകമാകുക ഈ ബ്രഹ്മാണ്ഡ ചിത്രത്തിന്റെ വിജയം - ഇ വാർത്ത | evartha Nolan may setalandmark on post covid film industry with his movie, Tenent.\nഡിംപിൾ കപാഡിയയുടെ പുതിയ ചിത്രം ഉറ്റു നോക്കി സിനിമാ വ്യവസായം: ദിശാസൂചകമാകുക ഈ ബ്രഹ്മാണ്ഡ ചിത്രത്തിന്റെ വിജയം\nAshok Kumar Naduvathil 8 September 2020\nകോവിഡിനെ ഭയക്കാത്ത ലോകത്തിലെ ഏക സ്ഥാപനമെന്ന ഖ്യാതി വാർണർ ബ്രദേഴ്സ് നിലനിർത്തിയിട്ട് ഇന്നേക്ക് ആറു ദിവസം.\nകോവിഡിനെ തുടർന്ന് പ്രതിസന്ധി നേരിടുന്ന കാലത്ത് തിയേറ്റർ റിലീസ് ചെയ്ത ഹോളിവുഡ് ചിത്രം ടെനെറ്റിന്റെ വിതരണക്കാർ വാർണർ ബ്രദേഴ്സ് കമ്പനിയാണ്. ലോക പ്രശസ്തനായ ക്രിസ്റ്റഫർ നോളനാണ് ടെനെറ്റിന്റെ സംവിധായകൻ. ഈ സിനിമയിലൂടെ ഡിംപിൾ കപാഡിയ ഹോളിവുഡിലേക്ക് രംഗപ്രവേശം ചെയ്തു.\n200 ഡോളറാണ് ടെനെറ്റിന്റെ നിർമാണത്തിന് ചെലവായത്. ആക്ഷൻ എപ്പിക്ക് ആയ ഈ സിനിമ, കഴിഞ്ഞ ദിവസം വരെ 150 മില്യൺ ഡോളർ കളക്ഷൻ നേടിയതായാണ് റിപ്പോർട്ട്. ഇന്ത്യ ഉൾപ്പെടെ ഏഴു രാജ്യങ്ങളിലായാണ് ടെനെറ്റിന്റെ ചിത്രീകരണം പൂർത്തിയാക്കിയത്. ഇന്റര്‍സ്റ്റെല്ലാര്, ഡണ്‍കിര്‍ക് എന്ന സിനിമകളുടെ ക്യാമറാമാൻ ഹൊയ്‍തി വാൻ ഹൊയ്‍തെമയാണ് ടെനെറ്റിന്റെയും ഛായാഗ്രാഹണം നിര്‍വഹിച്ചത്.\nകോവിഡാനന്തര സിനിമാ വ്യവസായത്തിന് ദിശാസൂചകമാകുക ക്രിസ്റ്റഫർ നോളന്റെ ഈ ബ്രഹ്മാണ്ഡ ചലചിത്രമായിരിക്കും എന്നാണ് നിരൂപകരുടെ വിലയിരുത്തൽ. കാനഡ, ഓസ്‌ട്രേലിയ, ദക്ഷിണ കൊറിയ തുടങ്ങി 70 രാജ്യങ്ങളിലാണ് ചിത്രം പ്രദർശനം തുടരുന്നത്. അമേരിക്കയിൽ തരക്കേടില്ലാത്ത കളക്ഷൻ നേടുന്നുണ്ട്. എങ്കിലും ഏഷ്യയിൽ ഉൾപ്പെടെ തിയേറ്റർ പ്രദർശനത്തിന് കോവിഡ് മഹാമാരി മൂലമുള്ള തടസം തുടരുകയാണ്.\nഈ പശ്ചാത്തലത്തിൽ, കഴിഞ്ഞ ഏപ്രിലിൽ റിലീസ് നിശ്ചയിച്ചിരുന്ന ജെയിംസ് ബോണ്ട് ചിത്രം ‘നോ ടൈം ടു ഡൈ’യുടെ പ്രദർശനം ഉടനെ വേണ്ടെന്നു അണിയറ പ്രവർത്തകർ തീരുമാനിച്ചിരുന്നു. ഇതേ കാരണത്താൽ മറ്റു വമ്പൻ സിനിമകളുടെയും റിലീസ് മാറ്റി വച്ചു. അപ്പോഴാണ് സിനിമാ വ്യവസായ ലോകത്തെ ഞെട്ടിച്ച് വാർണർ ബ്രദേഴ്സ്, ടെനെറ്റിനെ ലോകമെമ്പാടും വെള്ളിത്തിരയിലെത്തിച്ചത്.\nഅതിനിടെ, കോവിഡ് അൺ ലോക്കിങ് നടക്കുന്നതിനാൽ പല രാജ്യങ്ങളും സിനിമാ തിയേറ്റർ തുറക്കാനുള്ള തീരുമാനമെടുത്തത് കഴിഞ്ഞു.\nഅയൽ രാജ്യമായ പാകിസ്താനിൽ, വരുന്ന വെള്ളിയാഴ്ച (സെപ്റ്റംബർ 11) സിനിമാ തിയേറ്ററുകൾ തുറന്നു പ്രവർത്തിക്കും. ഡിംപിൾ കപാഡിയയുടെ പ്രഥമ ഹോളിവുഡ് സിനിമയായ ടെനെറ്റിന്റെ റിലീസ് പ്രതീക്ഷിച്ചിരിക്കുകയാണ് പാകിസ്താനിലെ സിനിമാ പ്രേമികൾ എന്നാണ് റിപ്പോർട്ടുകൾ.\nചിത്രം ഒരു ത്രില്ലര് ആയിരിക്കുമെന്ന് സംവിധയകാൻ നോളൻ ഉറപ്പു നൽകുന്നു. ആവേശകരവും വേറിട്ടതുമായ ചിത്രമാണ്. കൂടാതെ വലിയ താര നിരയും ഉണ്ട്. ഇതുവരെയെടുത്ത സിനിമകളില് ഏറ്റവും പ്രധാനപ്പെട്ടതാണ് ടെനെറ്റ് എന്നും നോളൻ പറയുന്നു.\nരാജ്യങ്ങള് വ്യാപിച്ചിട്ടുള്ള ഒരു ചാരവൃത്തിയുടെ കഥ വ്യത്യസ്തമായി അവതരിപ്പിക്കുന്ന ഈ ചിത്രം വിജയിച്ചാൽ അത് മാന്ദ്യത്തിലായ ലോക സിനിമാ വ്യവസായത്തിന്, പ്രത്യേകിച്ച് മോളിവുഡിന് പുതിയ ഉണർവും പ്രതീക്ഷയും പകരും.\nTopics: Christopher Nolan Covid Dimple Kapadia hollywood mohanlal mollywood movie Tenent


ഇത് എന്താണ് ഇങ്ങനെ ശ്ശേ.. ഞാനൊരിക്കലും പ്രേമനാടകം അഭിനയിച്ചിട്ടില്ല; സൂര്യ മൊത്തത്തില് നാടകമാണ് ; സൂര്യയ്‌ക്കെതിരെ മുന് ബിഗ് ബോസ് താരം ദയ അശ്വതി! - metromatinee.com Lifestyle Entertainment & Sports\nബിഗ് ബോസ് സീസൺ ത്രീ ഇപ്പോൾ വലിയ ചർച്ചയായിരിക്കുകയാണ് . ഇത്തവണ ബിഗ് ബോസ് വീട്ടിൽ ശക്തരായ മത്സരാര്‍ഥികള്‍ക്കൊപ്പം ഇമോഷണലി വീക്ക് ആയിട്ടുള്ളവരും ഉണ്ട്. പുതിയ സീസണില് എല്ലാവരും ശക്തമായ മത്സരം കാഴ്ച വെക്കുമ്പോള് സൂര്യ തുടക്കം മുതൽ കരഞ്ഞുകൊണ്ടാണ് ബിഗ് ബോസ് വീട്ടിൽ നിൽക്കുന്നത്.\nമണിക്കുട്ടനുമായി പ്രണയം ഉണ്ടാക്കി പേളി മാണിയെ പോലെ അവസാനം വരെ പിടിച്ച് നില്‍ക്കാനുള്ള ശ്രമത്തിലാണ് സൂര്യ എന്നും സോഷ്യൽ മീഡിയിയിൽ ആക്ഷേപം ഉണ്ടായിട്ടുണ്ട്. പേളിയ്ക്കുള്ളത് പോലെ ശ്രീനിഷും ഇഷ്ടം വന്നത് കൊണ്ട് അവരുടെ പ്രണയം വിജയിച്ചു. എന്നാല് മണിക്കുട്ടന് ഒരിക്കല് പോലും സമ്മതം പറയാതെ വന്നതോടെ അത് പൊളിഞ്ഞു. പിന്നാലെ പേളിയാവാന് വന്ന് ദയ അശ്വതിയെ പോലെ ആയി എന്ന തരത്തില് സോഷ്യൽ മീഡിയിൽ ട്രോളുകളും വന്നു.\nദയയുടെ ഫോട്ടോയും ചേര്‍ത്ത് വെച്ചാണ് സൂര്യയെ ചിലര് ട്രോളിയത്. എന്നാല് താന് പ്രണയനാടകം കളിച്ചിട്ടില്ലെന്നും കണ്ണാടിയ്ക്ക് മുന്നില് പോയി സംസാരിക്കുന്ന സ്വഭാവം തനിക്കില്ലെന്നും പറയുകയാണ് ദയ അച്ചു . സോഷ്യല് മീഡിയ വഴിയാണ് തന്റെ പേര് കൂടി ഉള്‍പ്പെടുത്തിയ ട്രോളിനെ വിമര്‍ശിച്ച് മുന്‍ബിഗ് ബോസ് താരം കൂടിയായ ദയ എത്തിയത്.\n“ഇത് എന്താണ് ഇങ്ങനെ ശ്ശേ. ഞാന് ഒരിക്കലും കണ്ണാടിയില് പോയി പ്രേമനാടകം അഭിനയിച്ചിട്ടില്ല. എന്റെ നല്ല ഒരു ഫ്രണ്ട് മാത്രം ആണ് മാഷ്. ഞങ്ങള് തമ്മില് അടിയും, വഴക്കും, തമാശയും, പരസ്പരം കുറ്റപ്പെടുതലുകളും ആ വീട്ടില് ഉണ്ടായിട്ടുണ്ട്. പിണക്കങ്ങളും, ഇണക്കങ്ങളും ഉണ്ടായിട്ടുണ്ട്. അത് കാണാന് തന്നെ ഒരു ഒര്‍ജിനാലിറ്റി ഉണ്ടായിരുന്നു.\nRelated Topics:Bigg Boss in Malayalam, Bigg Boss Malayalam, Bigg Boss Malayalam Asianet, daya aswathi


കോവിഡിന്റെ രണ്ടാം വ്യാപനത്തിൽ ഇറ്റലിക്ക് നഷ്ടപ്പെട്ടത് 43 വൈദികരെ | Lifeday: Catholic Online News Malayalam\nHome News കോവിഡിന്റെ രണ്ടാം വ്യാപനത്തിൽ ഇറ്റലിക്ക് നഷ്ടപ്പെട്ടത് 43 വൈദികരെ\nകോവിഡിന്റെ രണ്ടാം വ്യാപനത്തിൽ ഇറ്റലിക്ക് നഷ്ടപ്പെട്ടത് 43 വൈദികരെ\nഇറ്റലിയിൽ രണ്ടാം പ്രാവശ്യവും കോവിഡ് മഹാമാരി നടത്തിയ സംഹാര താണ്ഡവത്തിൽ കത്തോലിക്കാ സഭയ്ക്കു നഷ്ടപ്പെട്ടത് 43 വൈദികരെയാണ്. നവംബർ മാസത്തിൽ മാത്രമാണ് ഇത്രയും വൈദികർ കോവിഡ് ബാധിച്ചു മരണമടഞ്ഞത്. കോവിഡ് പകർച്ച വ്യാധിയിൽ ഇറ്റലിയിൽ ഇതുവരെ 167 വൈദികരാണ് മരണമടഞ്ഞത്.\nമിലാനിലെ വിരമിച്ച സഹായമെത്രാൻ ബിഷപ്പ് മാർക്കോ വിർജിലിയോ ഫെരാരി നവംബർ 23 -നാണ് മരണമടഞ്ഞത്. ഒക്ടോബർ തുടക്കത്തിൽ കാസെർട്ട രൂപതയിലെ ബിഷപ്പ് ജിയോവന്നി ഡി അലൈസ് കോവിഡ് ബാധിച്ചു മരണമടഞ്ഞിരുന്നു. ഇറ്റാലിയൻ ബിഷപ്പുമാരുടെ കോൺഫറൻസിന്റെ പ്രസിഡന്റ് കർദ്ദിനാൾ ഗ്വാൾട്ടീറോ ബസേത്തി ഈ മാസം ആദ്യം കോവിഡ്-19 രോഗബാധിതനായിരുന്നു. കഴിഞ്ഞയാഴ്ച നെഗറ്റീവ് ആയ ശേഷം അദ്ദേഹം സുഖം പ്രാപിച്ചു വരികയാണ്.\nഇറ്റലിയിൽ കൊറോണ വൈറസിന്റെ രണ്ടാം വ്യാപനമാണ് ഇപ്പോൾ കാണുന്നത്. ഇതേ തുടർന്ന് 7,95,000 -ത്തിലധികം പോസിറ്റീവ് കേസുകളുണ്ടെന്നും ഫെബ്രുവരി മുതൽ രാജ്യത്ത് ഏകദേശം 55,000 പേർ വൈറസ് ബാധിച്ച് മരിച്ചു എന്നും ഇറ്റാലിയൻ ആരോഗ്യ മന്ത്രാലയം അറിയിച്ചു. രണ്ടാമത്തെ തരംഗത്തിന്റെ തീവ്രത കുറയുകയാണെന്നും ഇറ്റലിയിലെ ചില പ്രദേശങ്ങളിൽ അണുബാധയുടെ സ്ഥിരീകരിക്കുന്നവരുടെ എണ്ണം ഇനിയും ഉയർന്നിട്ടില്ലെന്നുമാണ് വിദഗ്ദ്ധ റിപ്പോർട്ട്.


പരീക്ഷണയോട്ടം തുടര്‍ന്ന് സുസുക്കി ബര്‍ഗ്മാന് ഇലക്ട്രിക്; എതിരാളി ബജാജ് ചേതക് - Malayalam DriveSpark\nUpdated: Wednesday, February 24, 2021, 12:24 [IST]\nഇതുവരെ, ഇന്ത്യയിലെ ഇലക്ട്രിക് ഇരുചക്ര വാഹന വിഭാഗത്തില് പ്രധാനമായും ആധിപത്യം പുലര്‍ത്തുന്നത് ഒഖിനാവ, ഏഥര്, റിവോള്‍ട്ട് മുതലായ സ്റ്റാര്‍ട്ടപ്പുകളാണ്. മുഖ്യധാരാ വാഹന കമ്പനികളായ ബജാജ്, ടിവിഎസ് എന്നിവ ഈ വിഭാഗത്തില് ചുവടുവെച്ചത് അടുത്തിടെ മാത്രമാണ്.\nവളര്‍ച്ചയ്ക്ക് വളരെയധികം സാധ്യതകളുള്ള മറ്റ് വാഹന കമ്പനികളും സമീപഭാവിയില് തങ്ങളുടെ ഇലക്ട്രിക് ഉല്‍പന്നങ്ങള് വിപണിയിലെത്തിക്കുമെന്ന് പ്രതീക്ഷിക്കുന്നു.\nഈ ശ്രേണിയിലേക്ക് ചുവടുവെയ്ക്കാനൊരുങ്ങുകയാണ് നിര്‍മ്മാതാക്കളായ സുസുക്കിയും. ഇന്ത്യന് വിപണിയിലെ ബെസ്റ്റ് സെല്ലറായ ബര്‍ഗ്മാന് സ്ട്രീറ്റില് നിന്ന് ഉരുത്തിരിഞ്ഞ സുസുക്കി നിലവില് ഇന്ത്യന് വിപണിയില് ആദ്യത്തെ ഇലക്ട്രിക് സ്‌കൂട്ടറിന്റെ പരീക്ഷണയോട്ടം ആരംഭിച്ചു കഴിഞ്ഞു.\nപരീക്ഷണയോട്ടം നടത്തുന്ന മോഡലിന്റെ പുതിയ ചിത്രങ്ങള് പുറത്തുവരുകയും ചെയ്തു. രൂപകല്‍പ്പനയുടെ കാര്യത്തില്, സുസുക്കി ബര്‍ഗ്മാന് ഇലക്ട്രിക് അതിന്റെ ഗ്യാസോലിന് മോഡലിനോട് ഏതാണ്ട് സമാനമാണ്.\nഹെഡ്‌ലാമ്പുകള് മുതല് ഫെന്‍ഡറുകള്, ടേണ് ഇന്‍ഡിക്കേറ്ററുകള്, വിന്‍ഡ്സ്‌ക്രീന്, റിയര് വ്യൂ മിററുകള്, സൈഡ് പാനലുകള്, ഗ്രാബ് റെയിലുകള് എന്നിവയെല്ലാം നിലവിലുള്ള ബര്‍ഗ്മാന് പോലെയാണ്.\nമറ്റ് സവിശേഷതകളെക്കുറിച്ച് പറയുമ്പോള്, പുതിയ കളര് ഓപ്ഷനുകളില് സ്‌കൂട്ടര് സമാരംഭിക്കാം. നിലവിലുള്ള ബര്‍ഗ്മാനില് ലഭ്യമല്ലാത്ത ഡ്യുവല്-ടോണ് വൈറ്റ്, ബ്ലൂ കളര് സ്‌കീം ഉപയോഗിച്ച് ഇത് അടുത്തിടെ പരീക്ഷണയോട്ടം നടത്തുന്നത് കണ്ടെത്തിയിരുന്നു.\nനിലവിലെ ബര്‍ഗ്മാന് മാറ്റ് ബ്ലൂ കളര് ഓപ്ഷനിലാണ് വാഗ്ദാനം ചെയ്യുന്നത്, ഇത് ബര്‍ഗ്മാന് ഇലക്ട്രിക്കില് നിന്ന് വ്യത്യസ്തമാണ്. മെറ്റാലിക് മാറ്റ് ഫൈബ്രോയിന് ഗ്രേ, പേള് മിറേജ് വൈറ്റ്, മെറ്റാലിക് മാറ്റ് ബ്ലാക്ക്, മെറ്റാലിക് മാറ്റ് ബാര്‌ഡോ റെഡ് എന്നിവയാണ് ബര്‍ഗ്മാനില് നിലവില് ലഭ്യമായ മറ്റ് കളര് ഓപ്ഷനുകള്.\nഇലക്ട്രിക് വേരിയന്റിനായി ഈ കളര് ഓപ്ഷനുകളില് ചിലത് ഉപയോഗിക്കാന് സാധ്യതയുണ്ട്. പ്രവര്‍ത്തനപരമായ മാറ്റങ്ങളെക്കുറിച്ച് പറയുമ്പോള്, ബര്‍ഗ്മാന് ഇലക്ട്രിക്ക് എക്സ്ഹോസ്റ്റ് സിസ്റ്റം ഇല്ല. പിന്‍വശത്തെ സസ്‌പെന്‍ഷനും വ്യത്യസ്തമാണ്. നിലവിലെ ബര്‍ഗ്മാന് ഇടതുവശത്ത് സ്വിംഗര് ഉണ്ട്.\nഅതേസമയം ബാറ്ററി പായ്ക്ക്, മോട്ടോര് എന്നിവയെക്കുറിച്ചുള്ള വിശദാംശങ്ങള് ഇതുവരെ വെളിപ്പെടുത്തിയിട്ടില്ല. ബര്‍ഗ്മാന് ഇലക്ട്രിക് അതിന്റെ ഫോസില് ഇന്ധന മോഡലിന്റെ അതേ നിലവാരത്തിലുള്ള പ്രകടനം നല്‍കുമെന്ന് പ്രതീക്ഷിക്കുന്നു.\n6,750 rpm-ല് 8.7 bhp കരുത്തും 5,500 rpm-ല് 10 Nm torque എന്നിവ നല്‍കാന് ശേഷിയുള്ള 124 സിസി എയര് കൂള്‍ഡ് SOHC എഞ്ചിനാണ് നിലവിലെ ബര്‍ഗ്മാന് പ്രവര്‍ത്തിക്കുന്നത്.\nമാക്‌സി സ്‌കൂട്ടര് ഒരു സിവിടി ട്രാന്‍സ്മിഷന് ഉപയോഗിക്കുന്നു. ബര്‍ഗ്മാന് ഇലക്ട്രിക്ക് 4-6 കിലോവാട്ട് വൈദ്യുതി ഉല്‍പാദനമുള്ള 3-4 കിലോവാട്ട്‌സ് ബാറ്ററി പായ്ക്ക് മോട്ടോറുമായി ബന്ധിപ്പിക്കാമെന്നും റിപ്പോര്‍ട്ടില് പറയുന്നു.\nനിലവിലെ ബര്‍ഗ്മാനായി അടുത്തിടെ സമാരംഭിച്ച ബ്ലൂടൂത്ത് പ്രാപ്തമാക്കിയ ഡിജിറ്റല് കണ്‍സോള് സുസുക്കി ബര്‍ഗ്മാന് ഇലക്ട്രിക്ക് ലഭിക്കുമെന്ന് പ്രതീക്ഷിക്കുന്നു. ടേണ്-ബൈ-ടേണ് നാവിഗേഷന്, ഓവര് സ്പീഡ് മുന്നറിയിപ്പ്, ഫോണ് ബാറ്ററി ലെവല് ഡിസ്പ്ലേ, കോളുകള്‍ക്കുള്ള അലേര്‍ട്ടുകള്, എസ്എംഎസ്, വാട്സ്ആപ്പ് സന്ദേശം, കോളര് ഐഡി, മിസ്ഡ് കോള് അലേര്‍ട്ട്, ഇടിഎ അപ്ഡേറ്റുകള് ഇതില് ലഭ്യമാകും.\nഒരു ലക്ഷം രൂപയ്ക്ക് മുകളിലായിരിക്കും സുസുക്കി ബര്‍ഗ്മാന് ഇലക്ട്രിക്കിന്റെ എക്‌സ്‌ഷോറൂം വില ആരംഭിക്കുക. പൂര്‍ണ ചാര്‍ജില് 90 കിലോമീറ്റര് വരെ ദൂരവും 80 കിലോമീറ്റര് പരമാവധി വേഗത കൈവരിക്കുമെന്നാണ് പ്രതീക്ഷിക്കുന്നു. വിപണിയില് ഏഥര് 450X, ബജാജ് ചേതക്, ടിവിഎസ് ഐക്യൂബ് എന്നിവരാകും എതിരാളികള്.\nSuzuki Burgman Electric Scooter Spied Testing, Rival Chetak. Read in Malayalam.


സുശാന്ത് സിങ് രജ്പുതിന്റെ പ്രതിഫലമായ 17 കോടി രൂപ എവിടെ?നിര്‍മാതാവ് ദിനേശ് വിജയനെ ഇ.ഡി ചോദ്യം ചെയ്തു! - metromatinee.com Lifestyle Entertainment & Sports\nസുശാന്ത് സിങ് രജ്പുതിന്റെ പ്രതിഫലമായ 17 കോടി രൂപ എവിടെ?നിര്‍മാതാവ് ദിനേശ് വിജയനെ ഇ.ഡി ചോദ്യം ചെയ്തു!\nനടന് സുശാന്ത് സിങ് രജ്പുതിന്റെ പ്രതിഫലമായ 17 കോടി രൂപ കാണാതായ സംഭവത്തില് നിര്‍മാതാവ് ദിനേശ് വിജയനെ എന്‍ഫോഴ്‌സ്‌മെന്റ് ഡയറക്ടറേറ്റ് ചോദ്യം ചെയ്തു.റബ്ത എന്ന സിനിമയുടെ പ്രതിഫലമാണ് 17 കോടിയെന്ന് ഇ.ഡി അന്വേഷണത്തില് കണ്ടെത്തിയിരുന്നു. ഇതേ തുടര്‍ന്ന് സിനിമയുടെ ബജറ്റും സുശാന്തിന് പ്രതിഫലം നല്‍കിയ രേഖകള് ഹാജരാക്കാന് ദിനേശിനോട് ഇ.ഡി ആവശ്യപ്പെട്ടിരുന്നു. ഹംഗറിയില് ചിത്രീകരിച്ച സിനിമയുടെ നിര്‍മാണ ചെലവ് അടക്കമുള്ള രേഖകള് അദ്ദേഹം ഹാജരാക്കിയില്ലെന്ന് ഇ.ഡി വൃത്തങ്ങള് പറയുന്നു.\nതുടര്‍ന്ന് ദിനേശ് വിജയിയുടെ വീട്ടില് ഇ.ഡി പരിശോധന നടത്തിയിരുന്നു. അവിടെ നിന്ന് കിട്ടിയ രേഖ അനുസരിച്ച് 50 കോടി രൂപയാണ് ബജറ്റെന്നും സുശാന്തിന് 17 കോടി നല്‍കിയെന്നും ഹങ്കറിയില് സമര്‍പ്പിച്ച രേഖകളില് പറയുന്നതായി വ്യക്തമായി. സുശാന്തിന്റെ അക്കൗണ്ടില് നിന്ന് 15 കോടി രൂപ കാണാനില്ലെന്ന് പിതാവ് നല്‍കിയ പരാതിയെ തുടര്‍ന്നാണ് ഇ.ഡി അന്വേഷണം തുടങ്ങിയത്.\nകാമുകി റിയ ചക്രബര്‍ത്തിയാണ് പണം കൈക്കലാക്കിയതെന്ന് പിതാവ് ആരോപിച്ചിരുന്നു. എന്നാല് 2016ലാണ് സുശാന്ത് ദിനേശ് വിജയ് നിര്‍മിച്ച ചിത്രത്തില് അഭിനയിച്ചത്. റിയയുമായി അടുക്കുന്നത് 2018ലാണ്.സുശാന്തിന് എവിടെ വെച്ച് എങ്ങനെയാണ് പ്രതിഫലം നല്‍കിയതെന്ന് ദിനേശ് വിജയ് വ്യക്തമാക്കിയിട്ടില്ല. ഇനി കൊടുത്തിട്ടുണ്ടെങ്കില് തന്നെ പണം എവിടെ പോയെന്നും വ്യക്തമല്ല. ദിനേശിനോട് വീണ്ടും ഹാജരാകണമെന്ന് ആവശ്യപ്പെട്ട് ഇ.ഡി നോട്ടീസ് നല്‍കിയെങ്കിലും കോവിഡ് കാരണം എത്താനാവില്ലെന്ന് അറിയിച്ചു.


യുവാക്കളെ ക്രൂരമായി മര്‍ദിച്ച കേസിൽ കല്ലട ബസിന്‍റെ പെര്‍മിറ്റ് റദ്ദാക്കി - Ayo Media\nയുവാക്കളെ ക്രൂരമായി മര്‍ദിച്ച കേസിൽ കല്ലട ബസിന്‍റെ പെര്‍മിറ്റ് റദ്ദാക്കി. കര്‍ശന നടപടിയെടുക്കുമെന്ന് ട്രാന്‍സ്പോര്‍ട്ട് കമ്മിഷണര് അറിയിച്ചു. കല്ലട ഗ്രൂപ്പിന്‍റെ എല്ലാ ബസുകളുടെയും രേഖകള് പരിശോധിക്കുമെന്നും അറിയിച്ചു.\nയാത്രക്കാരെ മര്‍ദിച്ച സംഭവത്തില് രണ്ടുപേര് അറസ്റ്റിലുമായി. മാനേജര് ഉള്‍പ്പെടെ രണ്ടുപേര് കസ്റ്റഡിയിലുണ്ട്. കല്ലട ബസ് പൊലീസ് പിടിച്ചെടുക്കും. പ്രതികള്‍ക്കെതിരെ കൂടുതല് കുറ്റങ്ങള് ചുമത്തും. കല്ലട ബസിന്റെ ഉടമയെ വിളിച്ച് വരുത്താന് പൊലീസ് തീരുമാനിച്ചു. എഡിജിപി മനോജ് എബ്രഹാമിന് ഡി.ജി.പി നിര്‍ദേശം നല്‍കി. കമ്പനി പ്രതിനിധികളോട് പൊലീസ് ആസ്ഥാനത്ത് ഹാജരാകാനും നിര്‍ദേശമുണ്ട്. സര്‍വീസ് നിര്‍ത്തലാക്കാനുള്ള നടപടികള് ഗതാഗത കമ്മീഷണറുമായി സംസാരിച്ചെന്നും ഡിജിപി പറഞ്ഞു.\nഇന്നലെ ബെംഗളൂരുവിലേക്കുള്ള യാത്രക്കിടെ ബസ് കേടായതിനെ തുടര്‍ന്ന് ബദല് സംവിധാനം ആവശ്യപ്പെട്ട യാത്രക്കാര്‍ക്ക് കല്ലട ബസ് ജീവനക്കാരില്‍നിന്ന് നേരിടേണ്ടി വന്നത് അതിക്രൂര മര്‍ദനമാണ്. ബസ് ജീവനക്കാരും ഗുണ്ടകളും ഉള്‍പ്പെടെ പതിനഞ്ചോളംപേര് വൈറ്റിലയില്‍വച്ച് ക്രൂരമായി മര്‍ദിച്ചെന്ന് ഇരയായ യുവാവ് അജയഘോഷ് മനോരമ ന്യൂസിനോട് പറഞ്ഞു. ഫോണും പെട്ടിയും ഒരു ലക്ഷം രൂപയും തട്ടിയെടുത്തു. തലയ്ക്ക് കരിങ്കല്ല് കൊണ്ടെറിഞ്ഞു. കല്ലട സുരേഷേട്ടനെതിരെ പൊലീസില് പരാതി കൊടുക്കുമോ എന്നു ചോദിച്ചായിരുന്നു മര്‍ദനമെന്നും അദേഹം മനോരമ ന്യൂസിനോട് പറഞ്ഞു.


ബസിന്റെ സമയവുമറിയാം ടിക്കറ്റ് ബുക്കും ചെയ്യാം; സൂപ്പർ ഹിറ്റായി 'മൈ ബിഎംടിസി' ആപ്പ് | bengaluru metropolitan transport corporation My BMTC app is gaining popularity.\nBengaluru, First Published 27, Feb 2020, 1:57 PM IST\nനിഹാൽ താക്കർ എന്ന പതിനഞ്ചുകാരന്റെ സഹായത്തോടെയാണ് ബിഎംടിസി ആപ്പ് വികസിപ്പിച്ചെടുത്തത്. ഉടൻ തന്നെ ആപ്പിന്റെ കന്നഡ പതിപ്പ് പുറത്തിറക്കുമെന്നും അധികൃതർ അറിയിച്ചു.\nബെംഗളൂരു: ബെംഗളൂരു മെട്രോപൊളിറ്റൻ ട്രാൻസ് പോർട്ട് കോർപ്പറേഷന്റെ (ബിംഎംടിസി) 'മൈ ബിഎംടിസി' ആപ്ലിക്കേഷന് ജനപ്രിയമാവുന്നു. കഴിഞ്ഞ വർഷമാണ് ബിഎംടിസി ആപ്പ് പുറത്തിറക്കിയതെങ്കിലും കൂടുതൽ നവീകരിച്ച് സൗകര്യങ്ങൾ വിപുലമാക്കിയതോടെ ഡൗൺലോഡ് ചെയ്യുന്നവരുടെ എണ്ണവും കൂടി. ഇതിനകം ഒരു ലക്ഷത്തോളം പേർ ആപ്പ് ഡൗൺലോഡ് ചെയ്തുകഴിഞ്ഞതായി അധികൃതർ അറിയിച്ചു.\nഎത്ര സമയത്തിനുള്ളിൽ ബസ് എത്തുമെന്നറിയാമെന്നു മാത്രമല്ല ബസ് റൂട്ടും, ടിക്കറ്റ് നിരക്കുകളും ആപ്പ് വഴി അറിയാൻ കഴിയും. നവീകരിച്ച ആപ്പ് വഴി ടിക്കറ്റ് ബുക്ക് ചെയ്യാനുള്ള സൗകര്യവുമുണ്ട്. സ്ത്രീസുരക്ഷ ലക്ഷ്യം വച്ചുകൊണ്ട് യാത്രക്കാർക്ക് അടിയന്തിര സഹായം ലഭ്യമാക്കുന്നതിനുള്ള സംവിധാനങ്ങളും ആപ്പിൽ ഒരുക്കിയിട്ടുണ്ട്. കൂടാതെ യാത്രക്കാരുടെ അനുഭവങ്ങളും ആപ്പിൽ രേഖപ്പെടുത്താം.\nനേരത്തേ ആൻഡ്രോയ്ഡ് ഫോണുകൾ വഴി മാത്രം ലഭ്യമായിരുന്ന ആപ്പ് ഇപ്പോൾ ആപ്പിൾ പ്ലാറ്റ്ഫോം വഴിയും ഡൗൺലോഡ് ചെയ്യാവുന്നതാണ്. നിഹാൽ താക്കർ എന്ന പതിനഞ്ചുകാരന്റെ സഹായത്തോടെയാണ് ബിഎംടിസി ആപ്പ് വികസിപ്പിച്ചെടുത്തത്. ഉടൻ തന്നെ ആപ്പിന്റെ കന്നഡ പതിപ്പ് പുറത്തിറക്കുമെന്നും അധികൃതർ അറിയിച്ചു.\nMy BMTC app


അയാളുടെ ആ സ്വഭാവം എനിക്ക് തീരെ ഇഷ്ടമില്ല; താര രാജാവിനെക്കുറിച്ചുള്ള അയാളുടെ ഈ വെളിപ്പെടുത്തൽ കേട്ട് ഞെട്ടൽ മാറാതെ ആരാധകർ! - Sour Truth\nHome Cinema Celebrity News അയാളുടെ ആ സ്വഭാവം എനിക്ക് തീരെ ഇഷ്ടമില്ല; താര രാജാവിനെക്കുറിച്ചുള്ള അയാളുടെ ഈ വെളിപ്പെടുത്തൽ കേട്ട്...\nഅയാളുടെ ആ സ്വഭാവം എനിക്ക് തീരെ ഇഷ്ടമില്ല; താര രാജാവിനെക്കുറിച്ചുള്ള അയാളുടെ ഈ വെളിപ്പെടുത്തൽ കേട്ട് ഞെട്ടൽ മാറാതെ ആരാധകർ!\nMay 2, 2021, 8:11 PM\nസഹനടൻ വേഷങ്ങളിലൂടെ തിളങ്ങിയ ഒരു താരമാണ് സുധീഷ്. വര്‍ഷങ്ങൾ ആയി സിനിമാ മേഖലയിൽ ഉള്ള താരം നിരവധി ശ്രദ്ധേയമായ കഥാപാത്രങ്ങളെ അവതരിപ്പിച്ചിരുന്നു. മമ്മൂട്ടിക്കും മോഹന് ലാലിനുമൊപ്പം എല്ലാം സുധീഷ് അഭിനയിച്ചിട്ടുണ്ട്. 1984ല് പുറത്തു ഇറങ്ങിയ ആശംസകളോടെ എന്ന ചിത്രത്തിൽ കൂടി ആയിരുന്നു സുധീഷിന്റെ സിനിമാ അരങ്ങേറ്റം.സിനിമയില് ഇപ്പോഴും സജീവമാണ് താരം സുധീഷിന്റെത് ആയി ഏറ്റവും ഒടുവിൽ പുറത്തു ഇറങ്ങിയത് കപ്പേള എന്ന ചിത്രമാണ്.\nഅന്ന ബെന്നും റോഷൻ മാത്യു , ശ്രീനാഥ് ഭാസി എന്നിവർ ആയിരുന്നു പ്രധാന കഥാപാത്രം ആയി വന്നത്. കുഞ്ചാക്കോ ബോബനും ശാലിനിയും ഒന്നിച്ച അനിയത്തി പ്രാവിലെ സുധീഷിന്റെ കഥാപാത്രം ഏറെ ശ്രദ്ധിക്കപ്പെട്ടിരുന്നു. അതേ\nസമയം മെഗാസ്റ്റാര് മമ്മൂട്ടിയുടെ മിക്ക സിനിമകളിലും വളരെ ഏറെ പ്രാധാന്യ ഉളള വേഷങ്ങളിൽ ആണ് സുധീഷ് എത്തിയത്. ഇപ്പോൾ മമ്മൂക്കയെ കുറിച്ചുളള ഒരു ചോദ്യത്തിന് നടന് നല്‍കിയ മറുപടി സോഷ്യല് മീഡിയയില് വൈറലായി മാറിയിരിക്കുന്നത്.\nഒരു പ്രമുഖ മാധ്യമത്തിന് നൽകിയ അഭിമുഖത്തിൽ ആണ് സൂപ്പര് താരത്തെ കുറിച്ച് സുധീഷ് മനസു തുറന്നത്. മമ്മൂട്ടിയില് ഇഷ്ട്ടപ്പെട്ടതും ഇഷ്ട്ടപ്പെടാത്തതും ആയ കാര്യങ്ങള് എന്താണെന്നുളള അവതാരകന്റെ ചോദ്യത്തിനു ആയിരുന്നു സുധീഷ് രസകരമായ മറുപടി നല്‍കിയത്. ഇഷ്ടപ്പെട്ടത് ഒരുപാടുണ്ട്. അദ്ദേഹത്തിന്റെ അഭിനയം വളരെ ഏറെ ഇഷ്ടമാണ്, ഇഷ്ടപ്പെടാത്തത് അദ്ദേഹം എന്നെ എല്ലാ പടത്തിലും അഭിനയിക്കാൻ വിളിക്കുന്നില്ല.\nഅതുകൊണ്ട് ഇഷ്ടമല്ല എന്ന രസകരമായ മറുപടിയാണ് സുധീഷ് നല്‍കിയത്. അതേ സമയം മമ്മൂട്ടി നായകൻ ആയി എത്തിയ മുദ്ര എന്ന ചിത്രത്തിലെ സുധീഷിന്റെ കഥാപാത്രം വളരെ ഏറെ ശ്രദ്ധിക്കപ്പെട്ടിരുന്നു. 1989 ൽ ആണ് ഈ ചിത്രം പുറത്തു ഇറങ്ങിയത്. തുടര്‍ന്ന് 1991ല് പുറത്തു ഇറങ്ങിയ വേനല് കിനാവുകള് എന്ന സിനിമയിലെ നായക വേഷവും സുധീഷിന്റെ അഭിനയ ജീവിതത്തില് വലിയ ഒരു വഴിത്തിരിവായി മാറി.\nഒരു കാലത്ത് സ്ഥിരം നായകന്റെ കൂട്ടുകാരന് വേഷങ്ങളിൽ ആയിരുന്നു സുധീഷ് മലയാളത്തില് സജീവം ആയിരുന്നത്. മോളി വുഡില് നിലവില് വളരെ ഏറെ ശ്രദ്ധേയ കഥാപാത്രങ്ങളെ അവതരിപ്പിച്ചു കൊണ്ടാണ് നടന് ഇപ്പോൾ മലയാള സിനിമയിൽ തുടരുന്നത്. കഴിഞ്ഞ വര്‍ഷം ചാക്കോച്ചനന്റെ കരിയറിലെ ഏറ്റവും വലിയ ബ്ലോക്ക് ബസ്റ്ററായ അഞ്ചാം പാതിരയില് ഒരു ശ്രദ്ധേയമായ വേഷത്തില് സുധീഷും അഭിനയിച്ചിരുന്നു. മിഥുന് മാനുവല് തോമസ് ആയിരുന്നു സംവിധാനം ത്രില്ലര് കഥ പറഞ്ഞ ചിത്രം 50 കോടിയിൽ ഏറെ രൂപ കളക്ഷൻ നേടി തിയ്യേറ്ററുകളില് നിന്നും വലിയ വിജയം തന്നെ ആയിരുന്നു.\nസുധീഷ് സീരിയസ് റോളുകളിലും ഹാസ്യ വേഷങ്ങളിലും എല്ലാം പ്രേക്ഷകര്‍ക്ക് മുമ്പിൽ എത്തിയിരുന്നു. മണി ച്ചിത്ര ത്താഴ് പോലുളള സിനിമയിലെ സുധീഷിന്റെ കഥാപാത്രം ഏറെ ശ്രദ്ധിക്കപ്പെട്ടു. സിനിമകള്‍ക്ക് പുറമെ മിനി സ്‌ക്രീനിലൂടെയും നടന് പ്രേക്ഷകർക്ക് മുന്നിൽ എത്തിയിരുന്നു. സുധീഷിന് പിന്നാലെ മകനും സിനിമയിൽ എത്തിയിരുന്നു.\nകുഞ്ചാക്കോ ബോബന് തന്നെ നിർമിച്ചു നായകനായ കൊച്ചൗവ പൗലോ അയ്യപ്പ കൊയ്‌ലോ എന്ന ചിത്രത്തിലൂടെയായിരുന്നു സുധീഷിന്‌റെ മകന് രുദ്രാക്ഷ് നായരുടെ അരങ്ങേറ്റം. സുധീഷും ചിത്രത്തില് ഒരു പ്രധാന കഥാപാത്രമായി എത്തിയിരുന്നു 25 വർഷങ്ങൾക്ക് ശേഷം ഉദയ നിർമ്മിച്ച പടം കൂടി ആയിരുന്നു കൊച്ചൗവ പൗലോ അയ്യപ്പ കൊയ്‌ലോ.\nPrevious articleമികച്ച അഭിനയം കാഴ്ച്ചവെച്ച് എത്തിയ താരം; പിന്നീട് മുഴുവൻ ഐറ്റം ഡാൻസുകൾ; താരത്തിന്റെ ജീവിതം മാറ്റിമറിച്ചത് അതായിരുന്നു; തുറന്ന് പറച്ചിലുകൾ വൈറൽ ആകുമ്പോൾ…\nNext articleഗ്ലാമർ നായിക ആകാനുള്ള ഒരുക്കത്തിൽ സാനിയ. മാലിദ്വീപിലെ ആഘോഷങ്ങൾ തീരുന്നില്ല. ചിത്രങ്ങൾ കണ്ട് കണ്ണ് തള്ളി ആരാധകർ..


|2 July 2020 10:54 AM GMT\nഗിരിഷ് എ എസ്\nപ്രായം വെറും സംഖ്യയാണ്, പ്രത്യേകിച്ച് ഊര്‍ജ്ജത്തിന്റെ നിലവറയായ മനസ്സും നവീന ചിന്താശേഷിയുമുള്ളവര്‍ക്ക്. സംശയമുണ്ടെങ്കില് പ്രൊഫ. ജെ ഫിലിപ്പിനോടൊന്ന് സംവദിക്കാം. പ്രൊഫഷണല് കരിയറില് ജൂലൈ മൂന്നിന് ആറ് പതിറ്റാണ്ട് തികയ്ക്കുന്ന, 84 കാരനായ, ഇന്ത്യന് മാനേജ്‌മെന്റ് വിദ്യാഭ്യാസ രംഗത്തെ ഈ കുലഗുരു ഇന്നും തിരക്കിലാണ്. താന് ബീജാവാപം നടത്തി, ഇന്ന് രാജ്യത്തെ മാനേജ്‌മെന്റ് വിദ്യാഭ്യാസ രംഗത്തെ മുന്‍നിര ഇന്‍സ്റ്റിറ്റിയൂട്ടായി മാറിയ സേവ്യര് ഇന്‍സ്റ്റിറ്റിയൂട്ട് ഓഫ് മാനേജ്‌മെന്റ് ആന്‍ഡ് എന്റര്‍പ്രണര്‍ഷിപ്പില് (XIME) ഫാക്കല്‍റ്റി ഡെവലപ്‌മെന്റ് പ്രോഗ്രാമിന് ചുക്കാന് പിടിച്ചും ഇന്‍സ്റ്റിറ്റിയൂട്ടിന്റെ ഭാവി പദ്ധതികള് ആവിഷ്‌കരിച്ചും ഓരോ നിമിഷവും നിറവോടെ ചെലവിടുകയാണ് പ്രൊഫ. ജെ ഫിലിപ്പ്. XIME തങ്ങളുടെ സൃഷ്ടാവിന്റെ പ്രൊഫഷണല് ജീവിതത്തിന്റെ അറുപതാം വാര്‍ഷികം ആഘോഷിക്കുന്ന തിരക്കിലും.\nഅപൂര്‍വ്വ വ്യക്തിത്വത്തിന് ഉടമയാണ് പ്രൊഫ. ജെ ഫിലിപ്പ്. മാനേജ്‌മെന്റ് അദ്ദേഹത്തെ സംബന്ധിച്ചിടത്തോളം പഠിപ്പിക്കാനുള്ള ഒരു വിഷയം മാത്രമല്ല. മറിച്ച് പ്രായോഗികമായി നേടിയ പരിജ്ഞാനം കൂടിയാണ്. രാജ്യത്തെ മുന്‍നിര സ്ഥാപനങ്ങളില് പ്രവര്‍ത്തിച്ച് നേടിയ അനുഭവ സമ്പത്തിന്റെ പിന്‍ബലത്തിലാണ് അദ്ദേഹം പഠിപ്പിക്കുന്നത്. ഇന്‍ഡസ്ട്രിയല് പ്രവര്‍ത്തന പരിചയവും വിദ്യാഭ്യാസരംഗത്തെ സമുന്നത ചിന്തകളും ഒരുപോലെ പ്രൊഫ. ജെ ഫിലിപ്പില് സമ്മേളിക്കുന്നു.\n1960 ജൂലൈ മൂന്നിന് ജാംഷെഡ്പൂര് XLRIയിലാണ് പ്രൊഫ. ജെ ഫിലിപ്പ് പ്രൊഫഷണല് ഇന്നിംഗ്‌സിന് തുടക്കമിടുന്നത്. ഹാര്‍വാര്‍ഡ് ബിസിനസ് സ്‌കൂള് പൂര്‍വ്വ വിദ്യാര്‍ത്ഥിയായ അദ്ദേഹം ഒരിടത്ത് മാത്രം ഒതുങ്ങാന് തയ്യാറായിരുന്നില്ല. XLRI യില് നിന്ന് SAIL ലേക്കും പിന്നീട് ഒബ്‌റോയ് ഗ്രൂപ്പിലേക്കും അദ്ദേഹം മാറി. 1985ല് ഐഐഎം ബാംഗ്ലൂരില് ഡയറക്റ്ററായി ചുമതലയേറ്റു.\nഐഐഎം ബാഗ്ലൂരില് അദ്ദേഹം ചെലവിട്ട 1985 മുതല് 1991വരെയുള്ള കാലം അങ്ങേയറ്റം സംഭവബഹുലമായിരുന്നു. കാംപസിലെ എംപ്ലോയി ഇന്‍ഡസ്ട്രിയല് ബന്ധത്തില് വലിയ ഉലച്ചില് തട്ടിയിരുന്നു. എന്നാല്, 1991ല്, അവിടം വിടും മുമ്പേ രാജ്യത്തെ മുന്‍നിര ഇന്‍സ്റ്റിറ്റിയൂട്ടുകളുടെ പട്ടികയിലേക്ക് ഐഐഎം ബാംഗ്ലൂരിലെ ഉയര്‍ത്താന് അദ്ദേഹത്തിന് സാധിച്ചു.\nക്രാന്തദര്‍ശിയായ അദ്ദേഹം ഒരിക്കലും സ്വന്തം നേട്ടങ്ങളില് സംതൃപ്തിയടഞ്ഞിരുന്നില്ല. അതിനിടെ, വ്യക്തിപരമായി വലിയൊരു ദുരന്തത്തെയും അദ്ദേഹം മുഖാമുഖം കണ്ടു. 1986 സെപ്തംബര് 30ന് മകള് മരിയ ഒരു അപകടത്തില് ദാരുണമായി കൊല്ലപ്പെട്ടു. പക്ഷേ, അതിന് മുമ്പ് മകള് ഒരു സ്വപ്‌നം പിതാവിന്റെ മനസില് വിതച്ചിരുന്നു.\n1986ല് ബാംഗ്ലൂര് ഐഐഎം സേവനമനുഷ്ഠിക്കുന്ന കാലത്ത് അതുപോലൊരു സ്ഥാപനം സൃഷ്ടിക്കണമെന്നതായിരുന്നു ആ സ്വപ്നം. ഈ സ്വപ്നത്തെ പാതിവഴിയില് ഉപേക്ഷിക്കാന് പ്രൊഫ. ജെ ഫിലിപ്പ് തയ്യാറായിരുന്നില്ല. റിട്ടയര്‍മെന്റിന് ശേഷം നിരവധി സ്ഥലങ്ങളില് നിന്ന് ഉന്നത ഉദ്യോഗം സ്വീകരിക്കാന് ക്ഷണമുണ്ടായെങ്കിലും അവയെല്ലാം നിരസിച്ച് 1991ല് അദ്ദേഹം XIMEന് തുടക്കമിട്ടു. അങ്ങേയറ്റം എളിയനിലയിലായിരുന്നു XIMEന്റെ ആരംഭം. ബാംഗ്ലൂരിലെ സെന്റ് മാര്‍ത്താസ് ഹോസ്പിറ്റലിലെ ആസ്ബറ്റോസ് മേഞ്ഞ ബില്‍ഡിംഗില് നിന്ന് പിന്നീട് ബാംഗ്ലൂരിലെ തന്നെ സേവാസദനിലേക്ക് മാറി.\nആയിടെയാണ് ആകസ്‌കിമായി പ്രൊഫ. ഫിലിപ്പിന്റെ സുഹൃത്ത് മറ്റൊരു പ്രമുഖനുമൊത്ത് ഇന്‍സ്റ്റിറ്റിയൂട്ട് സന്ദര്‍ശിക്കുന്നത്. തികച്ചും അപരിചിതനായ ആ പ്രമുഖ വ്യക്തി XIME ന് കര്‍ണാടക വ്യവസായ വികസന ബോര്‍ഡില് നിന്ന് സ്ഥലം അനുവദിച്ചു കിട്ടാന് നിര്‍ണായക പങ്കുവഹിച്ചു. പിന്നീടുള്ള യാത്രകളും വെല്ലുവിളികള് നിറഞ്ഞതായിരുന്നു. അപ്പോഴെല്ലാം പിന്തുണയുമായി സുഹൃത്തുക്കളും ബന്ധുക്കളും കൂടെ നിന്നു. നോ ക്വോട്ട, നോ കാപ്പിറ്റേഷന്, നൊ ഡോണേഷന് എന്നിവയിലൂന്നിയ പ്രസ്ഥാനം കെട്ടിപ്പടുക്കാനാണ് പ്രൊഫ. ജെ ഫിലിപ്പ് ശ്രമിച്ചത്.\nഇന്‍സ്റ്റിറ്റിയൂട്ടിന്റെ വിശ്വാസ്യത കേരളത്തില് നി്ന്നുള്ള പല പ്രമുഖ ബിസിനസുകാരുടെ പിന്തുണ പോലും ആകര്‍ഷിച്ചു. XIME ടീമിന്റെ ആത്മാര്‍പ്പണം, ടാറ്റയില് നിന്നും ഒബ്‌റോയിയില് നിന്നും അത്യാവശ്യമായ പശ്ചാത്തല സൗകര്യവികസനത്തിനുള്ള പിന്തുണ ഉറപ്പാക്കാന് സഹായിച്ചു. സ്വന്തം കാംപസ് എന്ന XIME ന്റെ സ്വപ്‌നം 2002 മാര്‍ച്ച് 10ന് സാക്ഷാത്കരിച്ചു.\nഅവിടെയും തന്റെ ശ്രമങ്ങള് അവസാനിപ്പിക്കാന് പ്രൊഫ. ഫിലിപ്പ് തയ്യാറായില്ല. കേരളത്തിലെത്തി 2013ല് XIME ന്റെ കൊച്ചി കാംപസിന് തുടക്കമിട്ടു. 2017ല് ചെന്നൈയിലും. അസോസിയേഷന് ഓഫ് ഇന്ത്യന് മാനേജ്‌മെന്റ് സ്‌കൂള്‍സിന്റെ (എഐഎംഎസ്) സ്ഥാപക പ്രസിഡന്റാണ് പ്രൊഫ. ജെ ഫിലിപ്പ്. അസോസിയേഷന് ഓഫ് BRICS ബിസിനസ് സ്‌കൂള്‍സിന്റെ (ABBS) ആദ്യ പ്രസിഡന്റുമായിരുന്നു.\nഎല്ലാ അര്‍ത്ഥത്തിലും ഒരു ഇന്‍സ്റ്റിറ്റിയൂഷന് ബില്‍ഡറാണ് പ്രൊഫ. ജെ ഫിലിപ്പ്. അതും ക്വാളിറ്റി എഡ്യൂക്കേഷന് എന്ന ഏകശിലയില് അടിയുറച്ചുനിന്നുകൊണ്ടുതന്നെ.\n(ലേഖകന് ഗിരിഷ് എ എസ് അപ്പോളോ ടയേഴ്‌സിന്റെ മുന് എച്ച് ആര് അഡൈ്വസറാണ്)\n60 years of his professional career Girish A S July3Prof. J Philip


Covid19 Effect! Some middle class women in UK making revenue by selling their photos on website named OnlyFans- Report | കൊവിഡ് എഫക്ട്: വെബ്‌സൈറ്റുകളിൽ ചിത്രങ്ങൾ വിൽപനയ്ക്ക് വച്ച് പെൺകുട്ടികൾ; സമ്പാദിക്കുന്നത് ലക്ഷങ്ങൾ - Malayalam Oneindia\n16 min ago മുൻ ബിഗ്ബോസ് താരത്തെ മരിച്ച നിലയിൽ കണ്ടെത്തി: വിഷാദം മരണത്തിലേക്ക് നയിച്ചെന്ന് സൂചന!!\n52 min ago കേരളീയ സമൂഹത്തിനും അയ്യപ്പഭക്തർക്കും മേൽ ഏൽപിച്ച മുറിവുണക്കാൻ വൈകരുത്; നിയമനടപടി വേണം: ഉമ്മൻ ചാണ്ടി\n53 min ago കൊവിഡ് ബാധിച്ച എംവി ജയരാജന്റെ ആരോഗ്യനില അതീവ ഗുരുതരം, പരിയാരത്ത് ഐസിയുവിൽ\nUpdated: Wed, Jul 29, 2020, 14:16 [IST]\nലണ്ടന്: കൊവിഡ്19 വ്യാപനം ലോകമെമ്പാടും കടുത്ത പ്രതിസന്ധിയാണ് സൃഷ്ടിച്ചിരിക്കുന്നത്. കൊവിഡിന്റെ ഏറ്റവും വലിയ ഇരകളായി വിലയിരുത്തപ്പെടുന്നത് ലൈംഗികത്തൊഴിലാളികളെ ആണ്. സമ്പൂര്‍ണ തൊഴില് നഷ്ടമാണ് അവര് നേരിടുന്നത്.\nമധ്യവര്‍ഗ്ഗ ജീവിതത്തേയും വലിയതോതില് കൊവിഡ് ബാധിച്ചിട്ടുണ്ട്. പ്രത്യേകിച്ചും യൂറോപ്പിലും അമേരിക്കയിലു. എന്തായാലും ഇതിനിടെ പണം കണ്ടെത്താന് പുതിയ മാര്‍ഗ്ഗങ്ങള് തേടുകയാണ് ചെറുപ്പക്കാര് എന്നാണ് വാര്‍ത്തകള്.\nകൊവിഡ് കാലത്തെ സാമ്പത്തിക പ്രതിസന്ധി മറികടക്കാന് റോസ് ജോണ്‍സ് എന്ന 20 കാരി കണ്ടെത്തിയ വഴിയെ പറ്റിയാണ് യുകെയിലെ ഡെയ്‌ലിമെയില് റിപ്പോര്‍ട്ട് ചെയ്യുന്നത്. റോസ് ജോൺസ് മാത്രമല്ല, ഒരുപാട് പേർ ഈ വഴിയിൽ സഞ്ചരിക്കുന്നുണ്ട് എന്നാണ് റിപ്പോർട്ടുകൾ.\nറോസ് ജോണ്‍സ് എന്നത് 20 കാരിയായ ഒരു പെണ്‍കുട്ടിയാണ്. കലാകാരിയാണ്. ഓക്‌സ്‌ഫോര്‍ഡ് ബ്രൂക്‌സ് യൂണിവേഴ്‌സിറ്റിയില് ഫൈന് ആര്‍ട്‌സില് ബിരുദ കോഴ്‌സ് ചെയ്തുകൊണ്ടിരിക്കുകയായിരുന്നു. എന്നാല് കൊവിഡ് എല്ലാം മാറ്റിമറിച്ചു. ഇപ്പോള് റോസ് ജോണ് മധ്യവര്‍ഗ്ഗ ബ്രിട്ടീഷ് പെണ്‍കുട്ടികളുടെ ഒരു പ്രതിനിധിയാണ്. പണം തന്നെയാണ് പ്രധാന പ്രശ്‌നം.\nതന്റെ സ്വകാര്യ ചിത്രങ്ങള് വിറ്റാണ് റോസ് ഇപ്പോള് പണം സമ്പാദിക്കുന്നത് എന്ന് വേണമെങ്കില് പറയാം. ഫോട്ടോഗ്രാഫിയിലെ തന്റെ പ്രാവീണ്യം തന്നെയാണ് കൈമുതല്. പിന്നെ സ്വന്തം ശരീരവും. വിവ്‌സ്ത്രയാകുന്നതിന്റെ വ്യത്യസ്ത ചിത്രങ്ങള് വെബ്‌സൈറ്റില് അപ് ലോഡ് ചെയ്ത്, അതില് നിന്നാണ് റോസ് പണം സമ്പാദിക്കുന്നത്.\nഓണ്‍ലി ഫാന്‍സ് എന്ന ഒരു വെബ്‌സൈറ്റ് വഴിയാണ് ഈ ധനസമ്പാദനം. അധികമാരും കേട്ടിട്ടില്ലാത്ത ഈ വെബ്‌സൈറ്റ് വഴിയാണ് റോസ് തന്റെ ചിത്രങ്ങള് വില്‍ക്കുന്നത്. യഥാര്‍ത്ഥത്തില് ഇതിനെ വില്‍പന എന്ന് വിശേഷിപ്പിക്കാന് ആകുമോ എന്ന ചോദ്യവും ഉയരുന്നുണ്ട്. ഫോളോവേഴ്‌സിന്‌റെ ആവശ്യപ്രകാരം ഇത്തരം ചിത്രങ്ങള് പണത്തിന് പകരമായി നല്‍കുന്നതിനെ വില്‍പന എന്നല്ലാതെ എന്ത് പറയും എന്ന് ചോദിക്കുന്നവരും ഉണ്ട്.\nഓണ്‍ലി ഫാന്‍സ് എന്നത് ഒരു സാമൂഹ്യ മാധ്യമം തന്നെയാണ്. നാല് വര്‍ഷം മുമ്പ് ടിമത്തി സ്റ്റോക്ക്‌ലി എന്ന വ്യക്തിയാണ് ഇത് തുടങ്ങിയത്. ഇതില് പ്രസിദ്ധീകരിക്കുന്നവര്‍ക്ക് (കണ്ടന്റ് ക്രിയേറ്റര്) അവരുടെ ഫോളോവേഴ്‌സില് നിന്ന് നേരിട്ട് പണം സ്വീകരിക്കാനുള്ള സംവിധാനം ഉണ്ട് എന്നതാണ് പ്രത്യേകത. സബ്‌സ്‌ക്രിപ്ഷന് ആയോ, ഒറ്റത്തവണ ഇടപാടായോ ഒക്കെ ഇത് സാധ്യമാണ്.\nറോസ് ജോണ്‍സ് എന്ന 20 കാരിയ്ക്ക് അവളുടേതായ ചെലവുകളുണ്ട്. വിദ്യാഭ്യാസ വായ്പ അടക്കമുള്ള ബാധ്യതകളും ഉണ്ട്. ഏപ്രില് മാസത്തിലാണ് റോസ് ഈ വെബ്‌സൈറ്റില് ജോയിന് ചെയ്യുന്നത്. കഴിഞ്ഞ മൂന്ന് മാസം കൊണ്ട് 8,000 യൂറോയാണ് ഇതിലൂടെ അവള് സമ്പാദിച്ചത് എന്നാണ് പറയുന്നത്. ഏതാണ്ട് ഏഴേമുക്കാല് ലക്ഷത്തോളം രൂപ!\nഇത് തങ്ങളുടെ വഴിയല്ല\nറോസ് ജോണ്‍സിനെ പോലെ പലരും ഈ മാധ്യമം ഉപയോഗിച്ച്, സ്വന്തം ചിത്രങ്ങള് വിറ്റ് പണമുണ്ടാക്കുന്നുണ്ട്. എന്നാല് തങ്ങളുടെ വെബ്‌സൈറ്റിന്റെ ലക്ഷ്യങ്ങളില് ഇത്തരം ഒരു കാര്യം ഉണ്ടായിരുന്നില്ലെന്നാണ് ഓണ്‍ലി ഫാന്‍സ് അധികൃതര് പറയുന്നത്.\nഒരു കാര്യം സത്യമാണ്, റോസ് ജോണ്‍സിനെ പോലുള്ള ഭൂരിപക്ഷം പേരും അശ്ലീല സിനിമകളുടേയോ അതുമായി ബന്ധപ്പെട്ട മറ്റ് മേഖലകളുടേയോ പശ്ചാത്തലം ഉള്ളവരല്ല. എളുപ്പത്തില് പണം സമ്പാദിക്കാനുള്ള ഒരു മാര്‍ഗ്ഗം എന്ന് മാത്രമേ ഇവര് ഇതിനെ കണക്കാക്കുന്നുള്ളൂ.\nപരിധി വിടുന്ന ചിത്രങ്ങള്\nകാര്യങ്ങള് ഇങ്ങനെയൊക്കെ ആണെങ്കിലും പരിധിവിടുന്ന രീതിയില് ആണ് പലരുടേയും ഇടപെടലുകള് എന്നും ആക്ഷേപങ്ങള് ഉയരുന്നുണ്ട്. ധാര്‍മികതയും സദാചാരവും തന്നെയാണ് മിക്കവരും ഉയര്‍ത്തുന്ന പ്രധാന വിഷയം.\nഅതേസമയം ഒരു മഹാമാരി പുതുലോകത്ത് സൃഷ്ടിക്കുന്ന പ്രത്യാഘാതത്തിന്റ ദൃഷ്ടാന്തമായും ചിലര് ഇതിനെ വിലയിരുത്തുന്നുണ്ട്.\nഎണ്ണം കൂടുന്നു, പണവും\nഈ വെബ്സൈറ്റിൽ ഏപ്രിൽ മാസത്തിൽ പുതിയതായി എത്തിവരുടെ എണ്ണത്തിൽ 75 ശതമാനം വർദ്ധനയാണത്രെ ഉണ്ടായത്. പതിനായിരത്തിലധികം ഫോളോവർമാരുള്ള ക്രിയേറ്റർമാർക്ക് പ്രതിമാസം നാനൂറ് മുതൽ രണ്ടായിരം രൂപ വരെ സന്പാദിക്കാം (35,000 രൂപ മുതൽ 1.75 ലക്ഷം രൂപ വരെ) എന്നാണ് ഓൺലിഫാൻസ് തന്നെ പറയുന്നത്. 20 ശതമാനം ആണ് ഇവരുടെ കമ്മീഷൻ. ഇക്കാലത്തിനിടയിൽ ഏതാണ്ട് അയ്യായിരത്തി ഇരുനൂറ് കോടിയിൽ അധികം രൂപ ക്രിയേറ്റർമാർക്ക് തങ്ങൾ നൽകിയിട്ടുണ്ട് എന്നും ഇവർ അവകാശപ്പെടുന്നുണ്ട്.\ncoronavirus impact on economy britain ബ്രിട്ടൻ കൊറോണവൈറസ്\nCovid19 Effect! Middle class girls in UK making revenue by selling their photos on websites- Report


ഓട് പൊളിച്ചല്ല കെ വി തോമസ് പാർലമെന്റിൽ പോയത്; അപമാനിക്കുന്നത് ശരിയല്ലെന്ന് കെ മുരളീധരന് |\nഓട് പൊളിച്ചല്ല കെ വി തോമസ് പാർലമെന്റിൽ പോയത്; അപമാനിക്കുന്നത് ശരിയല്ലെന്ന് കെ മുരളീധരന്\nസിപിഎം പാര്‍ട്ടി കോണ്‍ഗ്രസില് പങ്കെടുക്കുന്നതിനെ തുടര്‍ന്ന് കെ വി തോമസിനെ അപമാനിക്കുന്നത് ശരിയല്ലെന്ന് കെ.മുരളീധരന് എം.പി. പാര്‍ട്ടിയില് പല പ്രതിസന്ധി ഘട്ടങ്ങളിലും അദ്ദേഹത്തിന്റെ ഇടപെടലുകള് ഉണ്ടായിട്ടുണ്ട്. തോമസിന്റെ സേവനങ്ങളെ വിലമതിക്കാതിരിക്കരുതെന്നും എംപി പറഞ്ഞു.\nഓട് പൊളിച്ചല്ല കെ വി തോമസ് പാര്‍ലമെന്റില് പോയത്. ജനപിന്തുണയുള്ളത് കൊണ്ടാണ് അത് സാധ്യമായത്. നേതൃത്വത്തിന്റെ തീരുമാനം ലംഘിച്ച് സെമിനാറില് പങ്കെടുക്കുന്നത് ശരിയല്ല. പക്ഷേ അദ്ദേഹത്തെ അപമാനിച്ച വാചകങ്ങളോട് യോജിക്കുന്നില്ലെന്നും കുത്തിത്തിരുപ്പ് ഉണ്ടാക്കാനാണ് സിപിഎം ശ്രമിക്കുന്നതെന്നും കെ മുരളീധരന് പറഞ്ഞു.\nഅപമാനിക്കുന്നവരോട് യോജിപ്പില്ല. എന്നാല് കെ വി തോമസിന്റെ ചില വിഷമങ്ങള് പരിഹരിക്കുന്ന കാര്യത്തില് നേതൃത്വത്തിന് വീഴ്ച പറ്റിയിട്ടുണ്ടാകാമെന്നും അദ്ദേഹം കൂട്ടിച്ചേര്‍ത്തു.\nഅതേ സമയം കെ വി തോമസ് പങ്കെടുക്കുന്ന സെമിനാര് ഇന്ന് വൈകിട്ട് അഞ്ച് മണിക്ക് കണ്ണൂര് ജവഹര് സ്റ്റേഡിയത്തില് നടക്കും. തമിഴ്നാട് മുഖ്യമന്ത്രി എം കെ സ്റ്റാലിനാണ് മുഖ്യാതിഥി. കേന്ദ്രവും സംസ്ഥാനങ്ങളും എന്ന വിഷയത്തിലാണ് സെമിനാര്. കേരള മുഖ്യമന്ത്രി പിണറായി വിജയന്, സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് എന്നിവരും പരിപാടിയില് പങ്കെടുക്കും.\nസിപിഎമ്മിന്റെ സെമിനാറില് പങ്കെടുക്കുന്നതിനെ തുടര്‍ന്ന് പാര്‍ട്ടി അച്ചടക്ക നടപടി സ്വീകരിച്ചാലും താന് കോണ്‍ഗ്രസുകാരനായി തന്നെ തുടരുമെന്ന് കെ വി തോമസ് പ്രതികരിച്ചു. കോണ്‍ഗ്രസ് പ്രവര്‍ത്തകനായിട്ടാണ് പരിപാടിയില് പങ്കെടുക്കുന്നത്. കോണ്‍ഗ്രസ് ആശയങ്ങളാണ് പ്രസംഗിക്കുകയെന്നും അദ്ദേഹം വ്യക്തമാക്കി.


രാമജന്മഭൂമി-ബാബ്രി മസ്ജിദ് കേസില് മധ്യസ്ഥതയില് പുരോഗതിയില്ലെന്ന് സുപ്രീംകോടതിയോട് പരാതിക്കാരന് – East Coast Daily Malayalam\nരാമജന്മഭൂമി-ബാബ്രി മസ്ജിദ് കേസില് മധ്യസ്ഥതയില് പുരോഗതിയില്ലെന്ന് സുപ്രീംകോടതിയോട് പരാതിക്കാരന്\nJul 9, 2019, 05:23 pm IST\nന്യൂഡല്‍ഹി: രാമജന്മഭൂമി-ബാബ്രി മസ്ജിദ് കേസില് ഉടന് വാദം കേള്‍ക്കണമെന്നും മധ്യസ്ഥതയില് യാതൊരു പുരോഗതിയും ഉണ്ടായിട്ടില്ലെന്നും വ്യക്തമാക്കി വാദികളില് ഒരാള് സുപ്രീംകോടതിയില്.\nചീഫ് ജസ്റ്റിസ് രഞ്ജന് ഗോഗോയിയുടെ നേതൃത്വത്തിലുള്ള മൂന്നംഗ ബെഞ്ച്് ഇക്കാര്യത്തില് ആവശ്യമായ അപേക്ഷ സമര്‍പ്പിക്കാന് നിര്‍ദേശിച്ചു. ആദ്യഘട്ട മധ്യസ്ഥത പൂര്‍ത്തിയായിട്ടും കേസില് യാതൊരു പുരോഗതിയും ഉണ്ടായിട്ടില്ലെന്ന് വാദി കോടതിയെ അറിയിച്ചു. ഭൂമി തര്‍ക്കത്തില് സൗഹാര്‍ദ്ദപരമായ ഒത്തുതീര്‍പ്പിനുള്ള സാധ്യതകള് അന്വേഷിക്കുന്നതിനായി മാര്‍ച്ച് 8 ന് ജസ്റ്റിസ് കലിഫുല്ലയുടെ അധ്യക്ഷതയില് സുപ്രീംകോടതി മൂന്നംഗ സമിതി രൂപീകരിച്ചിരുന്നു.\nശ്രീ ശ്രീ രവിശങ്കര്, മദ്രാസ് ഹൈക്കോടതി മുതിര്‍ന്ന അഭിഭാഷകന് ശ്രീറാം പഞ്ചു എന്നിവരും സമിതിയില് ഉള്‍പ്പെടുന്നു. സമിതിയുടെ ദൗത്യം വിജയകരമാക്കാന് ”അതീവ രഹസ്യസ്വഭാവത്തോടെ” നടപടികള് നടത്തണമെന്നായിരുന്നു കോടതിയുടെ അഭിപ്രായം. ഉത്തര്‍പ്രദേശിലെ ഫൈസാബാദില് മധ്യസ്ഥ നടപടികള് നടക്കുമെന്നും സംസ്ഥാന സര്‍ക്കാര് മധ്യസ്ഥര്‍ക്ക് എല്ലാ സൗകര്യങ്ങളും നല്‍കുമെന്നും സുപ്രീംകോടതി വ്യക്തമാക്കിയിരുന്നു.\nആവശ്യമെങ്കില് കൂടുതല് നിയമ സഹായം തേടാനും മധ്യസ്ഥര്‍ക്ക് സ്വാതന്ത്ര്യമുണ്ടെന്ന് അതില് പറഞ്ഞിരുന്നു. എട്ട് ആഴ്ചയ്ക്കുള്ളില് മധ്യസ്ഥത പൂര്‍ത്തിയാക്കണമെന്നും കോടതി വ്യക്തമാക്കിയിരുന്നു. ഈ വര്‍ഷം മെയ് 10 ന് അയോധ്യ ഭൂമി തര്‍ക്ക കേസില് സൗഹാര്‍ദ്ദപരമായ പരിഹാരം കാണുന്നതിന് കോടതി നിയോഗിച്ച മധ്യസ്ഥ പാനലിന്റെ കാലാവധി ഓഗസ്റ്റ് 15 വരെ നീട്ടിയിരുന്നു. ഇതിനിടയിലാണ് മധ്യസ്ഥ സമിതിയുടെ ദൗത്യം ഗുണകരമാകില്ലെന്ന് ചൂണ്ടിക്കാട്ടി പരാതിക്കാരിലൊരാള് കോടതിയെ സമീപിച്ചത്\nrama janmabhoomi Ayodhya\nഓഹരി വിപണിയിൽ ഉണർവ് : നേരിയ നേട്ടത്തിൽ വ്യാപാരം അവസാനിച്ചു\nകൈവരിയില്ലാത്ത പാലത്തില് അപകടം; ഒഴുക്കില്‍പെട്ട് ദമ്പതികളെ കാണാതായി


പ്രസാരയേമ സംസ്‌കൃതം; പ്രകര്‍ഷയേമ ഭാരതം\nSaturday 25 August 2018 2:54 am IST\nആഗസ്റ്റ് 26 ശ്രാവണപൂര്‍ണിമ. ഏതാനും ദശകങ്ങളായി ഈ ദിവസം സംസ്‌കൃതദിനമായി ആചരിക്കുന്നു. മിക്കസ്ഥലങ്ങളിലും സംസ്‌കൃതാധ്യാപകരും സംസ്‌കൃതവിദ്യാര്‍ത്ഥികളും മാത്രമേ പങ്കാളികളാവൂ. പൊതുജന പങ്കാളിത്തമുള്ള വിപുലമായ പരിപാടികള് ഉണ്ടാകാറില്ല. സാമാന്യജനങ്ങള്‍ക്ക് സംസ്‌കൃതഭാഷയെ പരിചയപ്പെടാനുള്ള ഒരു അപൂര്‍വ അവസരമാണ് ഇതുകൊണ്ട് നഷ്ടമാകുന്നത്.\nസംസ്‌കൃതം ഇന്ന് പണ്ഡിതഭാഷയല്ല. ലോകത്താകമാനം വിവിധരംഗങ്ങളില് പ്രവര്‍ത്തിക്കുന്ന ലക്ഷക്കണക്കിനാളുകള് സംസ്‌കൃതം പഠിക്കുന്നു. പല വിദേശരാജ്യങ്ങളിലേയും പ്രമുഖ സര്‍വകലാശാലകളില് സംസ്‌കൃതഭാഷയില് ഉന്നതവിദ്യാഭ്യാസവും ഗവേഷണവും നടക്കുന്നു. ഭാരതത്തില് പതിനാറ് സംസ്‌കൃതസര്‍വകലാശാലകളുണ്ട്. മിക്ക സര്‍വകലാശാലകളിലും സംസ്‌കൃതപഠനവും ഗവേഷണവും നടക്കുന്നു. അറുപതിലധികം ആനുകാലിക പ്രസിദ്ധീകരണങ്ങള് ഈ ഭാഷയിലുണ്ട്. ഇലക്‌ട്രോണിക് മാധ്യമരംഗത്തും സജീവസാന്നിധ്യമുണ്ട്. ഉത്തരാഖണ്ഡ് സംസ്ഥാനത്തെ രണ്ടാം ഔദ്യോഗികഭാഷ സംസ്‌കൃതമാണ്. സംസ്‌കൃതപ്രചാരണത്തിനായി നിരവധി സംഘടനകളും അതിനായി ജീവിതം ഉഴിഞ്ഞുവെച്ച ആയിരങ്ങളുമുണ്ട്. സംസ്‌കൃതം വളരുകയാണ് വിശ്വം മുഴുവന്, അതെ ഒരു നിശ്ശബ്ദവിപ്ലവം നടക്കുകയാണ്. കേവലം ഒരു ഭാഷയുടെ പ്രചാരണമല്ല നടക്കുന്നത്, ഒരു സംസ്‌കാരവും കൂടി അതോടൊപ്പം പ്രസരിക്കുകയാണ്. ലോകംമുഴുവന് ഒരു കുടുംബമായി കണ്ട- സമസ്തലോകത്തിനും സുഖം ആശംസിച്ച മഹത്തായ സംസ്‌കാരം.\nപക്ഷേ, നമ്മുടെ നാട്ടിലെ ചിലര്‍ക്ക് സംസ്‌കൃതം കേവലം മൃതഭാഷ! സംസ്‌കൃതഭാഷയെ താഴ്ത്തിക്കെട്ടുന്ന പലര്‍ക്കും വ്യക്തമായ ഉദ്ദേശ്യമുണ്ട്. ഭാരതീയസംസ്‌കൃതിയെ മുച്ചൂടും നശിപ്പിക്കുക. ഭാരതീയസംസ്‌കൃതിയുടെ ആധാരശില സംസ്‌കൃതഭാഷയാണെന്ന സത്യം അവര് പണ്ടേ മനസ്സിലാക്കിയിരിക്കുന്നു. സംസ്‌കൃതത്തിന് ഉണ്ടാവുന്ന പ്രചാരം അവരെ അലോസരപ്പെടുത്തുന്നുണ്ടാകാം. സമസ്തമേഖലകളില്‍നിന്നും കുടിയിറക്കാനും സംസ്‌കൃതപഠനം വികലമാക്കാനും നിരുത്സാഹപ്പെടുത്താനുമെല്ലാമുള്ള ശ്രമങ്ങള് നടക്കുന്നു.\nസംസ്‌കൃതപരിജ്ഞാനമില്ലാതെ ആയുര്‍വ്വേദപഠനം സുസാധ്യമല്ല. ആയുര്‍വ്വേദത്തിലെ അടിസ്ഥാനഗ്രന്ഥങ്ങളെല്ലാം സംസ്‌കൃതത്തിലാണ്. എന്നാല് ആയുര്‍വ്വേദപഠനത്തില് സംസ്‌കൃതം അനിവാര്യമല്ലെന്നാണ് ചില കുബുദ്ധികളുടെ വാദം. മിക്ക ഗ്രന്ഥങ്ങള്‍ക്കും ഇംഗ്ലീഷ് വിവര്‍ത്തനങ്ങള് ഉണ്ട്. പല സംസ്‌കൃതപദങ്ങള്‍ക്കും തത്തുല്യമായ പദങ്ങള് മറ്റു ഭാഷകളില് ഇല്ല. പിന്നെങ്ങനെ വിവര്‍ത്തനം കൊണ്ട് പഠിക്കും?. ആയുര്‍വ്വേദപഠനരംഗത്ത് സംസ്‌കൃതത്തിനുണ്ടായിരുന്ന പഴയ പ്രതാപം വീണ്ടെടുക്കാന് എല്ലാ സംസ്‌കൃതപ്രേമികളുടേയും കൂട്ടായ യത്‌നം അനിവാര്യമായിരിക്കുന്നു.\nമറ്റുഭാഷകളില് പഠിക്കാനും പരീക്ഷയെഴുതാനുമുള്ള സൗകര്യം ഒരു പക്ഷേ സംസ്‌കൃതഭാഷക്ക് മാത്രമേ കാണൂ! അതായത് സംസ്‌കൃതം എഴുതാനും വായിക്കാനും അറിയാത്തവര്‍ക്കും സംസ്‌കൃതത്തില് ഉന്നതബിരുദങ്ങള് നേടാം. യുജിസി ധനസഹായത്തോടെ സര്‍വകലാശാലകളും കോളേജുകളും പ്രബന്ധ സമ്മേളനങ്ങള് നടത്താറുണ്ട്. എന്നാല് അവതരിപ്പിക്കപ്പെടുന്ന പ്രബന്ധങ്ങളില് മിക്കതും ഇംഗ്ലീഷിലോ മറ്റു ഭാഷകളിലോ ആയിരിക്കും. ഗവേഷണപ്രബന്ധങ്ങളാവട്ടെ ഇംഗ്ലീഷിലും! ഈ സര്‍വകലാശാലകള് സംസ്‌കൃതത്തെ എങ്ങനെ പുഷ്ടിപ്പെടുത്തും?\nഅറുപത് ശതമാനത്തിലധികം മലയാളപദങ്ങള് സംസ്‌കൃതപദങ്ങളോ സംസ്‌കൃതജന്യങ്ങളോ ആണ്. മിക്ക ഭാരതീയ ഭാഷകളും പദസമ്പത്തിന് ഇന്നും ആശ്രയിക്കുന്നത് സംസ്‌കൃതത്തെയാണ്. എന്നാല് മലയാളഭാഷയുടെ സമഗ്രവികസനത്തിന് സ്ഥാപിതമായ തുഞ്ചത്തെഴുത്തച്ഛന് മലയാളസര്‍വകലാശാലയില് സംസ്‌കൃതഭാഷാപഠനം ഇതുവരെ ആരംഭിച്ചിട്ടില്ല. സംസ്‌കൃതഭാഷയോട് അധികാരിവര്‍ഗത്തിനുള്ള മനോഭാവം ഇതിലും പ്രതിഫലിക്കുന്നു.\nകഴിഞ്ഞ സര്‍ക്കാരിന്റെ കാലത്ത് ഒന്നാംക്ലാസ്സു മുതല് സംസ്‌കൃതപഠനത്തിന് അവസരം ലഭിച്ചു. എന്നാല് യു.പി തലത്തില് സംസ്‌കൃതപഠനമുള്ളിടത്തു മാത്രമേ പ്രൈമറിക്ലാസ്സുകളിലെ സംസ്‌കൃതപഠനം സാധ്യമായിരുന്നുള്ളൂ. അതുതന്നെ പ്രത്യേകാനുകൂല്യങ്ങള് ഒന്നുമില്ലാതെ യു.പി തലത്തിലെ സംസ്‌കൃതാധ്യാപകര് നിര്‍വഹിക്കേണ്ടിയിരിക്കുന്നു. യു.പി തലത്തില് സംസ്‌കൃതപഠനമില്ലാത്ത സ്‌കൂളുകളിലും പ്രൈമറിതലത്തില് സംസ്‌കൃതപഠനം ആരംഭിക്കണമെന്ന് സംസ്ഥാനബാലാവകാശ കമ്മീഷന് ഈയിടെ ഉത്തരവിട്ടിട്ടുണ്ട്. ഹൈസ്‌കൂള് പഠനം കഴിഞ്ഞുവരുന്ന വിദ്യാര്‍ത്ഥികള്‍ക്ക് ഹയര്‍സെക്കണ്ടറി തലത്തില് സംസ്‌കൃതം പഠിക്കാനുള്ള അവസരം ഇന്ന് വളരെ കുറവാണ്. ഇത് പ്രൈമറി തലത്തില് പോലും രണ്ടാംഭാഷയായി സംസ്‌കൃതം തിരഞ്ഞെടുക്കുന്നതില് നിന്ന് വിദ്യാര്‍ഥികള് പിന്നാക്കം പോകുവാന് കാരണമാകുന്നു. ഇതുതന്നെയാണ് കോളേജുകളിലേയും അവസ്ഥ. സംസ്ഥാനത്ത് പുതുതായി ആരംഭിച്ച സര്‍ക്കാര് ആര്‍ട്‌സ് & സയന്‍സ് കോളേജുകളിലൊന്നിലും സംസ്‌കൃതം രണ്ടാംഭാഷയായും പഠിക്കാന് അവസരമില്ല.\nസംസ്‌കൃതത്തിനെതിരായ ഏത് നീക്കങ്ങളെയും ഒറ്റക്കെട്ടായി നേരിടാന് സംസ്‌കൃതപ്രേമികള് തയാറാകണം. അതുപോലെ അധ്യാപനരംഗത്ത് മാത്രം ഒതുങ്ങാതെ എല്ലാ മണ്ഡലങ്ങളിലും ശോഭിക്കാന് സംസ്‌കൃതബിരുദധാരികള് മിടുക്ക് നേടേണ്ടതുണ്ട്. ഒരു ഭാഷ സജീവമായി നിലനില്‍ക്കുന്നുവെന്നതിന് തെളിവാണ് ആ ഭാഷയിലെ ആനുകാലികപ്രസിദ്ധീകരണങ്ങള്; ദിനപ്പത്രങ്ങളുള്‍പ്പെടെ, അറുപതിലധികം ആനുകാലികപ്രസിദ്ധീകരണങ്ങള് സംസ്‌കൃതഭാഷയിലുണ്ടെങ്കിലും മിക്ക പത്രങ്ങളും വളരെയധികം ക്ലേശങ്ങള് സഹിച്ചാണ് നിലനില്‍ക്കുന്നത്.\nസംസ്‌കൃതമാധ്യമരംഗത്തെ ശക്തിപ്പെടുത്തേണ്ട ബാധ്യത നമുക്കില്ലേ? സാംസ്‌കാരികവകുപ്പ്, ദേവസ്വംബോര്‍ഡ് തുടങ്ങിയവയില് സംസ്‌കൃതബിരുദധാരികള്‍ക്ക് മുന്‍ഗണന ലഭിക്കാന് ശബ്ദമുയരേണ്ടതുണ്ട്. വിദേശികളുള്‍പ്പെടെ അനേകലക്ഷങ്ങളെ ആകര്‍ഷിക്കുന്ന പൈതൃക സ്മാരകങ്ങളില് സംസ്‌കൃതഭാഷയില് വിവരണങ്ങള് നല്‍കാനുള്ള സംവിധാനവും ഉണ്ടാകേണ്ടതാണ്. എല്ലാ മണ്ഡലങ്ങളിലും മുദ്ര പതിപ്പിക്കാന് സംസ്‌കൃതഭാഷയെ പ്രാപ്തമാക്കാന് യത്‌നിക്കാം. ''പ്രസാരയേമ സംസ്‌കൃതം; പ്രകര്‍ഷയേമ ഭാരതം.''\nസംസ്‌കൃതം ഓര്‍മ്മശക്തി വര്‍ധിപ്പിക്കുമെന്ന് പഠനം\nകെപിഎസ്ടിഎ സംസ്ഥാന സമ്മേളനം കണ്ണൂര് ജില്ലയിലെ വിദ്യാലയങ്ങളുടെ പ്രവര്‍ത്തനം മൂന്നു ദിവസം അവതാളത്തില്\nകോട്ടക്കല് ആര്യവൈദ്യശാലയും എംവിആര് കാന്‍സര് സെന്ററും കൈകോര്‍ക്കുന്നു\nചുമടെടുത്ത് സംസ്‌കൃതത്തില് ഡോക്ടറേറ്റ്


എട്ടുവയസ്സുകാരിയെ ബലാത്സംഗം ചെയ്ത് കൊലപ്പെടുത്തിയതില് അവതാരക പ്രതിഷേധമറിയിച്ചത് സ്വന്തം കുഞ്ഞിനെ..! - FUTURELINE\nഎട്ടുവയസ്സുകാരിയെ ബലാത്സംഗം ചെയ്ത് കൊലപ്പെടുത്തിയതില് അവതാരക പ്രതിഷേധമറിയിച്ചത് സ്വന്തം കുഞ്ഞിനെ..!\nപാക്കിസ്ഥാനില് ക്രൂരമായ പീഡനത്തിനിരയായി എട്ട് വയസ്സുകാരി കൊല ചെയ്യപ്പെട്ട സംഭവത്തില് സ്വന്തം മകളെയും കൊണ്ട് വാര്‍ത്ത വായിച്ച് അവതാരക. താന് വാര്‍ത്ത അവതാരകയായല്ല ഇന്ന് എത്തിയിരിക്കുന്നത്. ഒരമ്മയായിട്ടാണ്,അതു കൊണ്ട് തന്നെയാണ് എന്റെ മകളോടൊപ്പം ഇരിക്കുന്നത്, എന്ന് പറഞ്ഞാണ് കിരണ് നാസ് എന്ന മാധ്യമ പ്രവര്‍ത്തക തന്റെ വാര്‍ത്താ അവതരണം ആരംഭിക്കുന്നത്.\n5 മിനിട്ടും 500 രൂപയും ഉണ്ടേല് ആധാര് വിവരങ്ങള്; സുരക്ഷയില്ലാത്ത ഇടപാടുകാരണം ബാങ്കുകള് പോലും കൊള്ളയടിക്കപ്പെടും?\nചൊവാഴ്ചയാണ് പാക്കിസ്ഥാനിലെ കസൂര് ജില്ലയിലെ സൈനാബ് അന്‍സാരി എന്ന 8 വയസ്സുകാരിയെ ക്രൂരമായ പീഡനത്തിന് ശേഷം കൊല ചെയ്യപ്പെട്ട നിലയില് പ്രദേശത്തെ ചവറ്റു കൊട്ടയില് നിന്നും കണ്ടെത്തിയത്. കുട്ടിയെ കാണാതായി നാല് ദിവസങ്ങള്‍ക്ക് ശേഷമായിരുന്നു മൃതദേഹം കണ്ടെടുക്കുന്നത്. മാതാപിതാക്കള് തീര്‍ത്ഥാടനത്തിനായി വിദേശത്തേക്ക് പോയപ്പോഴാണ് സൈനാബയെ കാണാതാവുന്നത്.\nപിഞ്ചു കുഞ്ഞിന്റെ മരണത്തില് പാക്കിസ്ഥാനിലാകെ പ്രതിഷേധം അലയടിക്കുകയാണ്. ഒരു വര്‍ഷത്തിനിടെ 12 പിഞ്ചു കുട്ടികളാണ് ഈ മേഖലയില് ദുരൂഹ സാഹചര്യത്തില് കൊല്ലപ്പെട്ടത്. എന്നാല് പ്രതികളെ പിടികൂടാന് പൊലീസ് കാണിക്കുന്ന അലംഭാവത്തെ തുടര്‍ന്ന് പ്രകോപിതരായ ജനക്കൂട്ടം സംഘടിപ്പിച്ച പ്രതിഷേധം സംഘര്‍ഷത്തില് കലാശിച്ചതോടെ പൊലീസിന് ആകാശത്തേക്ക് വെടി വെയ്‌ക്കേണ്ടി വന്നു. വെടിവെപ്പിനെ തുടര്‍ന്ന് പ്രതിഷേധക്കാരില് രണ്ട് പേര് കൊല്ലപ്പെട്ടതായാണ് പൊലീസ് നല്‍കുന്ന പ്രാഥമിക വിവരം.\nഈ സാഹചര്യത്തിലാണ് തന്റെ പിഞ്ചോമനയെ ഒക്കത്ത് ഇരുത്തി വാര്‍ത്ത വായിക്കാനായി ഈ അവതാരക എത്തിയത്. എന്തിനാണ് തന്നെ കൊലപ്പെടുത്തിയതെന്ന് പോലും അറിയാതെ സൈനാബ് മരിച്ചു കിടക്കുമ്പോള് ഒരു രാജ്യം മുഴുവനും അവള്‍ക്ക്് മുന്‍പില് തല കുനിച്ച് പോവുകയാണ്, ദൈവത്തിന്റെ കോടതിയില് വെച്ച് നടക്കുന്ന വിചാരണ വേളയില്, പീഡനം നടത്തിയവര് ദുര്‍ബലരും സൈനാബ് വളരെ ശക്തിയോടെയും ഇരിക്കുന്ന ഒരു ദിവസം വരും. മകളെ അവിടെ നിനക്ക് പരിപൂര്‍ണ്ണമായും നീതി ലഭിക്കുമെന്ന് കിരണ് നാസ് പറയുന്നു.\nPrevious:5മിനിട്ടും 500 രൂപയും ഉണ്ടേല് ആധാര് വിവരങ്ങള്; സുരക്ഷയില്ലാത്ത ഇടപാടുകാരണം ബാങ്കുകള് പോലും കൊള്ളയടിക്കപ്പെടും?\nNext: 761 ഒരു ചെറിയ സംഖ്യയല്ല…?\nവൈക്കത്ത് സ്വകാര്യ ഹോട്ടലില് വന്‍തീപിടുത്തം..!\nകാലവര്‍ഷക്കെടുതി : ദേശീയ ദുരന്തമായി പ്രഖ്യാപിക്കണമെന്ന് എ.വിജയരാഘവന്…\nഒരുദിവസം പോലും ഇടവേളയില്ലാതെ രാജ്യത്തിനുവേണ്ടി കഠിനാധ്വാനം ചെയ്യുന്ന ഒരു പ്രധാനമന്ത്രി രാജ്യത്തിന് മുമ്പുണ്ടായിട്ടില്ല….


കിടപ്പുരോഗികള്‍ക്ക് 199 രൂപ ദിവസ വാടകയ്ക്ക് ഓട്ടോമാറ്റിക് ഇലക്ട്രിക് കിടക്കയുമായി എംബെഡ് കെയര് ⋆ Third Eye News Live\nരോഗിക്ക് പരസഹായം കൂടാതെ കിടക്കയുടെ പൊക്കം ക്രമീകരിക്കാനും തല ഭാഗം 90 ഡിഗ്രി വരെ ഉയര്‍ത്താനും റിമോട്ടിന്റെ സഹായത്തോടെ സാധിക്കുമെന്നത് ഇതിന്റെ പ്രത്യേകതയാണെന്ന് എംബെഡ് കെയര് എംഡി ജോണ് നിസ്സി ഐപ്പ് പറഞ്ഞു. കൂടാതെ, രോഗിയെ പരിചരിക്കുന്നവര്‍ക്കായി മറ്റൊരു റിമോട്ടും കിടക്കയില് ഘടിപ്പിച്ചിട്ടുണ്ട്. നാലു വീലുകളും 360 ഡിഗ്രിയില് തിരിക്കാന് സാധിക്കുന്നതിനാല് ഏത് ദിശയിലേക്ക് വേണമെങ്കിലും കിടക്ക ചലിപ്പിക്കാനും സാധിക്കും. കൂടാതെ, വ്യത്യസ്ത രീതിയില് പ്രയോജനപ്പെടുത്താവുന്ന ടേബിളും കിടക്കയ്ക്ക് ഒപ്പം ലഭ്യമാണ്.\nരോഗികള്‍ക്ക് വളരെയെളുപ്പം ഉയര്‍ത്താന് സാധിക്കുന്ന സൈഡ് ടേബിള് ആഹാരം കഴിക്കാനും വായനയ്ക്കായും ഉപയോഗിക്കാന് സാധിക്കും. മരുന്നുകളും മറ്റും സൂക്ഷിക്കാനുള്ള ഡ്രോയറും ടേബിളില് ഉണ്ടാകും. ഇത്തരത്തില് കിടപ്പുരോഗികള്‍ക്ക് ഏറെ ഗുണം ചെയ്യുന്ന അത്യാധുനിക സൗകര്യങ്ങളോട് കൂടിയ കിടക്കയുടെ സേവനം 24 മണിക്കൂറും ലഭ്യമാണ്. കൂടുതല് വിവരങ്ങള്‍ക്ക്- 7994949999, 79949 45555 എന്നീ നമ്പറുകളില് ബന്ധപ്പെടാവുന്നതാണ്.\nPrevious articleബക്രീദ് ഇളവ്: സംസ്ഥാന സര്‍ക്കാര് ഇന്നുതന്നെ മറുപടി നൽകണമെന്ന് സുപ്രിംകോടതി; വിഷയം നാളെ ആദ്യകേസായി പരിഗണിക്കും\nNext articleതൃശൂര് കരുവന്നൂര് സഹകരണ ബാങ്കില് 100 കോടിയുടെ തട്ടിപ്പ്: ബാങ്കിൽ ആധാരം ഈടു നൽകി വായ്പ എടുത്തിരുന്ന 46 പേരുടെ ആധാരത്തിൻ മേൽ വീണ്ടും ലോൺ; ലോൺ മുഴുവനായും ഒരു വ്യക്തിയുടെ അക്കൗണ്ടിലേക്ക്; തട്ടിപ്പ് നടന്നത് സി.പി.എം നേതൃത്വത്തിലുള്ള സഹകരണ ബാങ്കില്


Wednesday 10 May 2017 9:15 pm IST\nകണ്ണൂര്: ദമ്പതികളെ വീട്ടില്‍പൂട്ടിയിട്ട് സ്വര്‍ണവും പണവും കവര്‍ന്നു. കക്കാട് പഴയ പുഴാതി സര്‍വ്വീസ് സഹകരണ ബേങ്ക് കെട്ടിടത്തിന് സമീപത്തെ ഓട്ടോ ഡ്രൈവറായ ഷാജിമോന്റെ വീട്ടിലാണ് കഴിഞ്ഞ ദിവസം കവര്‍ച്ച നടന്നത്. അഞ്ച് പവന് സ്വര്‍ണ്ണാഭരണങ്ങളും അയ്യായിരത്തോളം രൂപയുമാണ് മോഷണം പോയത്. പുലര്‍ച്ചെ രണ്ടരയോടെയായിരുന്നു കവര്‍ച്ച നടന്നത്. ദമ്പതികള് ഉറങ്ങിക്കിടക്കുന്ന മുറി പുറത്തുനിന്നും പൂട്ടിയ ശേഷം തൊട്ടടുത്ത മുറിയിലെ അലമാരയില് നിന്നാണ് സ്വര്‍ണ്ണവും പണവും മോഷ്ടിച്ചത്. ടൗണ്‍പോലീസ് കേസെടുത്ത് അന്വേഷണം ആരംഭിച്ചു.\nചൊക്ളിയില് ലക്ഷങ്ങളുടെ സ്വര്‍ണ്ണാഭരണങ്ങളും പണവും കവര്‍ന്നു\nധര്‍മ്മശാലയില് വീട്ടില് വന് കവര്‍ച്ച 37 പവനും2ലക്ഷവും കവര്‍ന്നു\nപൂട്ടിയിട്ട വീട്ടില് നിന്ന് 100 പവന് കവര്‍ന്നു\nപുറപ്പുഴയില് വീടിന്റെ മുന്‍വാതില് തകര്‍ത്ത് 40000 രൂപയുടെ സ്വര്‍ണ്ണം കവര്‍ന്നു


എകെജിക്കൊപ്പം നടന്ന, നായനാരെ വിറപ്പിച്ച കാസര്‍കോട്; ചെങ്കോട്ട തകര്‍ക്കാന് ഉണ്ണിത്താന്, ശക്തി തെളിയ - Samakalika Malayalam\nഎകെജിക്കൊപ്പം നടന്ന, നായനാരെ വിറപ്പിച്ച കാസര്‍കോട്; ചെങ്കോട്ട തകര്‍ക്കാന് ഉണ്ണിത്താന്, ശക്തി തെളിയിക്കാന് ബിജെപി\nBy സമകാലിക മലയാളം ഡെസ്‌ക് | Published: 22nd March 2019 04:15 PM |\nLast Updated: 22nd March 2019 04:15 PM | A+A A- |\nഐക്യകേരളം രൂപംകൊണ്ടതിന് ശേഷം നടന്ന പതിനഞ്ചില് പന്ത്രണ്ട് തെരഞ്ഞെടുപ്പുകളിലും ഇടതിനൊപ്പം നിന്ന മണ്ഡലം. ആദ്യ മത്സരത്തില് എകെ ഗോപാലനെ വിജയിപ്പിച്ച് ചെങ്കൊടി പിടിച്ച കാസര്‍കോട്. വലത്തേക്ക് നടന്നത് മൂന്നുതവണ മാത്രം. 1971ലും അടിയന്തരാവസ്ഥയ്ക്ക് ശേഷം നടന്ന 1977ലെ തെരഞ്ഞെടുപ്പിലും ഇന്ദിരാ സഹതാപം നിറഞ്ഞുനിന്ന 1984ലും മാത്രം കേരളത്തിലെ വടക്കേയറ്റത്തെ മണ്ഡലം കോണ്‍ഗ്രസിനൊപ്പം നടന്നു. 1957ലും 1962ലും 1967നും എകെജിയെ വിജയിപ്പിച്ചു ഡല്‍ഹിയ്ക്ക് അയച്ചു കര്‍ണാടകയോട് അതിര്‍ത്തി പങ്കിടുന്ന കാസര്‍കോട്കാര്.\n1971ല് കോണ്‍ഗ്രസ് ആദ്യമായി കാസര്‍കോട് ജയിച്ചത് കേരള കണ്ട ഏറ്റവും വലിയ അട്ടിമറി എന്ന ചരിത്രം കുറിച്ചുകൊണ്ടാണ്. സിപിഎമ്മിന്റെ മറുവാക്കില്ലാത്ത നേതാവ് ഇകെ നായനാരെ മലര്‍ത്തിയടിച്ചത് കെഎസ്‌യു നേതാവിയിരുന്ന രാമചന്ദ്രന് കടന്നപ്പള്ളി. നായനാരെ 28,404 വോട്ടിന്റെ ഭൂരിപക്ഷത്തിനാണ് രാമചന്ദ്രന് തോല്‍പിച്ചത്. തുടര്‍ന്ന് 1977ലും കടന്നപ്പള്ളി ജയിച്ചു. പിന്നീട് കോണ്‍ഗ്രസ് എസില് പോയ രാമചന്ദ്രന് കടന്നപ്പള്ളി ഇപ്പോള് എല്‍ഡിഎഫ് മന്ത്രിസഭയിലെ തുറമുഖ വകുപ്പ് മന്ത്രി.\n2004മുതല് 2014വരെ മണ്ഡലത്തില് ചെങ്കൊടി പാറിച്ചത് സിപിഎം കേന്ദ്രകമ്മിറ്റി അംഗം പി കരുണാകരന്. 2014ല് പി കരുണാകരന് കോണ്‍ഗ്രസിലെ ടി സിദ്ദിഖിനെ തോല്‍പ്പിച്ചത് 6921 വോട്ടിന്. ഇത്തവണത്തെ തെരഞ്ഞെടുപ്പില് മണ്ഡലം ശ്രദ്ധാകേന്ദ്രമാണ്, പെരിയ ഇരട്ടക്കൊപാതകവും അക്രമരാഷ്ട്രീയവും ചര്‍ച്ചയാകുമ്പോള് മണ്ഡലത്തിലെ ബിജെപി സാന്നിധ്യം ശക്താമായ തൃകോണ മത്സരിത്തിന് വേദിയൊരുക്കുന്നു. ഇത്തവണ കോണ്‍ഗ്രസിന് വേണ്ടി കളത്തിലിറങ്ങുന്നത് രാജ്‌മോഹന് ഉണ്ണിത്താന്. സിപിഎമ്മിന് വേണ്ടി കെപി സതീഷ് ചന്ദ്രന്, ബിജെപിയ്ക്ക് വേണ്ടി രവീശ തന്ത്രിയും രംഗത്തിറങ്ങുന്നു.\nമഞ്ചേശ്വരം, കാസര്‍കോട്, ഉദുമ, കാഞ്ഞങ്ങാട്, തൃക്കരിപ്പൂര്, പയ്യന്നൂര്, കല്ല്യാശ്ശേരി എന്നിവയാണ് കാസര്‍കോട് ലോക്‌സഭ മണ്ഡലത്തിലെ നിയമസഭ മണ്ഡലങ്ങള്. ഇതില് കാസര്‍കോടും മഞ്ചേശ്വരവും ഉദുമയും കോണ്‍ഗ്രസിനൊപ്പം നിന്നു. കാഞ്ഞങ്ങാട്, തൃക്കരിപ്പൂര്, പയ്യന്നൂര്,കല്ല്യാശ്ശേരി മണ്ഡലങ്ങള് ചുവപ്പുകോട്ടയായി. മോദി തരംഗത്തിന്റെ ബലത്തില് മണ്ഡലം പിടിക്കാനിറങ്ങിയ ബിജെപിയുടെ കെ സുരേന്ദ്രന് മൂന്നാംസ്ഥാനത്തേക്ക് പിന്തള്ളപ്പെട്ടു. കെ സുരേന്ദ്രന് നേടിയത് 1722826 വോട്ട്. പി. കരുണാകരനെക്കാള് 212138 വോട്ട് കുറവ്. പക്ഷേ മഞ്ചേശ്വരത്തും കാസര്‍കോടും സുരേന്ദ്രന് രണ്ടാം സ്ഥാനത്തെത്തി. രണ്ട് വര്‍ഷം കഴിഞ്ഞു നടന്ന നിയമസഭ തെരഞ്ഞെടുപ്പില് വന് മുന്നേറ്റമാണ് സുരേന്ദ്രന് നേടിയത്. വിജയം നഷ്ടപ്പെട്ട്ത് കപ്പിനും ചുണ്ടിനുമിടയില്.\n2016 നിയമസഭ തെഞ്ഞെടുപ്പ്\n2016ലെ നിയസമഭ തെരഞ്ഞെടുപ്പില് ഇടതിനൊപ്പം കാറ്റ് മാറിവീശി. മഞ്ചേശ്വരവും കാസര്‍കോടും മാത്രം യുഡിഎഫിനൊപ്പം നിന്നു. മഞ്ചേശ്വരത്തെ റിസള്‍ട്ട് കോടതി കയറി. യുഡിഎഫ് സ്ഥാനാര്‍ത്ഥി പിബി അബ്ദുള് റസാഖിനോട് ബിജെപിയുടെ കെ സുരേന്ദ്രന് തോറ്റത് 89 വോട്ടിന്. കള്ളവോട്ട് നടന്നു എന്നാരോപിച്ച് സുരേന്ദ്രന് കോടതിയെ സമീപിച്ചു. 2018ല് പിബി അബ്ദുള് റസാഖ് അന്തരിച്ചു. സുരേന്ദ്രന് കേസ് പിന്‍വലിച്ചു. നിയസഭ ഉപതെരഞ്ഞെടുപ്പിന് ഇതോടെ മണ്ഡലത്തില് കളമൊരുങ്ങും. ഉദുമ, കാഞ്ഞങ്ങാട്, തൃക്കരിപ്പൂര്,പയ്യന്നൂര്, കല്ല്യാശ്ശേരി മണ്ഡലങ്ങള് എല്‍ഡിഎഫിനൊപ്പം നിന്നു.\nആകെ വോട്ടര്‍മാര് 1324387\nആകെ വോട്ട് 1240463\nപോള് ചെയ്തത് 973613\nപി കരുണാകരന് (എല്‍ഡിഎഫ്) 384964\nടി സിദ്ദിഖ് (യുഡിഎഫ്) 378043\nകെ സുരേന്ദ്രന് (ബിജെപി) 172826\nയുഡിഎഫ് എല്‍ഡിഎഫ് സിപിഎം കോണ്‍ഗ്രസ് ലോക്‌സഭ തെരഞ്ഞെടുപ്പ് കാസര്‍കോട്


സയിദ് മുഷ്താഖ് അലി ട്രോഫി ട്വന്‍റി-20: കേരളത്തിന് മൂന്നാം തോൽവി\n11 January, 2018 06:11:30 PM\nവിശാഖപട്ടണം: സയിദ് മുഷ്താഖ് അലി ട്രോഫി ട്വന്‍റി-20 ടൂർണമെന്‍റിൽ കേരളത്തിന് മൂന്നാം തോൽവി. അവസാന പന്ത് വരെ ആവേശം നിറഞ്ഞുനിന്ന മത്സരത്തിൽ ആറ് വിക്കറ്റിനാണ് ആന്ധ്ര വിജയിച്ചത്. 13 ഓവറാക്കി ചുരുക്കിയ മത്സരത്തിൽ ആദ്യം ബാറ്റ് ചെയ്ത കേരളം 12 ഓവറിൽ 120 റണ്‍സിന് ഓൾഒൗട്ടായി. വിജയലക്ഷ്യം പിന്തുടർന്ന ആന്ധ്ര നാല് വിക്കറ്റ് നഷ്ടത്തിൽ അവസാന പന്തിൽ വിജയം നേടി. അവസാന പന്തിൽ സിക്സറിലൂടെയാണ് ആന്ധ്ര വിജയം നേടിയത്.\nആദ്യം ബാറ്റ് ചെയ്ത കേരളത്തിന് സഞ്ജു സാംസണ്- വിഷ്ണു വിനോദ് സഖ്യം മികച്ച തുടക്കമാണ് നൽകിയത്. 20 പന്തിൽ നാല് സിക്സും മൂന്ന് ഫോറും പറത്തിയ വിഷ്ണു വിനോദ് 42 റണ്‍സ് നേടി. സഞ്ജു 32 റണ്‍സ് നേടി പുറത്തായി. ഓപ്പണിംഗ് വിക്കറ്റിൽ 65 റണ്‍സ് സ്കോർ ചെയ്ത് ലഭിച്ച മുൻതൂക്കം മധ്യനിരയ്ക്ക് മുതലാക്കാൻ കഴിയാതെ പോയതാണ് കേരളത്തിന് തിരിച്ചടിയായത്. ഓപ്പണർമാർ പുറത്തായ ശേഷം മൂന്നാമനായി ക്രീസിലെത്തിയ സച്ചിൻ ബേബിക്ക് മാത്രമാണ് രണ്ടക്കം (10) കടക്കാൻ കഴിഞ്ഞത്. ആന്ധ്രയ്ക്ക് വേണ്ടി അരങ്ങേറ്റക്കാരൻ ഹരിശങ്കർ റെഡ്ഡി നാല് വിക്കറ്റ് വീഴ്ത്തി.\nമറുപടി ബാറ്റിംഗിൽ ആന്ധ്ര ബാറ്റ്സ്മാൻമാർ കേരളത്തിന്‍റെ ബൗളർമാരെ ഗ്രൗണ്ടിന്‍റെ നാലുപാടും പായിച്ചു. 34 പന്തിൽ 64 റണ്‍സ് നേടിയ അശ്വിൻ ഹെബാറാണ് വിജയശില്പി. അശ്വിൻ ആറ് ഫോറും നാല് സിക്സും നേടി. ക്യാപ്റ്റൻ ഹനുമ വിഹാരി 25 റണ്‍സ് നേടി. ഇന്ത്യൻ താരം ബേസിൽ തന്പി മൂന്ന് ഓവറിൽ 35 റണ്‍സാണ് വഴങ്ങിയാണ് രണ്ടു വിക്കറ്റ് നേടിയത്. മൂന്നാം തോൽവിയോടെ ടൂർണമെന്‍റിൽ ഗ്രൂപ്പ് ഘട്ടം കടക്കാമെന്ന കേരളത്തിന്‍റെ പ്രതീക്ഷകൾ അവസാനിച്ചു.


ആരോഗ്യമേഖലയിലെ ക്യൂബന് മാതൃക കാസ്ട്രോയുടെയും ചെ ഗുവേരയുടെയും മഹത്തായ സംഭാവന | Book Pick | Books | Deshabhimani | Sunday Dec 4, 2016\nആരോഗ്യമേഖലയിലെ ക്യൂബന് മാതൃക കാസ്ട്രോയുടെയും ചെ ഗുവേരയുടെയും മഹത്തായ സംഭാവന\nഡോ. ബി ഇക്ബാല്Updated: Sunday Dec 4, 2016\nചെ ഗുവേരയുടെ നിര്‍ദേശങ്ങളുടെ അടിസ്ഥാനത്തില് ഫിദല് കാസ്ട്രോ ക്യൂബന് ആരോഗ്യമേഖലയില്\nനടപ്പാക്കിയ വമ്പിച്ച പരിവര്‍ത്തനത്തിന്റെ ആവേശകരമായ വിശദാംശങ്ങളാണ് സ്റ്റീവ് ബ്രൌെര് 'റവലൂഷണറി ഡോക്ടേഴ്സ്' എന്ന ശ്രദ്ധേയമായ പുസ്തകത്തില് ( Revolutionary Doctors: Steve Brouwer:Monthly Review Press 2011) നല്‍കുന്നത്\nബാറ്റിസ്റ്റയുടെ ദുര്‍ഭരണത്തില്‍നിന്ന് ദുരിതജീവിതം നയിച്ചിരുന്ന ക്യൂബന് ജനതയെ ഫിദല് കാസ്ട്രോയും ഏണസ്റ്റെ ചെ ഗുവേരയും സഹപ്രവര്‍ത്തകരും ചേര്‍ന്ന് മോചിപ്പിക്കുമ്പോള് അതീവ ശോചനീയമായിരുന്നു ക്യൂബന് ജനതയുടെ ആരോഗ്യസ്ഥിതി. ക്യൂബന് വിമോചനത്തിനുശേഷവും നഗരപ്രദേശങ്ങളില് കേന്ദ്രീകരിച്ച് ചികിത്സ നടത്തിയിരുന്ന ക്യൂബന് ഡോക്ടര്‍മാര് ഗ്രാമപ്രദേശങ്ങളീലേക്ക് പോകാന് തയ്യാറായില്ല. വിപ്ളവപ്രവര്‍ത്തനവും ഡോക്ടര് എന്ന നിലയിലുള്ള തന്റെ കടമകളും സമന്വയിപ്പിച്ചിരുന്ന ചെ ഗുവേരയെ ക്യൂബയിലെ ആരോഗ്യസംവിധാനത്തിന്റെ ശോച്യാവസ്ഥ അസ്വസ്ഥനാക്കി. സാമൂഹ്യനീതിയിലധിഷ്ഠിതമായ രാഷ്ട്രപുനര്‍നിര്‍മിതിയും വൈദ്യശാസ്ത്രത്തിന്റെ മാനവികതയും സമന്വയിപ്പിക്കേണ്ടതാണെന്ന് ചെ ഗുവേര അഭിപ്രായപ്പെട്ടു. ഇതിലേക്കായി വിപ്ളവകരമായ വൈദ്യശാസ്ത്രം ആവിഷ്കരിക്കണമെന്നും പുതിയ മൂല്യബോധമുള്ള ഡോക്ടര്‍മാരെ പരിശീലിപ്പിച്ചെടുക്കണമെന്നും അദ്ദേഹം ആഹ്വാനംചെയ്തു.\nചെ ഗുവേരയുടെ നിര്‍ദേശങ്ങളുടെ അടിസ്ഥാനത്തില് ഫിദല് കാസ്ട്രോ ക്യൂബന് ആരോഗ്യമേഖലയില് നടപ്പാക്കിയ വമ്പിച്ച പരിവര്‍ത്തനത്തിന്റെ ആവേശകരമായ വിശദാംശങ്ങളാണ് സ്റ്റീവ് ബ്രൌെര് 'റവലൂഷണറി ഡോക്ടേഴ്സ്' എന്ന ശ്രദ്ധേയമായ പുസ്തകത്തില് ( Revolutionary Doctors: Steve Brouwer: Monthly Review Press 2011) നല്‍കുന്നത്. ഗ്രാമങ്ങളില്‍നിന്നുള്ള യുവാക്കളെ ആരോഗ്യവിദ്യാഭ്യാസം നല്‍കി തങ്ങളുടെ ജന്മസ്ഥലത്തുതന്നെ വൈദ്യസേവനം നല്‍കാന് പ്രേരിപ്പിക്കുക എന്ന നയമാണ് ഫിദല് നടപ്പാക്കിയത്. ഡോക്ടര്‍മാരെ പരിശീലിപ്പിക്കുന്നതിനായി ലോകത്തെ ഏറ്റവുംവലിയ മെഡിക്കല് വിദ്യാഭ്യാസകേന്ദ്രമായ ലാറ്റിനമേരിക്ക സ്കൂള് ഓഫ് മെഡിസിന് 1993ല് ഹവാനയില് സ്ഥാപിച്ചു. സ്വാര്‍ഥതയ്ക്കെതിരെ ഐക്യദാര്‍ഢ്യത്തിന്റെ പോരാട്ടവേദിയാണ് ഈ വൈദ്യവിദ്യാഭ്യാസകേന്ദ്രമെന്ന് കാസ്ട്രോ പ്രഖ്യാപിച്ചു. സമഗ്ര പൊതുജനാരോഗ്യപരിശീലനമാണ് ഈ കേന്ദ്രത്തില് മെഡിക്കല് വിദ്യാര്‍ഥികള്‍ക്ക് നല്‍കുന്നത്. പൊതുസമൂഹത്തിന്റെ ആരോഗ്യപ്രശ്നങ്ങള് മനസ്സിലാക്കി അവയില് ഇടപെടുന്നതിന് ഈ പാഠ്യപദ്ധതി മെഡിക്കല് ബിരുദധാരികളെ പ്രാപ്തരാക്കുന്നു.\nആരോഗ്യമേഖലയിലെ ക്യൂബന് മാതൃക പ്രസിഡന്റ് ഹ്യൂഗോ ഷാവേസ് പ്രത്യേക താല്‍പ്പര്യമെട്രുത്ത് വെനസ്വേലയിലും നടപ്പാക്കിയതെങ്ങനെയെന്നും പുസ്തകത്തില് വിശദീകരിക്കുന്നുണ്ട്. 2003 മുതല് വെനസ്വേലയില് ക്യൂബയുടെ സഹായത്തോടെ പ്രാഥമികാരോഗ്യസേവനത്തിന്റെ അടിസ്ഥാനത്തിലുള്ള ആരോഗ്യസംവിധാനം നടപ്പാക്കി. 2004 മുതല് 2010 വരെ ക്യൂബയില്‍നിന്നുള്ള 14,000 ഡോക്ടര്‍മാരും ഡെന്റിസ്റ്റ്, നേഴ്സുമാര്, ടെക്നിഷ്യന്മാര് തുടങ്ങിയ 20,000 പേരും വെനസ്വേലയില് സേവനമനുഷ്ഠിച്ചു. ഗ്രാമപ്രദേശങ്ങളില്‍നിന്നുള്ള ഡോക്ടര്‍മാരെ തങ്ങളുടെ ജീവിതചുറ്റുപാടുകള് മനസ്സിലാക്കി വൈദ്യപഠനം നടത്താന് സഹായിക്കുന്ന അതിരുകളില്ലാത്ത സര്‍വകലാശാലയെന്ന് വിശേഷിപ്പിക്കപ്പെടുന്ന മാതൃകയാണ് വെനസ്വേല പിന്തുടരുന്നത്.\nസാമ്പത്തിക ഉപരോധമടക്കമുള്ള നടപടികള് സ്വീകരിച്ച് ക്യൂബയിലെ കമ്യൂണിസ്റ്റ് ഭരണകൂടത്തെ തകര്‍ക്കാന് ശ്രമിച്ചുവരുന്ന അമേരിക്കയെക്കാള് മികച്ച ആരോഗ്യനിലവാരമാണ് ക്യൂബയ്ക്കുള്ളത്. അമേരിക്കയുടെ ആരോഗ്യച്ചെലവിന്റെ കേവലം4ശതമാനം മാത്രമാണ് ക്യൂബ ആരോഗ്യത്തിനായി ചെലവിടുന്നത്. എന്നാല്, മിക്ക ആരോഗ്യസൂചികകളിലും ക്യൂബ മുന്നിട്ട് നില്‍ക്കുന്നു. ശിശുമരണനിരക്ക് ക്യൂബയില് ആയിരത്തിന് 4.6 ആണെങ്കില് അമേരിക്കയില് അത് 6.5 ആണ്. സങ്കീര്‍ണമായ സാങ്കേതികവിദ്യാകേന്ദ്രീകൃതമായ, രോഗചികിത്സയെക്കാള് രോഗപ്രതിരോധത്തിനും ആരോഗ്യവിദ്യാഭ്യാസത്തിനും ഊന്നല്‍നല്‍കുന്ന കുടുംബാരോഗ്യസംവിധാനമാണ് ക്യൂബ പിന്തുടരുന്നത്.\nക്യൂബയില് ഏറ്റവും താഴെത്തട്ടില് ഡോക്ടറും നേഴ്സുമടങ്ങിയ ടീം നിശ്ചിത എണ്ണം കുടുംബങ്ങളുടെ ആരോഗ്യ ആവശ്യങ്ങള് നിര്‍വഹിക്കുന്നു. നമ്മുടെ സബ് സെന്ററുകള്‍ക്ക് തുല്യമായ ഈ സംവിധാനം കണ്‍സള്‍ട്ടാറിയോ എന്നാണ് അറിയപ്പെടുന്നത്. കണ്‍സള്‍ട്ടാറിയോയിലെ ഡോക്ടര്‍ക്കും നേഴ്സിനും തങ്ങളുടെ ചുമതലയിലുള്ള എല്ലാ ജനങ്ങളുമായും നേരിട്ട് ബന്ധമുണ്ട്. ഇതിനുമുകളിലായി ചില സ്പെഷ്യലിസ്റ്റുകളടങ്ങിയ നമ്മുടെ കമ്യൂണിറ്റി ഹെല്‍ത്ത് സെന്ററുകള്‍ക്ക് തുല്യമായ പോളിക്ളിനിക്കുകളുണ്ട്. ഉയര്‍ന്ന തലത്തില് സൂപ്പര്‍സ്പെഷ്യാലിറ്റി ആശുപത്രികളും മെഡിക്കല് കോളേജുകളും പ്രവര്‍ത്തിക്കുന്നു. കൃത്യമായ റഫറല് സമ്പ്രദായമാണ് വിവിധ തലങ്ങളിലുള്ള ആശുപത്രികള് പിന്തുടരുന്നത്.\nഇമ്യൂണൈസേഷന് തുടങ്ങിയ രോഗപ്രതിരോധപ്രവര്‍ത്തനങ്ങള്‍ക്കും ആരോഗ്യവിദ്യാഭ്യാസത്തിനും കണ്‍സള്‍ട്ടാറിയോ നേതൃത്വം നല്‍കുന്നു. ഫലപ്രദമായ രോഗപ്രതിരോധ പ്രവര്‍ത്തനത്തിലൂടെ നിരവധി പകര്‍ച്ചവ്യാധികള് വര്‍ഷങ്ങള്‍ക്കുമുമ്പുതന്നെ നിയന്ത്രിക്കാന് ക്യൂബയ്ക്ക് കഴിഞ്ഞിട്ടുണ്ട്. പോളിയോ (1962), മലേറിയ (1967), നവജാത ടെറ്റനസ് (1972), ഡിഫ്തീരിയ (1979), മീസില്‍സ് (1983), റുബല്ല (1995), ടിബി മെനിഞ്ചൈറ്റിസ് (1997) എന്നീ രോഗങ്ങള് ക്യൂബ പൂര്‍ണമായും നിര്‍മാര്‍ജനംചെയ്തുകഴിഞ്ഞിട്ടുണ്ട്. ലോകമാകെ ഭീതി പടര്‍ത്തിയ എയ്ഡ്സ് രോഗത്തെ ഫലപ്രദമായി ചെറുക്കുന്നതിലും ക്യൂബ വിജയിച്ചിട്ടുണ്ട്. കേവലം 200 എയ്ഡ്സ് രോഗികള്‍മാത്രമാണ് രാജ്യത്തുള്ളത്.\nക്യൂബന് ജനതയുടെ ആരോഗ്യനിലവാരം മെച്ചപ്പെടുത്താന് ശ്രമിക്കുന്നതിനോടൊപ്പം മറ്റ് രാജ്യങ്ങള്‍ക്ക്, പ്രത്യേകിച്ച് ലാറ്റിനമേരിക്കന്, ആഫ്രിക്കന്, ഏഷ്യന് രാജ്യങ്ങള്‍ക്ക് വൈദ്യസഹായം നല്‍കാനും ക്യൂബ പല പരിപാടികളും നടപ്പാക്കിവരുന്നു. ക്യൂബയില് നിന്നുള്ള 1,24,000 ഡോക്ടര്‍മാര്, ഡോക്ടര്‍ക്ഷാമം അനുഭവിക്കുന്ന അറുപതോളം രാജ്യങ്ങളില് സേവനം അനുഷ്ഠിച്ചുവരുന്നുണ്ട്. ലാറ്റിനമേരിക്കന് സ്കൂള് ഓഫ് മെഡിസിനില്‍നിന്നും 123 രാജ്യങ്ങളില്‍നിന്നുമുള്ള 22,000 പേര് ഇതിനകം മെഡിക്കല് ബിരുദം നേടിയിട്ടുണ്ട്. ഇപ്പോള് വിവിധ രാജ്യങ്ങളില്‍നിന്നായി 11,000 പേര് ഇവിടെ വൈദ്യവിദ്യാഭ്യാസം നടത്തുന്നു.\nഹ്യൂഗോ ഷാവേസുമായി ചേര്‍ന്ന് ക്യൂബന് പ്രസിഡന്റ് ഫിദല് കാസ്ട്രോ ബൊളീവിയ, കോസ്റ്ററിക്ക, ഇക്വഡോര് തുടങ്ങിയ 14 ലാറ്റിനമേരിക്കന് രാജ്യങ്ങളില് നടപ്പാക്കിയ വിജയകരമായ നേത്രചികിത്സാ പദ്ധതിയാണ് ഓപ്പറേഷം മിറക്കിള്. ഈ പരിപാടിയിലൂടെ 35 ലക്ഷം പേര്‍ക്ക് കാഴ്ചശക്തി തിരികെ നല്‍കാന് കഴിഞ്ഞു. നിരവധി രാജ്യങ്ങളില് ദുരന്തനിവാരണയജ്ഞത്തിലും ക്യൂബ പങ്കെടുത്തിട്ടുണ്ട്. 1986ലെ ചെര്‍ണോബില് ന്യൂക്ളിയര് അപകടത്തെ തുടര്‍ന്ന് ഉക്രെയിനിലെ ദുരന്തബാധിതര്‍ക്ക് ക്യൂബ വൈദ്യസഹായം നല്‍കി. 2004ലെ ശ്രീലങ്കന് സുനാമിയിലും 2005ല് പാകിസ്ഥാനിലുണ്ടായ ഭൂമികുലുക്കത്തിലും ക്യൂബ ഫലപ്രദമായ ദുരന്തനിവാരണപ്രവര്‍ത്തനങ്ങള് നടത്തുകയുണ്ടായി.\nലോകാരോഗ്യസംഘടന ക്ഷണിച്ചതനുസരിച്ച് ആരോഗ്യമേഖലയില് കൈവരിച്ച നേട്ടങ്ങളുടെ അംഗീകാരമായി 2014ല് 67ാമത് ലോകാരോഗ്യ അസംബ്ളിയില് ക്യൂബ അധ്യക്ഷസ്ഥാനം വഹിക്കയുണ്ടായി. ക്യൂബന് ആരോഗ്യമാതൃക കേരളത്തെയും സ്വാധീനിച്ചിട്ടുണ്ട്. കഴിഞ്ഞ ഇടതുമുന്നണി സര്‍ക്കാരിന്റെ കാലത്ത് തിരുവനന്തപുരം ജില്ലയിലെ വട്ടിയൂര്‍ക്കാവില് ക്യൂബന് മാതൃകയില് ഒരു പ്രാഥമികാരോഗ്യകേന്ദ്രം സ്ഥാപിച്ചിരുന്നു.\nക്യൂബന് വിപ്ളവസൂര്യന് ലോകം ആദരവര്‍പ്പിച്ചുകൊണ്ടിരിക്കുന്ന സന്ദര്‍ഭത്തില് ഫിദലിന്റെയും ചെ ഗുവേരയുടെയും മഹത്തായ സംഭാവനയായ ക്യൂബന് ആരോഗ്യമാതൃകയെപ്പറ്റി വിശദമായി മനസ്സിലാക്കാന് സ്റ്റീവ് ബ്രൌെറിന്റെ പുസ്തകം സഹായിക്കും.\nപഠിതാക്കളെ അന്വേഷിക്കുന്ന പാഠങ്ങള്\nഅധിനിവേശം എന്ന അന്ധകാരയുഗം\nകടലാസിന്റെ സാംസ്കാരിക സാമൂഹ്യ ചരിത്രം


ഗുണ്ടാതലവന് വികാസ് ദുബെയെ പൊലീസ് ചുട്ടു കൊന്നു.\nHome/News/ഗുണ്ടാതലവന് വികാസ് ദുബെയെ പൊലീസ് ചുട്ടു കൊന്നു.\nNews DeskJul 10, 2020, 03:32 am IST\nയു.പിയില് എട്ട് പൊലിസ് ഉദ്യോഗസ്ഥരെ കൊലപ്പെടുത്തിയ സംഭവത്തിലെ മുഖ്യപ്രതി മാഫിയ സംഘത്തലവന് വികാസ് ദുബെ കൊല്ലപ്പെട്ടു. അറസ്റ്റ് ചെയ്ത് കൊണ്ടുവരുന്നതിനിടെ വാഹനം അപകടത്തില്‍പ്പെട്ടപ്പോള് ഓടാന് ശ്രമിച്ച ദുബെയെ വെടിവെക്കുകയായിരുന്നുവെന്നാണ് പൊലിസ് പറയുന്നത്. മധ്യപ്രദേശില് നിന്ന് കാണ്‍പൂരിലേക്ക് വന്ന പൊലിസ് ജീപ്പാണ് അപകടത്തില്‍പ്പെടുന്നത്.\nനേരത്തെ പിടിയിലായ മൂന്നു പേരെ പൊലിസ് വെടിവെച്ച് കൊന്നിരുന്നു. രക്ഷപ്പെടാന് ശ്രമിക്കുന്നതിനിടെയാണ് കൊലപ്പെടുത്തിയതെന്നാണ് അതിനും പൊലിസ് നല്‍കിയ വിശദീകരണം. ദുബെയുടെ വലംകൈ എന്നറിയറിയപ്പെടുന്നഅമര് ദുബെയും കൊല്ലപ്പെട്ടവരില് ഉള്‍പെടുന്നു.\nമധ്യപ്രദേശില് വെച്ച് ഇന്നലെയാണ് വികാസ് ദുബെ പൊലിസ് പിടിയിലായത്. ഉജ്ജയിനിയിലെ മഹാകല് ക്ഷേത്രത്തിലേക്ക് പോവുകയായിരുന്ന വികാസിനെ സുരക്ഷാ ഉദ്യോഗസ്ഥര് തിരിച്ചറിഞ്ഞതിനെ തുടര്‍ന്ന് പൊലിസിനെ വിവരമറിയിക്കുകയായിരുന്നു.തലയ്ക്ക് വെടിയേറ്റാണ് വികാസ് ദുബെ കൊല്ലപ്പെട്ടതെന്നാണ് റിപ്പോര്‍ട്ടുകള്. പൊലിസുകാര്‍ക്കും പരുക്കേറ്റിട്ടുണ്ട്.\nമധ്യപ്രദേശില് നിന്ന് കാണ്‍പൂരിലേക്ക് ദുബെയെ തിരിച്ചുകൊണ്ടുവരുന്ന വഴി ഉത്തര്‍പ്രദേശ് സ്‌പെഷ്യല് ടാസ്‌ക് ഫോഴ്‌സിന്റെ (എസ്.ടി.എഫ്) വാഹനങ്ങളില് ഒന്ന് മറിഞ്ഞിരുന്നതായി വാര്‍ത്താ ഏജന്‍സിയായ എന്.ഐ റിപ്പോര്‍ട്ട് ചെയ്തിരുന്നു. കൊലപാതകം, വധശ്രമം ഉള്‍പ്പെടെ അറുപതോളം കേസുകള് ദുബെയുടെ പേരിലുണ്ട്. ദുബെയെ പിടികൂടാനായി വീട് റെയ്ഡ് ചെയ്ത ഡപ്യൂട്ടി സൂപ്രണ്ട് ഉള്‍പ്പെടെ 8 പൊലിസുകാരാണ് കൊല്ലപ്പെട്ടത്. ദുബെയുടെ പത്തോളം അനുയായികള് പൊലിസിന് നേരെ വെടിയുതിര്‍ക്കുകയായിരുന്നു.


FLOOD, DONATE A CATTLE PROGRAM | ജീവനോപാധി ആയിരുന്ന പശുവിനെ പ്രളയം കൊണ്ടുപോയി, ഡൊണേറ്റ് എ കാറ്റ്ല് പദ്ധതി തുണയായി; സുരേഷിന്റെ കുടുംബം എല്ലാവരോടും നന്ദിപറയുന്നു - Malayalivartha.com Widgets Magazine\n27 NOVEMBER 2019 05:02 PM IST\nആലപ്പുഴ പള്ളാത്തുരുത്തി ഉമ്മാശേരി സുരേഷിനിത് തിരിച്ചുവരവിന്റെ കാലമാണ്. മൂന്ന് പതിറ്റാണ്ടായി പശുവളര്‍ത്തലിലൂടെ കുടംബം പോറ്റിയിരുന്ന സുരേഷിന് മഹാപ്രളയത്തില് പശുക്കളെ നഷ്ടമായി ജീവിതം വഴിമുട്ടിനില്‍ക്കയായിരുന്നു.\nഭാര്യയും രണ്ട് പെണ്‍മക്കളുമടങ്ങുന്ന കുടുംബത്തെ എങ്ങനെ മുന്നോട്ട് കൊണ്ടുപോകും എന്നറിയാതെ ദുരിതത്തില് അകപ്പെട്ടിരുന്ന സുരേഷിന് ക്ഷീരവികസന വകുപ്പും ഐ ആം ഫോര് ആലപ്പി ഡൊണേറ്റ് എ കാറ്റ്്ല് പദ്ധതിയും ചേര്‍ന്ന് സമ്മാനിച്ച സങ്കരയിനം പശു അതിജീവനത്തിനുള്ള മാര്‍ഗം നല്‍കുകയായിരുന്നു.\nഅഞ്ച് പശുക്കളെയാണ് 2018 ലെ പ്രളയത്തില് നഷ്ടപ്പെട്ടതെന്ന് സുരേഷ് പറയുന്നു. വീടിന്റെ പകുതിയോളം വെള്ളം കയറി. പശുക്കളെ രക്ഷപ്പെടുത്താന് പോലും കഴിയാത്ത സാഹചര്യമായിരുന്നു. രോഗം പിടിപെട്ടാണ് അവ ചത്തത്. തന്റെ ദുരവസ്ഥ പൊതുപ്രവര്‍ത്തകരിലൂടെ അറിഞ്ഞ ആലപ്പുഴ സബ് കലക്ടര് വി.ആര് കൃഷ്ണതേജ സഹായ ഹസ്തവുമായെത്തി.\nഡൊണേറ്റ് എ കാറ്റ്ല് (ഒരു കന്നുകാലിയെ സൗജന്യമായി നല്‍കുക) പദ്ധതിപ്രകാരം ഗര്‍ഭിണിയായ പശുവിനെയാണ് ലഭിച്ചത്. വൈകാതെ പ്രസവിച്ച ഈ പശുവില് നിന്ന് പത്തുലിറ്ററിര് വീതം പാല് ലഭിച്ചു. ഇപ്പോള് വീണ്ടും ഗര്‍ഭിണിയാണ്. പദ്ധതി തനിക്ക് ജീവിക്കാനുള്ള കച്ചിത്തുരുമ്പാകുകയായിരുന്നുവെന്ന് സുരേഷ് പറയുന്നു. സംസ്ഥാനത്ത് പ്രളയം വിഴുങ്ങിയ നാടുകളിലൊക്കെ കൊടിയ ദുരന്തം നേരിട്ടവയാണ് മിണ്ടാപ്രാണികളായ കന്നുകാലികള്.\nസ്വയംപര്യാപ്തയിലേക്ക് നീങ്ങിയ കേരളത്തിലെ ക്ഷീരമേഖലയില് കടുത്ത ആഘാതമാണ് വിവിധ ജില്ലകളിലായി ആയിരക്കണക്കിന് കന്നുകാലികള് ചത്തൊടുങ്ങിയപ്പോള് ഉണ്ടായത്. അവിടെയാണ് സുമനസുകളുടെ കാരുണ്യത്താല് ഡൊണേറ്റ് എ കാറ്റ്ല് പോലെയുള്ള പദ്ധതികള് വീണ്ടെടുക്കലിന്റെ വഴി തുറന്നത്. മഹാപ്രളയത്തില് വലിയ നാശനഷ്ടം സംഭവിച്ച ആലപ്പുഴ ജില്ലയില് ആകെ 1197 കന്നുകാലികളാണ് ചത്തൊടുങ്ങിയത്. നഷ്ടമായ പശുക്കളുടെ എണ്ണം തന്നെ 542-ഓളമാണ്.\nഇതില് ഡൊണേറ്റ് എ കാറ്റ്ല് പദ്ധതി അടക്കമുള്ള പ്രവര്‍ത്തനങ്ങള് വഴി തദ്ദേശ സ്ഥാപനങ്ങള് ഉള്‍പ്പടെ 1222 കറവമാടുകളെയാണ് ലഭ്യമാക്കിവരുന്നത്. ഇപ്പോള് പ്രതിദിനം 1500 ലിറ്റര് പാലുല്‍പ്പാദനം വര്‍ധിപ്പിക്കാന് കഴിഞ്ഞതായി ജില്ലാ ക്ഷീരവികസന വകുപ്പ് അധികൃതര് പറയുന്നു.\nഇരുപത്തി രണ്ട് വയസ് മാത്രം പ്രായമുള്ള കൈകുഞ്ഞുൾപ്പടെ സംരക്ഷണ ഭിത്തി ഇടിഞ്ഞു വീണപ്പോൾ രക്ഷപെട്ടത് ദൈവകൃപ കൊണ്ട്; കേരളം മഴക്കെടുതിയിൽ വിറങ്ങലിക്കുമ്പോൾ അത്ഭുതകരമായി ഒരു കുടുംബത്തിലെ ആറംഗങ്ങൾ രക്ഷപെട്ടത (1 minute ago)\nഉടന് അത് സംഭവിക്കും, കേരളം മുങ്ങുമോ?, 10 ഡാമുകള് ഭീഷണിയില് (32 minutes ago)\nകണ്ണീര് കടലായി കൂട്ടിക്കല്, കണ്ടെടുത്തത് 11 മൃതദേഹങ്ങള് ആലമുറയിട്ട് ഉറ്റവര് (41 minutes ago)


കുഞ്ഞിനെ കാണാൻ അച്ഛനെപ്പോലെയോ അമ്മയെപ്പോലെയോ..? അച്ഛനെപ്പോലെയാണെങ്കിൽ ഇതൊന്നു അറിഞ്ഞു വെക്കൂ..! – Intensive Promoter\nHome / Lifestyle / കുഞ്ഞിനെ കാണാൻ അച്ഛനെപ്പോലെയോ അമ്മയെപ്പോലെയോ..? അച്ഛനെപ്പോലെയാണെങ്കിൽ ഇതൊന്നു അറിഞ്ഞു വെക്കൂ..!\nകുഞ്ഞിനെ കാണാൻ അച്ഛനെപ്പോലെയോ അമ്മയെപ്പോലെയോ..? അച്ഛനെപ്പോലെയാണെങ്കിൽ ഇതൊന്നു അറിഞ്ഞു വെക്കൂ..!\nIntensive Promo April 4, 2018\tLifestyle Leaveacomment 470 Views\nകുഞ്ഞ് ജനിച്ച ഉടൻ തന്നെ പല കുടുംബങ്ങളിലെയും ചർച്ചാ വിഷയമാണ് കുഞ്ഞിനെ കാണാന് ആരെപോലെയാണെന്ന് . എന്നാൽ പുതിയ പഠനങ്ങള് പ്രകാരം കുഞ്ഞ് അച്ഛനെ പോലെയാണെങ്കില് അത് കുഞ്ഞിന്‍റെ ആരോഗ്യത്തിന് വളരെ നല്ലതാണ് .\nഅമേരിക്കയിലെ ബിങ്ഹംടണ് സര്‍വ്വകലാശാല, സ്‌റ്റേറ്റ് യൂണിവേഴ്‌സിറ്റി ഓഫ് ന്യൂയോര്‍ക്ക് എന്നിവിടങ്ങളിലെ ഗവേഷകര് നടത്തിയ പഠനനത്തിലൂടെ പറയുന്നത് ജനിച്ച ഉടന് കുഞ്ഞിനെ കാണാന് അച്ഛനെ പോലെയാണെങ്കില് ആദ്യ ഒരുവര്‍ഷത്തിനു ശേഷം കുഞ്ഞിന് കൂടുതല് ആരോഗ്യമുണ്ടാകുമെന്നാണ് .\nഗവേഷകസംഘം ഈ പഠനം നടത്തുന്നതിനായ് 715 കുടുംബങ്ങളെ നിരീക്ഷിച്ചു . മാത്രമല്ല കുഞ്ഞിന് അച്ഛനുമായുള്ള മുഖ സാമിഭ്യം അച്ഛന്‍മാര് കുഞ്ഞുങ്ങള്‍ക്കൊപ്പം കൂടുതൽ സമയം ചിലവഴിക്കുന്നതിനു കാരണമാവാറുണ്ട് . ഇത് കുഞ്ഞുങ്ങളുടെ ആരോഗ്യത്തെ സഹായിക്കുന്നു .\nഗവേഷകസംഘത്തിലെ ഡോക്ടര് പോളചെക് ജേര്‍ണല് ഓഫ് ഹെല്‍ത്ത് എക്കണോമിക്‌സ് എന്ന പഠനത്തിലൂടെ കുഞ്ഞുങ്ങളെ വളര്‍ത്തുന്നതില് അച്ഛന്‍മാര്‍ക്കുള്ള പങ്ക് ഏറെ പ്രാധാന്യമുള്ളതുതന്നെയാണ് എന്ന് കണ്ടെത്തി\nPrevious കുറച്ചെങ്കിലും വിശ്വാസിച്ചു തിന്നാൻ പറ്റുന്ന ഒന്നായിരുന്നു ചക്ക… ഇപ്പോൾ അതിലും വിഷം കുത്തിവെക്കാൻ തുടങ്ങി…. വീഡിയോ കാണൂ… ഷെയർ ചെയ്യുക…\nNext കല്യാണം കഴിയുംവരെ virginity കാത്തുസൂക്ഷിക്കണോ എന്നതിന് പെണ്‍കുട്ടികളുടെ മറുപടി


വൈറല് ചിത്രത്തില് കാണുന്നത് സ്ത്രീ വേഷം ധരിച്ച പുരുഷനല്ല, യഥാര്‍ഥ്യമിതാണ്... - FactCrescendo | The leading fact-checking website in India\nവൈറല് ചിത്രത്തില് കാണുന്നത് സ്ത്രീ വേഷം ധരിച്ച പുരുഷനല്ല, യഥാര്‍ഥ്യമിതാണ്…\nMarch 31, 2022 March 31, 2022 Vasuki S\nകൊല്ലം ജില്ലയിലെ ചവറയിലുള്ള കൊറ്റംകുളങ്ങര ക്ഷേത്രം വിശേഷപ്പെട്ട ഉത്സവത്തിന് പേരുകേട്ടതാണ്. ഓരോ വര്‍ഷവും മീനമാസത്തിലെ 10,11 തിയതികളില് നൂറുകണക്കിന് പുരുഷന്മാർ സുന്ദരികളായ സ്ത്രീകളുടെ വേഷം ധരിച്ച് രാത്രിയിൽ ചമയവിളക്ക് പിടിച്ച് ക്ഷേത്രത്തിൽ വരുന്നു. ഇവിടുത്തെ ഭഗവതിയുടെ പ്രധാന വഴിപാടാണിത്.\nഇക്കൊല്ലത്തെ ചമയവിളക്ക് ആഘോഷം ഈയിടെ നടന്നിരുന്നു ചമയവിളക്ക് എടുത്ത ഭക്തരുടെ നിരവധി ചിത്രങ്ങളും വീഡിയോയും സാമൂഹ്യമാധ്യമങ്ങളിൽ പലരും പങ്കുവയ്ക്കുന്നുണ്ട്. ഇതിനിടയിൽ പ്രചരിച്ച ഒരു ചിത്രമാണ് ഇവിടെ നൽകിയിട്ടുള്ളത്:\n“ചവറ കൊറ്റംകുളങ്ങര ചമയവിളക്ക് മഹോത്സവം. പുരുഷന്മാർ സ്ത്രീ വേഷത്തിൽ എത്തിയപ്പോൾ” എന്ന അടിക്കുറിപ്പോടെയാണ് ചിത്രം നൽകിയിട്ടുള്ളത്. എന്നാൽ ഇത് പുരുഷൻ സ്ത്രീ വേഷം ധരിച്ച് തല്ല് അല്ല എന്നും ഒന്നും ട്രാൻസ്ജന്‍റർ ആയ ഒരു കുട്ടി ക്ഷേത്രദർശനത്തിന് എത്തിയതാണ് എന്നും അന്വേഷണത്തിൽ കണ്ടെത്തിയത്\nക്രെഡിറ്റ് നല്‍കിയാണ് പലരും ചിത്രം പങ്കുവച്ചിട്ടുള്ളത്. കൊല്ലത്തുള്ള സെല്‍വരാജ് എന്ന ഫോട്ടോഗ്രാഫറാണ് ചിത്രം പകര്‍ത്തിയത്. അദ്ദേഹം ഇതേ അടിക്കുറിപ്പോടെ തന്‍റെ ഫേസ്ബുക്കില് പങ്കുവച്ച ചിത്രം പലരും പ്രചരിപ്പികയാണുണ്ടായത്. പോസ്റ്റിന് താഴെ ലഭിച്ച കമന്‍റുകളില് ഇത് പുരുഷനല്ലെന്നും ട്രാന്‍സ്ജെന്‍റര് ആയ സ്ത്രീ ആണെന്നും പലരും വ്യക്തമാക്കുന്നുണ്ട്.\nചിത്രത്തെ കുറിച്ച് കൂടുതൽ അന്വേഷിച്ചപ്പോൾ ഞങ്ങൾക്ക് വെറൈറ്റി മീഡിയ എന്ന ഫേസ്ബുക്ക് പേജിൽ നിന്നും ഒരു വീഡിയോ ലഭിച്ചു. ഈ ചിത്രത്തിൽ കാണുന്ന അതേ കുട്ടി തന്നെയാണ് വീഡിയോയിൽ സംസാരിക്കുന്നത്.\nമുമ്പ് പുരുഷനായിരുന്നു എന്നും പിന്നീട് സർജറി ചെയ്തു സ്ത്രീയായി മാറിയെന്നും കാജൽ എന്ന ഈ കുട്ടി റിപ്പോർട്ടറോട് വ്യക്തമാക്കുന്നുണ്ട്.\nആൺകുട്ടി ആയിരുന്ന സമയത്ത് ചമയവിളക്ക് എടുത്തിരുന്നുവെന്നും ഇപ്പോൾ സ്ത്രീയായി മാറിയതിനാൽ ചമയവിളക്ക് എടുക്കാൻ സാധിക്കില്ല എന്നും കാജൽ റിപ്പോർട്ടറോട് വ്യക്തമാക്കുന്നുണ്ട്. ക്ഷേത്രത്തിൽ ദേവിയെ തൊഴുത് അനുഗ്രഹം വാങ്ങാന് എത്തിയതാണ് എന്നും കാജൽ പറയുന്നു. കൂടുതൽ വ്യക്തതയ്ക്കായി ഞങ്ങളുടെ പ്രതിനിധി കാജലിനോട് സംസാരിച്ചു.\n“ഞാൻ കഴിഞ്ഞ വർഷമാണ് സർജറി ചെയ്തത്. അതിനു മുൻപ് മൂന്നു തവണ കൊറ്റംകുളങ്ങര ക്ഷേത്രത്തിൽ ചമയവിളക്ക് എടുത്തിട്ടുണ്ട്. സ്ത്രീയായി മാറിയതിനാൽ ഇപ്പോൾ ചമയവിളക്ക് എടുക്കാൻ സാധ്യമല്ല. ഇത്തവണ ഞാൻ വന്നത് ദേവിയുടെ അനുഗ്രഹം വാങ്ങാനാണ്. കൂടാതെ സുഹൃത്തുക്കൾ പലരും ഇത്തവണ ചമയവിളക്ക് എടുക്കാൻ വന്നിട്ടുണ്ട്. ഞാൻ ഇപ്പോൾ മോഡലിംഗ് രംഗത്താണ്. ഒരു സെലിബ്രിറ്റിയോടൊപ്പം അസിസ്റ്റൻറ് ആയി ജോലിനോക്കുന്നു. ചെന്നൈയിൽനിന്നും കൊറ്റംകുളങ്ങര ക്ഷേത്രത്തിൽ പോകാനായി മാത്രം വന്നതാണ് ചിത്രം പകർത്തിയ ഫോട്ടോഗ്രാഫർ മുൻവർഷങ്ങളിലും എന്‍റെ ചിത്രമെടുത്തിരുന്നു. എന്നാൽ ഞാൻ സർജറി ചെയ്ത കാര്യം അദ്ദേഹം അറിഞ്ഞിരുന്നില്ല എന്നാണ് മനസ്സിലാക്കാൻ കഴിയുന്നത്. അതുകൊണ്ടാവാം ഇത്തരത്തിൽ ഒരു ക്യാപ്ഷൻ നൽകിയത്.”\nസർജറി ചെയ്ത ട്രാൻസ് വുമൺ ആയി മാറിയ കാജൽ ആണ് ചിത്രത്തിൽ ഉള്ളത് കാജൽ പുരുഷനല്ല.\nപോസ്റ്റിലെ പ്രചരണം തെറ്റിദ്ധാരണ സൃഷ്ടിക്കുന്നതാണ്. ചിത്രത്തിലുള്ളത് സ്ത്രീവേഷം ധരിച്ച പുരുഷനല്ല ട്രാന്‍സ് വുമണായ കാജൽ ആണ്. ചമയവിളക്ക് എടുക്കാൻ അല്ല ക്ഷേത്ര ദർശനത്തിനായി എത്തിയതാണ്.\nTitle:വൈറല് ചിത്രത്തില് കാണുന്നത് സ്ത്രീ വേഷം ധരിച്ച പുരുഷനല്ല, യഥാര്‍ഥ്യമിതാണ്…\nസംസ്ഥാനത്ത് ഒന്നാം തീയതിയിലെ ഡ്രൈ ഡേ സര്‍ക്കാര് ഒഴിവാക്കിയെന്ന പ്രചരണം വ്യാജം.. വസ്‌തുത ഇതാണ്..\nഡല്‍ഹി മുഖ്യമന്ത്രി കെജ്രിവാളിന്‍റെ വീടിന്‍റെ ഗേറ്റില് ‘The Kashmir Files’ എഴുതിയതിന്‍റെ ചിത്രം വ്യാജമാണ്…\nJune 17, 2019 January 27, 2022 Dewin Carlos


അമ്പലപ്പുഴെ ഉണ്ണിക്കണ്ണനോടു നീ... ധോണിയുടെ മകളെ പാട്ട് പഠിപ്പിച്ചത് ശ്രീശാന്തല്ല, ഒടുവില് കണ്ടെത്തി - Malayalam myKhel\nSA VS IND - പൂര്‍ത്തിയായി\nZIM VS AFG - പൂര്‍ത്തിയായി\n» അമ്പലപ്പുഴെ ഉണ്ണിക്കണ്ണനോടു നീ... ധോണിയുടെ മകളെ പാട്ട് പഠിപ്പിച്ചത് ശ്രീശാന്തല്ല, ഒടുവില് കണ്ടെത്തി\nഅമ്പലപ്പുഴെ ഉണ്ണിക്കണ്ണനോടു നീ... ധോണിയുടെ മകളെ പാട്ട് പഠിപ്പിച്ചത് ശ്രീശാന്തല്ല, ഒടുവില് കണ്ടെത്തി\nPublished: Saturday, October 28, 2017, 11:43 [IST]\nതൃശൂര്: ഇന്ത്യന് ക്രിക്കറ്റ് ടീം മുന് ക്യാപ്റ്റര് മഹേന്ദ്രസിങ് ധോണിയുടെ മകള് സിവ മലയാളം പാട്ട് പാടുന്നതിന്റെ വീഡിയോ സോഷ്യല് മീഡിയകള് വഴി വൈറലായിരുന്നു. അദ്വൈതം എന്ന സിനിമയിലെ സൂപ്പര് ഹിറ്റ് ഗാനമായ അമ്പലപ്പുഴെ ഉണ്ണിക്കണ്ണനോട് നീ എന്ന പാട്ടാണ് ഞെട്ടിക്കുന്ന അക്ഷരസ്ഫുടതയോടെ സിവ പാടിയിരിക്കുന്നത്.\nഇന്‍സ്റ്റാഗ്രാം വഴി പുറത്തുവന്ന വീഡിയോ ലോകം മുഴുവനുമുള്ള മലയാളികള് പെട്ടെന്നാണ് ഏറ്റെടുത്തത്. ഇതോടെ സിവയെ പാട്ട് ആര് പഠിപ്പിച്ചുവെന്ന ചര്‍ച്ചകള് സജീവമായി. സിവയുടെ വീഡിയോ ഇതിനകം രണ്ടര ലക്ഷത്തിലധികം പേര് കണ്ടു കഴിഞ്ഞിട്ടുണ്ട്.\nവീഡിയോ പുറത്തുവന്നപ്പോള് തന്നെ അതു സിവ ധോണി പാടിയതാവാന് സാധ്യതയില്ലെന്ന് ചിലര് ചൂണ്ടിക്കാട്ടിയിരുന്നു. സിവയുമായി സാദൃശ്യമുള്ള ഏതെങ്കിലും മലയാളി കുട്ടി പാടിയതായിരിക്കാമെന്നും ഇവര് പറഞ്ഞു. എന്നാല് വീഡിയോയിലെ കുട്ടി സിവ തന്നെയാണ് ധോണിയുമായി അടുത്ത് ബന്ധമുള്ളവര് സ്ഥിരീകരിച്ചിട്ടുണ്ട്.\nവീഡിയോ വന്ന അക്കൗണ്ട്\nസിവയുടെ പേരിലുള്ള ഇന്‍സ്റ്റാഗ്രാം അക്കൗണ്ടില് ധോണി തന്നെയാണ് വീഡിയോ പോസ്റ്റ് ചെയ്തതെന്നാണ് വ്യക്തമായിരിക്കുന്നത്. ധോണിയും കുടുംബവും കൃഷ്ണഭക്തരാണെന്നും ഇവര് യൂട്യൂബില് നിന്നും പാട്ട് ഡൗണ്‍ലോഡ് ചെയ്ത് സിവയെ പഠിപ്പിച്ചതായിരിക്കാമെന്നാണ് പലരും ആദ്യം അഭിപ്രായപ്പെട്ടത്.\nസിവയെ നോക്കാന് വീട്ടില് ജോലിക്കു നില്‍ക്കുന്ന മലയാളി കൂടിയാ സ്ത്രീയാണ് പാട്ട് പഠിപ്പിച്ചത് എന്ന് സ്ഥിരീകരിച്ചു കഴിഞ്ഞു. എന്നാല് ഇവരുടെ പേരോ മറ്റു വിവരങ്ങളോ പുറത്തുവിടാന് അടുത്ത വൃത്തങ്ങള് തയ്യാറായിട്ടില്ല.\nവീഡിയോ പുറത്തു വന്ന ശേഷം ഇന്ത്യയുടെ മുന് മലയാളി പേസര് ശ്രീശാന്തായിരിക്കാം സിവയെ പാട്ട് പഠിപ്പിച്ചത് എന്ന തരത്തിലും വാര്‍ത്തകള് വന്നിരുന്നു. നേരത്തേ ദേശീയ ടീമിനായി കളിച്ചിരുന്നപ്പോള് മുതല് ധോണിയുമായി ശ്രീശാന്ത് അടുത്ത ബന്ധം പുലര്‍ത്തിയിരുന്നു.\nപാട്ട് വൈറലായി മാറിയതോടെ രണ്ടര വയസ്സുകാരിയായ സിവയെ അമ്പലപ്പുഴ ക്ഷേത്രത്തിലേക്ക് ക്ഷണിച്ച് ആദരിക്കാന് ക്ഷേത്ര സമിതി തയ്യാറെടുക്കുന്നതായി റിപ്പോര്‍ട്ടുകള് വന്നിരുന്നു.\nഡിആര്‍എസ് അഥവാ ധോണി റിവ്യൂ സിസ്റ്റം!! ധോണിയെ വെല്ലാന് ആരുമില്ല, ഇതാ തെളിവ്...\nധോണി, ഇനി ഇന്ത്യയുടെ നാന്നൂറാന്!! അപൂര്‍വ്വ റെക്കോര്‍ഡ്\nആര് പറഞ്ഞു ധോണി ഗൗരവക്കാരനാണെന്ന്? കളിക്കിടെ ധോണി പറഞ്ഞ തമാശ വൈറല്!! വീഡിയോ കാണാം\nആദ്യ ഏകദിനത്തില് സ്പിന്നര്‍മാര് ക്രഡിറ്റ് നല്‍കുന്നത് വിരാട് കോഹ്‌ലിക്കല്ല; പിന്നെയോ?\nടീം ഇന്ത്യയുടെ ആഫ്രിക്കന് ചാലഞ്ച്... നഷ്ടമാക്കരുത്, കാണാന് ഒന്നല്ല, അഞ്ചു കാരണങ്ങള്\nക്യാപ്റ്റന് കൂളും ക്യാപ്റ്റന് ഹോട്ടും... ധോണിയാവില്ല കോലി, തിരിച്ചും അസാധ്യം\nവിലയില് മാത്രമല്ല കളിയിലും നമ്പര്‍വണ്... കെട്ടിവച്ച കാശിന് കളിക്കളത്തില് തിരിച്ചുതന്ന താരങ്ങള്\nദക്ഷിണാഫ്രിക്കന് ദുരന്തം... ടീം ഇന്ത്യക്ക് പിഴച്ചതെവിടെ? തോല്‍വിയെക്കുറിച്ച് ധോണി പറയുന്നു\nഐപിഎല്: മച്ചാന്‍സ് ഒരുങ്ങിത്തന്നെ... കപ്പും കൊണ്ടേപോവൂ, അതേ കോമ്പിനേഷന് വീണ്ടും!!\nധോണിയെ ബിസിസിഐ തരംതാഴ്ത്തുന്നു; മുന് ക്യാപ്റ്റന് തിരിച്ചടി\nധോണി വീണ്ടും ടീമില്, സഞ്ജുവിന് ഇടമില്ല\nഅമ്പലപ്പുഴെ ഉണ്ണിക്കണ്ണനോട് നീ... സിവ ധോണിയുടെ പാട്ട് വൈറല്, പക്ഷെ... വീഡിയോക്ക് പിന്നില്\nRead more about: ms dhoni daughter sing malayalam song india cricket video instagram viral latest malayalam news എംഎസ് ധോണി മകള് മലയാളം പാട്ട് ഇന്ത്യ ക്രിക്കറ്റ് വീഡിയോ വൈറല് പുതിയ മലയാളം വാര്‍ത്തകള്


Janmabhumi| വിദ്യാഭ്യാസഫലത്തെ പുനര്‍നിര്‍വ്വചിക്കണം\nFebruary 22, 2021, 05:38 a.m.\nവ്യക്തിഗത, സാമൂഹിക, ദേശീയ, സാര്‍വത്രിക, എന്നിങ്ങനെ നാല് തലങ്ങളിലും വിദ്യാഭ്യാസ ഫലങ്ങള് നിര്‍വചിക്കപ്പടേണ്ടതുണ്ട്. ഈ ശാശ്വത വിദ്യാഭ്യാസ ഫലം നിര്‍വചിച്ചതിനുശേഷം, ഉചിതമായ മൂല്യം ക്രമേണ വര്‍ദ്ധിപ്പിക്കുന്നതിനും വിദ്യാഭ്യാസ പ്രക്രിയയുടെ ഉദ്ദേശിച്ച വിദ്യാഭ്യാസ ഫലങ്ങള് കൈവരിക്കുന്നതിനും പാഠ്യപദ്ധതി ചട്ടക്കൂട് രൂപകല്‍പ്പന ചെയ്യാന് കഴിയും\nഒരു വ്യക്തിയുടെയോ സമൂഹത്തിന്റെയോ യഥാര്‍ത്ഥ സ്വഭാവം ദുരന്തസമയത്താണ് വ്യക്തമാകുക. നമ്മുടെ യഥാര്‍ത്ഥ സ്വഭാവം തിരിച്ചറിയാന് കഴിയുന്ന പരീക്ഷണ കാലഘട്ടമാണിത്. കൊറോണ അനിയന്ത്രിതമായി സമൂഹത്തില് പടരുമ്പോള്, സമ്പൂര്‍ണ്ണ സംയമനം പാലിക്കാന് ഭരണാധികാരികള് അഭ്യര്‍ത്ഥിക്കുന്നു, എന്നാല് പല ഘട്ടങ്ങളിലും ആളുകള് കോവിഡ് മാനദണ്ഡങ്ങള് ലംഘിക്കുകയാണ്. ഒരു കാരണവുമില്ലാതെ. ഈ ലളിതമായ മാര്‍ഗ്ഗനിര്‍ദ്ദേശങ്ങള് ലംഘിക്കുന്നവര് നിരക്ഷരരല്ല, നിയമം അറിയാത്തവരുമല്ല . പൊലീസുമായും മറ്റ് സര്‍ക്കാര് ഉദ്യോഗസ്ഥരുമായും തര്‍ക്കിക്കുന്നവരില് ഭൂരിഭാഗവും വിദ്യാസമ്പന്നരും ഉന്നത വിദ്യാഭ്യാസമുള്ളവരുമാണ്. അവരുടെ സഹജാവബോധം ഒരു ഗുരുതരമായ സാഹചര്യത്തെ നേരിടാന്‍തക്കവണ്ണം സ്വയം നിയന്ത്രിക്കുവാന് വിദ്യാഭ്യാസം അവരെ സജ്ജരാക്കിയിട്ടില്ല എന്നാണ് ഇതില് നിന്ന് വ്യക്തമാകുന്നത്.\nമനുഷ്യ സ്വഭാവം രൂപപ്പെടുത്തുന്നതില് വിദ്യാഭ്യാസത്തിന്റെ പങ്ക് എന്താണ് എന്ന ചോദ്യം ഇവിടെ ഉയര്‍ന്നുവരുന്നു. മാനവികതയുടെ അസ്തിത്വ പ്രതിസന്ധിയെക്കുറിച്ചുള്ള വര്‍ത്തമാന സമസ്യക്കിടയില്, ദേശീയ തലത്തില്, ഒരുദേശീയ പാഠ്യപദ്ധതി ചട്ടക്കൂട് (എന്‍സിഎഫ്) തയ്യാറാക്കാന് ഇതിനകം തന്നെ5വര്‍ഷം വൈകിയിരിക്കുന്നു. അവസാനത്തേത് 2005 ല് രൂപപ്പെടുത്തി. 2015 ല് ഒരു പുതിയ എന്‍സിഎഫ് വരേണ്ടതായിരുന്നു. എന്നാല് ദേശീയ വിദ്യാഭ്യാസ നയത്തിനായുള്ള കൂടിയാലോചന പ്രക്രിയ കാരണം എന്‍സിഎഫ് പ്രവര്‍ത്തനം കൂടുതല് വൈകി. കൊറോണ പൊട്ടിപ്പുറപ്പെടുന്നതിന് ഒരാഴ്ച മുമ്പ് ദേശീയ പാഠ്യപദ്ധതി ചട്ടക്കൂട് തയ്യാറാക്കുന്നതിനായി ഒരു സ്റ്റിയറിംഗ് കമ്മിറ്റിയുടെ രൂപീകരണം എന്‍സിആര്‍ടി ഡയറക്ടര് പ്രഖ്യാപിച്ചു.\nസിലബസിലെ മാറ്റത്തെക്കുറിച്ച് നാമെല്ലാവരും ആശങ്കാകുലരാണ്. എന്നാല് അതിലും പ്രധാനം പാഠ്യപദ്ധതിയാണ്. പാഠ്യപദ്ധതിയുടെ ഒരു ഭാഗം മാത്രമാണ് സിലബസ്. വിദ്യാഭ്യാസത്തിന്റെ മറ്റ് രണ്ട് പ്രധാന ഘടകങ്ങള് പാഠ്യപദ്ധതിയില് ഉള്‍പ്പെടുന്നു. ഉള്ളടക്കത്തിന് പുറമെ രണ്ട് പ്രധാന ഘടകങ്ങള് - അദ്ധ്യാപനശാസ്ത്രം, പരീക്ഷയും അതിന്റെ വിലയിരുത്തലും. പരീക്ഷയും വിലയിരുത്തലും ഒരുപോലെയല്ല, മറിച്ച് പഠന പ്രക്രിയ്ക്ക് പരസ്പര പൂരകമാണ്. വ്യക്തിഗത തലത്തിലാണ് വിലയിരുത്തല്. സ്വയം വിലയിരുത്താന് മാത്രമേ കഴിയൂ. എനിക്ക് എന്നെത്തന്നെ വിലയിരുത്താന് കഴിയും, മറ്റാര്‍ക്കും കഴിയില്ല. സ്വയം എന്നതിന് ഗുരു അല്ലെങ്കില് ഗൈഡ്, മാതാപിതാക്കള് എന്നിവ ഉള്‍പ്പെടുന്നു. അതിനാല് അച്ഛനും അമ്മയും അദ്ധ്യാപികയും, എന്റെ വിദ്യാഭ്യാസ പ്രക്രിയയില് നേരിട്ടു സമ്പര്‍ക്കം പുലര്‍ത്തുന്നതിനാല് ഈ മൂന്ന് പേര്‍ക്കും എന്നെ വിലയിരുത്താന് കഴിയും. പരീക്ഷ എന്നത് എപ്പോഴും ഒരു മൂന്നാം കക്ഷിയുടെവിലയിരുത്തലാണ്. വിദ്യാഭ്യാസ പ്രക്രിയ അറിയാത്ത ഒരാള് ഉല്‍പ്പന്നത്തെ വിലയിരുത്തുകയാണ് ഇവിടെ.\nപ്രക്രിയയുടെ ഉചിതമായ മാറ്റം, പരിഷ്‌കാരങ്ങള്, പുനര്‍രൂപകല്‍പ്പന എന്നിവ പ്രാപ്തമാക്കുന്നതിനുള്ള ആത്മപരിശോധന പ്രക്രിയയാണ് വിലയിരുത്തല്. ഈ ശരിയായ വിദ്യാഭ്യാസ പ്രക്രിയ അവസാനിച്ചതിനുശേഷം അല്ലെങ്കില് ഒരു ഘട്ടത്തില് പരീക്ഷയുണ്ട്. മൂല്യനിര്‍ണ്ണയവും പരീക്ഷാ രൂപകല്‍പ്പനയും പാഠ്യപദ്ധതിയുടെ ഭാഗമാണ്. പാഠ്യപദ്ധതിയുടെ രണ്ടാമത്തെ പ്രധാന ഭാഗം, അധ്യാപന ശാസ്ത്രമാണ്. ഇവയെല്ലാം ചേര്‍ന്ന് പാഠ്യപദ്ധതി രൂപപ്പെടുത്തുന്നു - ഉള്ളടക്കം, അധ്യാപന ശാസ്ത്രം, വിലയിരുത്തല്-പരീക്ഷ. അതിനാല് ഇവ മൂന്നും രൂപപ്പെടുത്തുന്നതിന്റെ പശ്ചാത്തലത്തില് ദേശീയ പാഠ്യപദ്ധതി ചട്ടക്കൂട് വളരെ പ്രധാനമാണ്. വിദ്യാഭ്യാസ പ്രക്രിയയില് നമ്മള് എങ്ങനെയുള്ള ഫലങ്ങള് പ്രതീക്ഷിക്കുന്നു എന്നതിനെ ആശ്രയിച്ചിരിക്കും പരീക്ഷയും സിലബസും. അധ്യാപന ശാസ്ത്രവും പഠന രീതിയും പ്രതീക്ഷിക്കുന്ന ഫലങ്ങള്‍ക്ക് അനുസൃതമായിരിക്കുംഎന്നത് തീര്‍ച്ചയാണ്.\n'പഠന ഫലം' എന്നത് ഓരോ ഘട്ടത്തിലും ഓരോ വിഷയത്തിന്റെയും ഫലത്തെ സൂചിപ്പിക്കുന്നു. എന്നാല് 'തൈത്തരീയ ഉപനിഷത്തില്'പഠന ഫലം എന്നതിന് കൂടുതല് ആഴത്തിലുള്ള ഫലമാണ് പ്രതീക്ഷിക്കുന്നത്. ഇംഗ്ലീഷില് വിവര്‍ത്തനം ചെയ്ത ഇതിനെ വെറും പഠനഫലം എന്നല്ല 'വിദ്യാഭ്യാസ ഫലം' എന്ന് പരാമര്‍ശിക്കാം. ഇത് വെറും സിലബസ് പഠിക്കുന്നതിനെ ആശ്രയിച്ചല്ല, അറിവും ആശയങ്ങളും സ്വാംശീകരിക്കുക, ആശയങ്ങളെക്കുറിച്ചുള്ള കൂടുതല് വിവരങ്ങളും സ്വീകരിക്കുക എന്നതാണ്. അത് പഠന ഫലങ്ങളില് മാത്രമായി പരിമിതപ്പെടുത്തിയിരിക്കുന്നു. വിദ്യാഭ്യാസത്തിന്റെ സമഗ്രമായ ഭാരതീയ സങ്കല്‍പ്പത്തില് വിദ്യാഭ്യാസ ഫലത്തിനാണ് കൂടുതല് പ്രാധാന്യം. സംസ്‌കൃതത്തില് (അധിഗം ഫലിത:), (ഫലിത:) ഫലം (അധിഗം) - വിദ്യാഭ്യാസ പ്രക്രിയ. (അദ്ധ്യയന്) എന്നത് അധിഗമാണ്. സ്‌കൂളിലായാലും കോളേജിലായാലും ഉയര്‍ന്ന സര്‍വകലാശാലാതലത്തിലായാലും ഗവേഷണ തലത്തിലായാലും മുഴുവന് വിദ്യാഭ്യാസ പ്രക്രിയയുടെയും ഫലം എന്തായിരിക്കണം? എന്തായിരിക്കണംമുഴുവന് പാഠ്യപ്രവര്‍ത്തനങ്ങളുടെയും ഫലം?\nഅതിനാല്, ഉദ്ദേശിക്കുന്ന വിദ്യാഭ്യാസ ഫലങ്ങളുടെ അടിത്തറയില് വേണം രാഷ്ട്രത്തിന്റെ പാഠ്യപദ്ധതി ചട്ടക്കൂട് നിര്‍മ്മിക്കേണ്ടത്. സമയ നിഷ്ഠ, അച്ചടക്കം, ദേശസ്‌നേഹം, ശുചിത്വം എന്നീ മൂല്യങ്ങള് വിദ്യാഭ്യാസഫലത്തിന്റെ ഭാഗമാക്കണമെങ്കില്, അതിനനുസരിച്ച് പാഠ്യപദ്ധതിയും പഠനരീതിയും നമ്മള് രൂപകല്‍പ്പന ചെയ്യേണ്ടതുണ്ട്. ഇതിന് ഹൈ-ഫൈ എയര് കണ്ടീഷന് ചെയ്ത റെഡിമെയ്ഡ് ക്ലാസ് മുറികള് ഉണ്ടാകരുത്. വിദ്യാര്‍ത്ഥിക്ക് , ക്ലാസും ഡെസ്‌ക്കും വൃത്തിയാക്കേണ്ടിവരുന്നില്ല, ക്ലാസ്‌റൂം ഇതിനകം വൃത്തിയുള്ളതും തയ്യാറായതും എയര്‍കണ്ടീഷന് ചെയ്തതുമാണ്. അത്തരമൊരു അന്തരീക്ഷത്തില് ശുചിത്വത്തിന്റെ മൂല്യം വര്‍ധിക്കുമെന്ന് പ്രതീക്ഷിക്കാനാവില്ല. പാഠ്യപദ്ധതി പ്രക്രിയ നമ്മുടെ സ്‌കൂളുകളില് നിന്ന് എന്ത് വിദ്യാഭ്യാസ ഫലമാണ് പ്രതീക്ഷിക്കുന്നത് എന്നതിനെ ആശ്രയിച്ചായിരിക്കും പാഠ്യപദ്ധതി പ്രക്രിയ.\nവിദ്യാഭ്യാസ ഫലം കേവലം വ്യക്തിനിഷ്ടമാകരുതെന്ന് ചുരുക്കം. വ്യക്തിയുടെ സമഗ്രമായ വികസനം ആവശ്യമാണ്. അതാണ് വിദ്യാഭ്യാസ ഫലങ്ങളില് ഒന്ന്. മഹര്‍ഷി അരവിന്ദന്റെ വാക്കുകളില് പറഞ്ഞാല് അഞ്ചുതലത്തിലുള്ള വ്യക്തിത്വവികസനം - ശാരീരികവും മാനസികവും വൈകാരികവും ബൗദ്ധികവും ആത്മീയവുമായവ്യക്തിത്വവികസനം. ഇത് വ്യക്തിഗത തലത്തിലുള്ള വിദ്യാഭ്യാസ ഫലമാണ്. വിദ്യാഭ്യാസ ഫലത്തിന്റെ രണ്ടാമത്തെ വശം സാമൂഹ്യബോധമാണ് ആണ്. പൗരബോധം, ഉത്തരവാദിത്വബോധം, സാമൂഹ്യസംഭാവന എന്നിവയുടെ ഭരണഘടനാ മൂല്യങ്ങള് എന്നിവയാണ് സാമൂഹിക തലത്തില് പ്രതീക്ഷിക്കുന്ന ഫലം. മൂന്നാമതായി, ദേശീയ തലത്തില് രാഷ്ട്രത്തിന് മുന്‍ഗണന നല്‍കുന്നു. വിദ്യാഭ്യാസത്തിന്റെ ഫലമായി വിദ്യാര്‍ത്ഥികള് വ്യക്തികളേക്കാള് ദേശീയ ആവശ്യങ്ങള്‍ക്ക് മുന്‍ഗണന നല്‍കുന്ന ഒരു പൗരനായിരിക്കണമെന്ന് പ്രതീക്ഷിക്കുന്നു. നാലാമത്തെ ഘട്ടം സാര്‍വത്രിക തലത്തിലാണ്. പരിസ്ഥിതി, അന്തര്‍ദ്ദേശീയ, ആഗോള അവബോധം, ആത്മീയതയെക്കുറിച്ചുള്ള അവബോധം, വ്യത്യസ്ത വിശ്വാസങ്ങളെ മാനിക്കുന്നതിനുള്ള അവബോധം എന്നിവ ഇതില് ഉള്‍പ്പെടുന്നു.\nവ്യക്തിഗത, സാമൂഹിക, ദേശീയ, സാര്‍വത്രിക, എന്നിങ്ങനെ നാല് തലങ്ങളിലും വിദ്യാഭ്യാസ ഫലങ്ങള് നിര്‍വചിക്കപ്പടേണ്ടതുണ്ട്. ഈ ശാശ്വത വിദ്യാഭ്യാസ ഫലം നിര്‍വചിച്ചതിനുശേഷം, ഉചിതമായ മൂല്യം ക്രമേണ വര്‍ദ്ധിപ്പിക്കുന്നതിനും വിദ്യാഭ്യാസ പ്രക്രിയയുടെ ഉദ്ദേശിച്ച വിദ്യാഭ്യാസ ഫലങ്ങള് കൈവരിക്കുന്നതിനും പാഠ്യപദ്ധതി ചട്ടക്കൂട് രൂപകല്‍പ്പന ചെയ്യാന് കഴിയും.ഈ ഘട്ടത്തില്, ഇന്നത്തെ വിദ്യാഭ്യാസത്തിന്റെ ഫലത്തെ നാം അഭിമുഖീകരിക്കുമ്പോഴും അതേ സമയം തന്നെ പുതിയ ദേശീയ പാഠ്യപദ്ധതി ചട്ടക്കൂട് രൂപകല്‍പ്പന ചെയ്യുമ്പോഴും, നമ്മുടെ വിദ്യാഭ്യാസ ഫലത്തെ പുനര് നിര്‍വചിക്കേണ്ടത് ഒരു അനിവാര്യതയാണ്. ഇതിനായി കാലം കാത്തുവെച്ച സമയമാണിത്.\nഭാരതീയ ശിക്ഷണ് മണ്ഡല് സംസ്ഥാന ജോയിന്റ് സെക്രട്ടറി\nയോഗ്യതയില്ലാത്തവരെ ഹെഡ്മാസ്റ്റര്‍മാരാക്കാന് നീക്കം; കോടതിവിധി കാറ്റില് പറത്തി സര്‍ക്കാര് സര്‍ക്കുലര്; പട്ടികയില് പരീക്ഷ പാസാകാത്ത സിപിഎം നേതാവും\nഊര്‍ജസ്വലമായ സ്‌കൂള് വിദ്യാഭ്യാസത്തിന് ബജറ്റില് പദ്ധതികള്\nപ്രഹസനമായി അദാലത്ത്; വിദ്യഭ്യാസ വായ്പ്പ എടുത്തവര് നിരാശരായി


Yamaha Launches Version FZ And FZ S In India - Malayalam DriveSpark\nപുതിയ യമഹ 2.0 എഫ്‌സെഡ്, എഫ്‌സെഡ് എസ് വിപണിയില്\nPublished: Tuesday, July 1, 2014, 12:45 [IST]\nയമഹയുടെ 2.0 എഫ്‌സെഡ്, എഫ്‌സെഡ്-എസ് മോട്ടോര്‍സൈക്കിളുകള്‍ക്ക് പുതുക്കല് ലഭിച്ചു. മുന് പതിപ്പിനെ അപേക്ഷിച്ച് നിര്‍ണായകമായ മാറ്റങ്ങള് പുതിയ പതിപ്പിനുണ്ട്. ഡിസൈനില് തുടങ്ങി എന്‍ജിനടക്കമുള്ള സാങ്കേതികതകളില് വരെ ചെല്ലുന്നതാണ് പുതിയ മാറ്റങ്ങള്.\nയമഹ എഫ്‌സെഡിന്റെ 2014 മോഡല് ദില്ലി എക്‌സ്‌ഷോരൂം നിരക്കു പ്രകാരം 76,250 രൂപ വിലയിലാണ് ലഭിക്കുക. എഫ്‌സെഡ് എസ് പതിപ്പിന് വില 78,250 രൂപയാണ്.\nമുന് പതിപ്പിനെക്കാള് കുറഞ്ഞ എന്‍ജിന് ശേഷിയാണ് പുതിയ പതിപ്പിന് നല്‍കിയിരിക്കുന്നത്. 150സിസി ശേഷിയുണ്ടായിരുന്നത് ഇപ്പോള് 149സിസി-യായി കുറഞ്ഞിരിക്കുന്നു. അതെസമയം എന്‍ജിന്റെ പ്രകടനശേഷിയില് കാര്യമായ കുറവൊന്നും വന്നിട്ടില്ല എന്നത് കാണാവുന്നതാണ്. 12.92 കുതിരശക്തിയാണ് എന്‍ജിന് ഇപ്പോഴുള്ളത്. ചക്രവീര്യം 12.8 എന്‍എം.\nഇന്ധനക്ഷമതയില് മികവേറ്റാന് കഴിഞ്ഞതാണ് പുതിയ എന്‍ജിന് പണിയുടെ ഫലമായുണ്ടായ അനുകൂലഫലം. മൈലേജ് 13 ശതമാനം കണ്ട് ഉയര്‍ത്തുവാന് സാധിച്ചതായി യമഹ പറയുന്നു. കരിമ്പുക പുറന്തള്ളല് 33 ശതമാനം കണ്ട് കുറഞ്ഞിട്ടുണ്ട്. മുന് പതിപ്പിനെക്കാള് ഭാരക്കുറവുണ്ട് 2.0 എഫ്‌സെഡ് റെയ്ഞ്ച് വാഹനങ്ങള്‍ക്ക് ഇപ്പോള്.\nവാഹനങ്ങളെക്കുറിച്ചുള്ള വിശദമായ റിപ്പോര്‍ട്ട് ഉടന് പ്രതീക്ഷിക്കുക.\nഅടിക്കാരന് മൈക്കിന്റെ ട്രക്ക് പൈക്‌സ് പീക്ക് കീഴടക്കി\nപൈക്‌സ് പീക്കില് സാധാരണമായി മോട്ടോര്‍സൈക്കിളുകളും ഫോര്‍വീലറുകളും ഇലക്ട്രിക് വാഹനങ്ങളുമെല്ലാമാണ് പ്രകടനം നടത്താറുള്ളത്. അപൂര്‍വമായി മാത്രം ട്രക്കുകളും അങ്ങോട്ടെത്തുന്നു. സ്റ്റണ്ട് സ്‌പെഷ്യലിസ്റ്റും ഹോളിവുഡ് അടിക്കാരനുമായ മൈക്ക് റിയാന് തന്റെ ട്രക്കുമായി പൈക്‌സ് പീക്കിലെത്തി അസാധ്യ പ്രകടനം കാഴ്ച വെച്ചു. 8.3 ലിറ്റര് ശേഷിയുള്ള ഒരു സൂപ്പര്‍ചാര്‍ജ്ഡ് മെഷീനുമായാണ് മൈക്ക് പൈക്‌സ് പീക്ക് കീഴടക്കിയത്.\n<iframe width="600" height="450" src="//www.youtube.com/embed/pwE54Yvqahg?rel=0" frameborder="0" allowfullscreen></iframe>\nYamaha India has given its street friendly motorcycle the FZ and FZ-Samuch awaited facelift.\nStory first published: Tuesday, July 1, 2014, 12:45 [IST]


സൗദി അരാംകോ കേന്ദ്രം ആക്രമിച്ചെന്ന് ഹൂത്തികള്; റിയാദില് ഡ്രോണ് ആക്രമണം!! എണ്ണശാലയില് തീ | Houthis Claim Drone Attack on Saudi Aramco Refinery in Riyadh - Malayalam Oneindia\nUpdated: Thu, Jul 19, 2018, 16:52 [IST]\nറിയാദ്: സൗദി അറേബ്യന് തലസ്ഥാനത്ത് ഹൂത്തികളുടെ ഡ്രോണ് ആക്രമണം. സര്‍ക്കാര് ഉടമസ്ഥതയിലുള്ള എണ്ണ കമ്പനിയായ അരാംകോയുടെ കേന്ദ്രത്തിന് നേരെയാണ് ആക്രമണമുണ്ടായത്. ഇറാനിന്റെ പിന്തുണയുള്ള യമനിലെ വിമതരാണ് ഹൂത്തികള്. ഇവരുടെ ഉടമസ്ഥതയിലുള്ള മാധ്യമമാണ് ഇതുസംബന്ധിച്ച വിവരം പുറത്തുവിട്ടത്.\nഎന്നാല് ആക്രമണമുണ്ടായി എന്ന വാര്‍ത്തയോട് സൗദി ഭരണകൂടം പ്രതികരിച്ചിട്ടില്ല. തീപ്പിടുത്തമുണ്ടായി എന്നാണ് അരാംകോയുടെ വിശദീകരണം. റിയാദിലെ അരാംകോയുടെ കേന്ദ്രത്തില് തീ പടര്‍ന്നുവെന്ന് കമ്പനി സ്ഥിരീകരിച്ചു. ഹൂത്തികള് റിയാദിലേക്ക് ഡ്രോണ് അയച്ചുവെന്നത് ഏറെ ഗൗരവമുള്ളതാണ്. സൗദിയുടെ ഏത് മേഖലയും ആക്രമിക്കപ്പെടാം എന്ന സൂചനയാണിത് നല്‍കുന്നതെന്ന് നിരീക്ഷകര് പറയുന്നു. ബന്ധപ്പെട്ട വിവരങ്ങള് ഇങ്ങനെ....\nഅരാംകോ കേന്ദ്രത്തില് ഡ്രോണ്\nയമനിന്റെ കൂടുതല് ഭാഗങ്ങളും നിയന്ത്രണത്തിലാക്കിയ ഹൂത്തികള്‍ക്കെതിരെ യമനില് സൗദി സൈന്യം ആക്രമണം നടത്തുന്നുണ്ട്. ഇതിനുള്ള തിരിച്ചടിയായിട്ടാണ് സൗദിയില് ഹൂത്തികള് ആക്രമണം നടത്തുന്നത്. റിയാദിലെ അരാംകോ കേന്ദ്രത്തില് ഡ്രോണ് ആക്രമണം നടത്തിയെന്നാണ് ഹൂത്തികള് പറയുന്നത്.\nഹൂത്തികളുടെ മാധ്യമം തന്നെയാണ് വിവരം പുറത്തുവിട്ടത്. തങ്ങളുടെ വ്യോമസേനയാണ് ആക്രമണത്തിന് നേതൃത്വം നല്‍കിയതെന്നും ഹൂത്തികള് അവകാശപ്പെടുന്നു. ആക്രമണം പുതിയ രീതിയിലേക്ക് മാറിയിരിക്കുകയാണെന്നും സമാനമായ ആക്രമണങ്ങള് ഇനിയും പ്രതീക്ഷിക്കാമെന്നും ഹൂത്തികള് മുന്നറിയിപ്പ് നല്‍കുന്നു.\nവൈസ് പ്രസിഡന്റിന്റെ വാഹനവ്യൂഹം തകര്‍ത്തു\nറിയാദില് ഡ്രോണ് ആക്രമണം നടത്തിയതിന് പിന്നാലെ യമന് വൈസ് പ്രസിഡന്റിന്റെ വാഹനവ്യൂഹവും ഹൂത്തികള് ആക്രമിച്ചു. മാരിബ് പ്രവിശ്യയിലൂടെ പോകുകയായിരുന്ന വൈസ് പ്രസിഡന്റ്് ബ്രിഗേഡിയര് അലി മുഹ്‌സിന് അല് അഹ്മറിന്റെ വാഹനവ്യൂഹത്തിന് നേരെ ഷെല്ലാക്രമണമാണ് നടത്തിയതെന്നും ഹൂത്തികള് പറഞ്ഞു.\nവൈസ് പ്രസിഡന്റിന്റെ മകള്, ഭര്‍ത്താവ്, മേജര് ജനറല് മുഹമ്മദ് അല് അഹ്മര് എന്നിവര് ആക്രമണത്തില് കൊല്ലപ്പെട്ടെന്ന് ഹൂത്തികള് അവകാശപ്പെടുന്നു. മേജര് ജനറല് മുഹമ്മദ് അല് അഹ്മര് കൊല്ലപ്പെട്ട കാര്യം യമനി സൈന്യവും സ്ഥിരീകരിച്ചു. മാരിബിലെ കുഴിബോംബ് പൊട്ടിയാണ് അദ്ദേഹം കൊല്ലപ്പെട്ടതെന്ന് സൈന്യംപറയുന്നു.\nമാരിബ് പ്രവിശ്യയില് യമന് സൈനികര്‍ക്ക് പരിശീലനം നടക്കുന്നുണ്ട്. ഇവരെ ലക്ഷ്യമിട്ടാണ് ഹൂത്തികള് ആക്രമണം നടത്തിയത്. സൗദി സൈന്യത്തിന്റെ സാന്നിധ്യമുള്ള പ്രദേശമാണിത്. ഹൂത്തികളുടെ അവകാശവാദം സംബന്ധിച്ച് സൗദി സൈന്യം പ്രതികരിച്ചിട്ടില്ല.\nഅരാംകോ കേന്ദ്രത്തില് തീ\nഅതേസമയം, റിയാദിലെ അരാംകോ കേന്ദ്രത്തില് തീപ്പിടുത്തമുണ്ടായതായി അരാംകോ അധികൃതര് സ്ഥിരീകരിച്ചു. എന്നാല് ഹൂത്തികളുടെ ആക്രമണമാണിതെന്ന് അവര് പറയുന്നില്ല. എണ്ണശുദ്ധീകരണ ശാലയിലെ സാങ്കേതിക പ്രശ്‌നങ്ങള് മൂലമാണ് തീപ്പിടുത്തമുണ്ടായതെന്ന് അരാംകോ പറയുന്നു.\nഡ്രോണ് വന്നത് നിസാരമല്ല\nഅരാംകോ കേന്ദ്രത്തില് ആര്‍ക്കും പരിക്കില്ല. കമ്പനിയുടെ പ്രവര്‍ത്തനത്തെ ബാധിച്ചിട്ടുമില്ല. എല്ലാം പതിവ് പോലെ നടക്കുന്നുണ്ടെന്ന് അരാംകോ അധികൃതര് പറയുന്നു. ഹൂത്തികളുെട വാദം അരാംകോ തള്ളിക്കളഞ്ഞു. അതേസമയം, റിയാദിലേക്ക് ഹൂത്തികള് ഡ്രോണ് അയച്ചത് സൈന്യം ഗൗരവത്തിലെടുത്തിട്ടുണ്ട്.\nമൂന്ന് വര്‍ഷം മുമ്പാണ് ഹൂത്തികള് സൗദിക്കെതിരെ തിരിയാന് തുടങ്ങിയത്. യമനിലെ ആഭ്യന്തര വിഷയത്തില് സൗദി സൈന്യം ഇടപെട്ടതാണ് അവരെ പ്രകോപിപ്പിച്ചത്. സൗദിയുടെ നേതൃത്വത്തിലുള്ള അറബ് സൈന്യമാണ് യമന് സര്‍ക്കാരിനെ പിന്തുണച്ച് ഹൂത്തികള്‍ക്കെതിരെ ആക്രമണം നടത്തുന്നത്.\nപിന്നിലെ ശക്തി വേറെ\nഹൂത്തികളാണ് സൗദിയെ ആക്രമിക്കുന്നതെങ്കിലും സംഭവത്തിന് പിന്നില് ഇറാനാണെന്നാണ് ആരോപണം. യമനിലെ ഷിയാ വിഭാഗമാണ് ഹൂത്തികള്. അവര്‍ക്ക് ഇറാന് എല്ലാ പിന്തുണയും നല്‍കുന്നുവെന്നാണ് സൗദിയും അമേരിക്കയും പറയുന്നത്. സൗദിയിലേക്കെത്തിയ പല മിസൈലുകളും ഇറാന് നിര്‍മിതമാണത്രെ.\nഹൂത്തികള് അവസരം മുതലെടുത്തു\nയമനിലെ നേരത്തെയുള്ള പ്രസിഡന്റ് അലി അബ്ദുല്ലാ സ്വാലിഹായിരുന്നു. ഇദ്ദേഹത്തിന്റെ ഏകാധിപത്യത്തിനെതിരെയാണ് യമനില് വിപ്ലവം ആരംഭിച്ചത്. വിപ്ലവം അടിച്ചമര്‍ത്താന് തുടങ്ങിയതോടെ ആഭ്യന്തര യുദ്ധമായി മാറി. ഇതിനിടെയാണ് അവസരം മുതലെടുത്ത് ഹൂത്തികള് മുന്നേറ്റം നടത്തിയത്.\nയമന് തലസ്ഥാനമായ സന്‍ആ പിടിച്ചടക്കിയ ഹൂത്തികളുടെ മുന്നേറ്റം ഭയന്ന് സ്വാലിഹ് സൗദിയിലേക്ക് പലായനം ചെയ്തു. വൈസ് പ്രസിഡന്റായിരുന്ന അബ്ദുറബ്ബ് മന്‍സൂര് ഹാദിയെ ഭരണം ഏല്‍പ്പിച്ചാണ് അദ്ദേഹം ഒളിച്ചോടിയത്. എന്നാല് ഹാദിക്കും സന്‍ആയില് നില്‍ക്കാന് സാധിച്ചില്ല. അദ്ദേഹം ഏദന് നഗരം കേന്ദ്രമായിട്ടാണ് ഭരിക്കുന്നത്. ഹാദി ഇപ്പോള് സൗദിയില് അഭയം തേടിയിരിക്കുകയാണ്.\nയമനിന്റെ ഭൂരിഭാഗം പ്രദേശങ്ങളും ഹൂത്തികളുടെ നിയന്ത്രണത്തിലാണ്. ഹൂത്തികളെ പുറത്താക്കി, ഹാദി ഭരണകൂടത്തെ പുനസ്ഥാപിക്കുകയാണ് സൗദി സൈന്യത്തിന്റെ ലക്ഷ്യം. ഹൂത്തികള്‍ക്കെതിരെ സൗദി സഖ്യസേന കടുത്ത ആക്രമണമാണ് ഇപ്പോള് നടത്തുന്നത്. അതിനുള്ള തിരിച്ചടിയെന്നോണമാണ് റിയാദിലേക്കുള്ള ആക്രമണങ്ങള്. ഒട്ടേറെ ഹൂത്തി മിസൈലുകള് സൗദി സൈന്യം തകര്‍ത്തിട്ടുണ്ട്.\nsaudi arabia iran yemen drone attack സൗദി അറേബ്യ ഇറാന് യമന് ആക്രമണം മിസൈല് ഡ്രോണ്


Sanni p Kapikadu to form new Political Party | സണ്ണി കപിക്കാട് അടക്കമുള്ള സാംസ്കാരിക പ്രവർത്തകരുടെ നേതൃത്വത്തിൽ പുതിയ രാഷ്ട്രീയപാർട്ടി വരുന്നു; സി ആർ നീലകണ്ഠൻ, കെ. കെ കൊച്ച്, ഡോ. കെ കെ ശ്രീകുമാർ തുടങ്ങിയവർ പ്രഥമ കൺവെൻഷന്; ദളിത് - ആദിവാസി ജനതയുടെയും മറ്റ് അസംഘടിത ജനവിഭാഗങ്ങളുടെയും പ്രശ്നങ്ങൾ ഇടതു-വലതുപാർട്ടികൾ പരിഗണിക്കുന്നില്ലെന്ന് വിമർശനം; പിന്നോക്ക, ന്യൂനപക്ഷ വിഭാഗങ്ങളുടെ ഐക്യവും ലക്ഷ്യം; കേരളത്തിൽ ഒരു പുതിയ രാഷ്ട്രീയ പാർട്ടികൂടി പിറക്കുമ്പോൾ - MarunadanMalayalee.com\nസണ്ണി കപിക്കാട് അടക്കമുള്ള സാംസ്കാരിക പ്രവർത്തകരുടെ നേതൃത്വത്തിൽ പുതിയ രാഷ്ട്രീയപാർട്ടി വരുന്നു; സി ആർ നീലകണ്ഠൻ, കെ. കെ കൊച്ച്, ഡോ. കെ കെ ശ്രീകുമാർ തുടങ്ങിയവർ പ്രഥമ കൺവെൻഷന്; ദളിത് - ആദിവാസി ജനതയുടെയും മറ്റ് അസംഘടിത ജനവിഭാഗങ്ങളുടെയും പ്രശ്നങ്ങൾ ഇടതു-വലതുപാർട്ടികൾ പരിഗണിക്കുന്നില്ലെന്ന് വിമർശനം; പിന്നോക്ക, ന്യൂനപക്ഷ വിഭാഗങ്ങളുടെ ഐക്യവും ലക്ഷ്യം; കേരളത്തിൽ ഒരു പുതിയ രാഷ്ട്രീയ പാർട്ടികൂടി പിറക്കുമ്പോൾ\nSeptember 04, 201909:15 PM IST Permalink\nതിരുവനന്തപുരം: നിരവധി രാഷ്ട്രീയ പാർട്ടികളുടെ ഉദയവും അസ്തമയവും കണ്ടവരാണ് കേരളീയർ. എന്നാൽ ചിന്തകരും ദലിത് ആക്റ്റീവിസ്റ്റുകളും പരിസ്ഥിതി പ്രവർത്തകരും ചേർന്ന് രൂപം കൊടുക്കുന്ന ഒരു പാർട്ടി കേരളത്തിൽ ആദ്യമായിരിക്കും. ദലിത് ചിന്തകനും എഴുത്തുകാരനുമായ സണ്ണി എം കപിക്കാടിന്റെ നേതൃത്വത്തിലാണ് പുതിയ പാർട്ടിക്ക് രൂപം കൊടുക്കുന്നത്. ജൂൺ രണ്ടിന് എറണാകുളത്ത് ചേർന്ന കൺവെൻഷനിലാണ് പുതിയ രാഷ്ട്രീയ പ്രസ്ഥാനം രൂപീകരിക്കാൻ തീരുമാനിച്ചത്. സണ്ണി എം. കപിക്കാട് ജനറൽ കൺവീനറായ 50 അംഗ സംസ്ഥാന സംഘാടക സമിതി പ്രവർത്തനം ജില്ലാ തലങ്ങളിലേക്കും വ്യാപിപ്പിച്ചു. ജില്ലാ തലങ്ങളിലും സംഘാടക സമിതികളുടെ രൂപീകരണം ആരംഭിച്ചു.\n2020 ജനുവരിയിൽ എറണാകുളത്ത് നടക്കുന്ന ജനാധിപത്യ രാഷ്ട്രീയ സമ്മേളനത്തിൽ പ്രസ്ഥാനത്തിന്റെ ഔദ്യോഗിക പ്രഖ്യാപനം നടക്കും. വൈക്കത്ത് ഓഗസ്റ്റ് 24-ന് നടന്ന കോട്ടയം ജില്ലാ സംഘാടക സമിതി രൂപീകരണത്തിന്റെ തുടർച്ചയായി എറണാകുളത്ത് സെപ്റ്റംബർ എട്ടിന് കൺവെൻഷൻ നടക്കും. കൊച്ചിൻ ടൂറിസ്റ്റ് ഹോമിൽ ഉച്ചക്ക് രണ്ടിന് നടക്കുന്ന കൺവെൻഷൻ എഴുത്തുകാരനും ചിന്തകനുമായ കെ. കെ കൊച്ച് ഉദ്ഘാടനം ചെയ്യും. അഡ്വ. കെ. വി ഭദ്ര കുമാരി അധ്യക്ഷത വഹിക്കും. സണ്ണി എം. കപിക്കാട് ആമുഖ പ്രഭാഷണവും സമീപന രേഖ അവതരണവും നടത്തും. , ഫാ. അഗസ്റ്റിൻ വട്ടോളി, പി. പി രാജൻ (ശ്രീനാരായണ സേവ സമിതി), ഷാജി ജോർജ് (കെഎൽആർസിസി), ഡോ. കെ. ശ്രീകുമാർ, സി. ആർ നീലകണ്ഠൻഅംബിക, ടി ടി വിശ്വംഭരൻ തുടങ്ങിയവർ ചർച്ചകളിൽ പങ്കെടുക്കും.\nഇന്ത്യയെ ഹിന്ദുത്വ മത ഫാസിസ്റ്റ് രാഷ്ട്രമാക്കരുത്, ബഹുസ്വര, മതേതര, ജനാധിപത്യ, ഫെഡറൽ രാഷ്ട്രമായി നിലനിർത്തുക എന്നീ മുദ്രാവാക്യങ്ങൾ ഉയർത്തിയാണ് കൺവെൻഷൻ നടത്തുന്നത്. തൃശൂർ ജില്ലയിൽ സെപ്റ്റംബർ 22-നും മലപ്പുറത്ത് സെപ്റ്റംബർ 29-നും ഇടുക്കിയിൽ ഒക്ടോബർ ആദ്യവും കൺവെൻഷൻ നടക്കും. മറ്റ് ജില്ലകളിൽ ഒക്ടോബറിലും നവംബറിലുമായി ജില്ലാ കൺവെൻഷനുകൾ നടക്കും.\nനരേന്ദ്ര മോദിയുടെ നേതൃത്വത്തിലുള്ള എൻഡിഎ സർക്കാർ വീണ്ടും അധികാരത്തിൽ വന്നതോടെ സമസ്ത മേഖലകളിലും ശക്തിപ്പെടുന്ന ഹിന്ദുത്വ രാഷ്ട്രീയം ജനാധിപത്യത്തിനും ഭരണഘടനക്കും കടുത്ത വെല്ലുവിളിയാണ് ഉയർത്തുന്നതെന്ന് സംഘാടക സമിതി വിലയിരുത്തുന്നു.\nമോദി സർക്കാർ നടപ്പാക്കി കൊണ്ടിരിക്കുന്ന ജനാധിപത്യ വിരുദ്ധ നടപടികളുടെ ഒടുവിലത്തെ ഉദാഹരണങ്ങളാണ് അസമിൽ 19 ലക്ഷത്തിലേറെ ആളുകൾക്ക് പൗരത്വം നിഷേധിച്ചതും ആയിരക്കണക്കിന് പൗരന്മാരെയും തടവിലാക്കി ജമ്മു കശ്മീരിനെ വിഭജിച്ച് ഭരണഘടനയുടെ 370ാം വകുപ്പനുസരിച്ചുള്ള പ്രത്യേകാവകാശം റദ്ദാക്കുകയും ചെയ്ത നടപടികൾ. മറുവശത്ത് പശു സംരക്ഷണത്തിന്റെ പേരിൽ ദളിതരും മുസ്ലിങ്ങളും വ്യാപകമായി ആക്രമിക്കപ്പെടുന്നു.\nആറ് പതിറ്റാണ്ടായി ഇടതും വലതും മുന്നണികൾ മാറി മാറി ഭരിക്കുന്ന കേരളത്തിൽ ദളിത് ആദിവാസി ജനതയുടെയും മൽസ്യത്തൊഴിലാളികളുടെയും തോട്ടം തൊഴിലാളികളുടെയും മറ്റ് അസംഘടിത ജനവിഭാഗങ്ങളുടെയും ജീവിതം ദുരിതത്തിലാണ്.ഇതിനെ നേരിടാൻ കോൺഗ്രസും ഇടതുപക്ഷവും അടക്കവുമുള്ള പാർട്ടികൾക്ക് കഴിയാത്ത സാഹചര്യത്തിലാണ് പുതിയ രാഷ്ട്രീയ പ്രസ്ഥാനം രൂപീകരിക്കുന്നതിനുള്ള ചർച്ചകൾ തുടങ്ങിയത്. സാമ്പത്തിക നീതി, സാമൂഹിക നീതി, പാരിസ്ഥിതിക നീതി, ലിംഗ നീതി എന്നിവയിൽ കേന്ദ്രീകരിക്കുന്നതാകും പുതിയ പ്രസ്ഥാനത്തിന്റെ രാഷ്ട്രീയം.\nസ്വാതന്ത്ര്യം, സമത്വം, സാഹോദര്യം, നീതി എന്നീ മൂല്യങ്ങളായിരിക്കും പുതിയ ജനാധിപത്യ രാഷ്ട്രീയത്തെ മുന്നോട്ട് നയിക്കുക. ആദിവാസികൾ, ദളിതർ, പിന്നോക്ക, ന്യൂനപക്ഷ വിഭാഗങ്ങൾ, സ്ത്രീകൾ, കർഷകർ, തൊഴിലാളികൾ, തുടങ്ങി എല്ലാ വിഭാഗം ജനങ്ങളുടെയും ഐക്യം സാധ്യമാക്കും. സമ്പദ്ഘടനയെയും സാമൂഹിക ക്രമത്തെയും പുനഃസംഘടിപ്പിക്കാൻ കഴിയുന്ന ഒരു നവ ജനാധിപത്യ രാഷ്ട്രീയം രൂപപ്പെടുത്തുകയാണ് ലക്ഷ്യമെന്നും ജനറൽ കൺവീനർ സണ്ണി എം കപിക്കാട് പറഞ്ഞു.